പൗരത്വം ഉള്ള മുസ്ലിം, പൗരത്വം ഇല്ലാത്ത മുസ്ലിം എന്നു വേർതിരിക്കുന്നത് മുസ്ലിം ജനങ്ങളെ ഭിന്നിപ്പിക്കാനുള്ള വഴിയുമാണ് - Boolokam\nHome Boolokam പൗരത്വം ഉള്ള മുസ്ലിം, പൗരത്വം ഇല്ലാത്ത മുസ്ലിം എന്നു വേർതിരിക്കുന്നത് മുസ്ലിം ജനങ്ങളെ ഭിന്നിപ്പിക്കാനുള്ള വഴിയുമാണ്\nപൗരത്വം ഉള്ള മുസ്ലിം, പൗരത്വം ഇല്ലാത്ത മുസ്ലിം എന്നു വേർതിരിക്കുന്നത് മുസ്ലിം ജനങ്ങളെ ഭിന്നിപ്പിക്കാനുള്ള വഴിയുമാണ്\n200 മില്ല്യൺ മുസ്ലിം പൗരജനങ്ങൾക്ക് നാസി ട്രീറ്റ്‌മെന്റ് കൊടുത്തുകളയാമെന്ന ഇന്നത്തെ ഹിന്ദുത്വ ദുർമോഹം ഒരു യാഥാർത്ഥ്യം മാത്രമാണ്. പൗരത്വബില്ലിനെ തുടർന്ന് ബിജെപിയുടെ ഇടത്തരം നേതാക്കൾ പലരും നടത്തിയ പ്രസ്താവനകൾ അതിനു തെളിവാണ്. 2021 ഒടുക്കത്തോടെ ഇന്ത്യയിൽ നിന്നും ക്രിസ്ത്യൻ-മുസ്ലിം ജനങ്ങൾ പാടെ തുടച്ചു നീക്കപ്പെടുമെന്നാണ് ഇവരിൽ ഒരാൾ പ്രസ്താവിച്ചിരിക്കുന്നത്.\nആറു മില്ല്യൺ ജൂതരോട് നാസികൾക്ക് ചെയ്യാൻ കഴിയാഞ്ഞത് ഇവിടെ – ഇവിടുത്തെ സർവവരുമാനസ്രോതസ്സുകളെയും അതിനായി വിനിയോഗിച്ചാൽപ്പോലും– നടക്കും എന്നു കരുതുന്നത് അബദ്ധം മാത്രം. വെറുപ്പ് പഴുത്തുകൂടി വ്രണമായി മാറിയ രോഗാതുരമനസ്സുകളുടെ വിഭ്രമം മാത്രം. ആ ഭ്രമത്തെ നല്ലൊരു പ്രായോഗിക സാദ്ധ്യത ആയി തുടർന്നും ചിത്രീകരിക്കാനുള്ള പരിശ്രമം ആണ് ഈ പൗരത്വബിൽ.\nഅതാണ് അതുകൊണ്ടുള്ള അപകടവും. ഈ ബിൽ ഇന്ത്യയിൽ വേരുള്ള മുസ്ലിമിന് എതിരെ അല്ല എന്ന് അതിന്റെ വക്താക്കൾ പറയുന്നു. ഇല്ലായിരിക്കാം. പക്ഷേ ഇന്ത്യൻ മുസ്‌ലിം ജനങ്ങളെ അവരോട് പകയോടെ പെരുമാറുന്ന ഉദ്യോഗസ്ഥവർഗത്തിന് വിട്ടു കൊടുക്കുന്നു അത്. പത്തു തലമുറയുടെ സാന്നിധ്യം ഈ നാട്ടിൽ ഉള്ള മുസ്ലിമിനെപ്പോലും കള്ള ആരോപണം ഉപയോഗിച്ച് നരകയാതന അനുഭവിപ്പിക്കാൻ അനുവദിക്കുന്ന ദുഷ്ടതയാണ് ഇതിൽ. ഈ നിയമത്തിന്റെ ഔപചാരിക അർത്ഥം അത് അനുവദിക്കില്ല എന്നത് ആശ്വാസമൊന്നും തരുന്നില്ല. കാരണം അമിത് ഷാ മുതൽ താഴോട്ടുള്ള ബിജെപി പ്രവർത്തകർ സകലവിധ രാഷ്ട്രീയ അധാർമികതയെയും ചാണക്യതന്ത്രമായി വാഴ്ത്തുന്നവരാണ്.\nപൗരത്വം ഉള്ള മുസ്ലിം, പൗരത്വം ഇല്ലാത്ത മുസ്ലിം എന്നു വേർതിരിക്കുന്നത് മുസ്ലിം ജനങ്ങളെ ഭിന്നിപ്പിക്കാനുള്ള വഴിയുമാണ്. കേരളത്തിൽ ഈ ബില്ലിനെ അനുകൂലിച്ച് മുസ്ലിം ജനങ്ങൾ മുഴുവൻ പരാന്നഭോജികൾ ആണെന്നും മറ്റും എഴുതിപ്പിടിക്കുന്ന മഹാദുഷ്ടക്കൂട്ടത്തിൽ നല്ലൊരു വിഭാഗം ഗൾഫിലെ സാംപത്തിക അഭയാർത്ഥികളാണ്. ആ നിലയിലാണ് അവർ എന്ന് അവർക്ക് ബോദ്ധ്യം വരണം. അതുകൊണ്ട് ഇനി മുതൽ മലയാളി പ്രവാസി എന്ന പ്രയോഗം ഉപേക്ഷിച്ച് മലയാളി സാംപത്തിക അഭയാർത്ഥി എന്ന പ്രയോഗം സ്വീകരിക്കുകയാണ് വേണ്ടത്.\nPrevious articleകോളേജ് രാഷ്ട്രീയത്തിനെതിരെ നിലപാടെടുക്കുന്ന ശ്രീധരേട്ടാ ഭഗവദ് ഗീതയും യോഗയും ഗണപതി ഹോമവും ആണോ കലാലയങ്ങളിൽ വേണ്ടത് ?\nNext article2000 വർഷം മുൻപ് കരികാല ചോളൻ കാവേരി നദിക്കു കുറുകെ കെട്ടിയ അണകെട്ട്, ലോകത്തെ ആദ്യ പ്രായോഗിക ജലസേചന അണകെട്ട്


കോവിഡ്: പ്രതിദിന രോഗികളിൽ കേരളം ഒന്നാമത് | CoronaVirus\nJan 24, 2021, 02:00 AM IST\nപ്രതീകാത്മ ചിത്രം | Photo: ഫോട്ടോ: അഖില് ഇ.എസ്\nതിരുവനന്തപുരം: രാജ്യത്ത് പ്രതിദിനം റിപ്പോർട്ട് ചെയ്യപ്പെടുന്ന കോവിഡ് രോഗികളുടെ എണ്ണത്തിൽ കേരളം ഒന്നാം സ്ഥാനത്ത് തുടരുന്നു. നാലുദിവസമായി പ്രതിദിന രോഗികളുടെ എണ്ണം ആറായിരത്തിനു മുകളിലാണ്. ഏറ്റവും കൂടുതൽപ്പേർക്ക് രോഗം ബാധിച്ച മഹാരാഷ്ട്രയിൽ ഇപ്പോൾ പ്രതിദിനരോഗികൾ മൂവായിരത്തിൽ താഴെയെത്തിയിട്ടുണ്ട്.\nആകെ രോഗം ബാധിച്ചവരുടെ എണ്ണത്തിൽ ദേശീയതലത്തിൽ കേരളം നാലാമതാണ്. മഹാരാഷ്ട്ര (20,03,657), കർണാടക (9,34,576), ആന്ധ്രാപ്രദേശ് (8,86,694) സംസ്ഥാനങ്ങളാണ് കേരളത്തിനു മുകളിൽ. കേരളത്തിലിത് വെള്ളിയാഴ്ച 8,77,282 ആണ്.\nപരിശോധന നടത്തുന്നവരിൽ രോഗം സ്ഥിരീകരിക്കുന്നവരുടെ നിരക്ക് ഒരുഘട്ടത്തിൽ ഒമ്പതുശതമാനത്തിൽ താഴെയെത്തിയിരുന്നെങ്കിലും വെള്ളിയാഴ്ചയോടെ അത് 11.63 ശതമാനമായി.\nമറ്റു സംസ്ഥാനങ്ങളെ അപേക്ഷിച്ച് ഇടമുറിയാത്ത ഒറ്റനഗരമെന്നപോലെ സംസ്ഥാനത്തെ ജനജീവിതം മാറിയതും ഉയർന്ന ജനസാന്ദ്രതയും രോഗവ്യാപന സാധ്യത ഉയർത്തുന്നു. സമ്പർക്കത്തിലൂടെ രോഗം സ്ഥിരീകരിക്കുന്നവരുടെ എണ്ണം ഉയർന്നുനിൽക്കാൻ കാരണവും ഇതാണ്. ഉത്തരേന്ത്യൻ സംസ്ഥാനങ്ങളെ അപേക്ഷിച്ച് കൂടുതൽപ്പേർ പരിശോധനയ്ക്ക് വിധേയരാകുന്നത് മറ്റൊരു കാരണമാണ്.\nരോഗമുക്തരാവുന്നവരുടെ നിരക്ക് ഇപ്പോൾ 91.54 ശതമാനമാണ്. മരണനിരക്ക് 0.41 ശതമാനത്തിൽ നിർത്താനാകുന്നുണ്ട്. ദേശീയതലത്തിൽ മരണനിരക്ക് 1.5 ശതമാനത്തോളമാണ്. രാജ്യത്ത് വെള്ളിയാഴ്ച വരെ 1,53,221 പേർ മരിച്ചപ്പോൾ കേരളത്തിൽ 3565 പേർക്കാണ് ജീവൻ നഷ്ടമായത്. മഹാരാഷ്ട്ര (50,684), കർണാടക (12,190), തമിഴ്‌നാട് (12,307), ഡൽഹി (10,789), പശ്ചിമബംഗാൾ (10,097) സംസ്ഥാനങ്ങളിലാണ് കൂടുതൽപ്പേർ മരിച്ചത്.\nപ്രതിദിന രോഗികളുടെ എണ്ണം\nതീയതി കേരളം മഹാരാഷ്ട്ര\nജനുവരി 17 5005 3081\nജനുവരി 18 3346 1924\nജനുവരി 19 6186 2294\nജനുവരി 20 6815 3015\nജനുവരി 21 6334 2886\nജനുവരി 22 6753 2779\nദിവസം അഞ്ചു കേസ് പിടിക്കണം; സെക്ടറൽ മജിസ്‌ട്രേറ്റുമാർക്ക് പിടിപ്പത് പണി\nതിരുവനന്തപുരം: കോവിഡ് പ്രതിരോധ പ്രവർത്തനങ്ങളുടെ ഭാഗമായി ദിവസവും അഞ്ചു കേസുകൾ രജിസ്റ്റർ ചെയ്യണമെന്ന് സെക്ടറൽ മജിസ്‌ട്രേറ്റുമാർക്ക് അനൗദ്യോഗിക നിർദേശം. കൂടാതെ സെക്ടറൽ മജിസ്‌ട്രേറ്റുമാരുടെ ജോലി, തുടർച്ചയായി ഒരേ ജീവനക്കാർക്ക് തന്നെ നൽകുന്നതായും പരാതി. ഓഫീസ് ജോലികൂടി ചെയ്യേണ്ടതിനാൽ വിശ്രമവും അവധിയും ഇല്ലാതെ പൊതുജനത്തിന്റെകൂടി എതിർപ്പ് നേരിടേണ്ട സാഹചര്യത്തിലാണ് സംസ്ഥാനത്തെ സെക്ടറൽ മജിസ്‌ട്രേറ്റുമാർ.\nകളക്ടർമാർ തദ്ദേശസ്വയംഭരണ പരിധിയിലേക്കായി വിവിധ വകുപ്പുകളിൽ നിന്നും നിയമിച്ച സെക്ടറൽ മജിസ്‌ട്രേറ്റുമാരാണ് ബുദ്ധിമുട്ടിലായിരിക്കുന്നത്.\nContent Highlight: Covid: Kerala is number one in daily cases\nയോഗയെ മതവുമായി ബന്ധപ്പെടുത്തേണ്ട -മുഖ്യമന്ത്രി\nതിരുവനന്തപുരം: ആത്മീയതയുമായോ ഏതെങ്കിലുമൊരു മതവുമായോ ബന്ധപ്പെടുത്തേണ്ടതല്ല, ആധുനിക ..\nസംസ്ഥാനത്ത് ഡല്‍റ്റാ പ്ലസ് സ്ഥിരീകരിച്ചു\nകോവിഡ് മരണം: നാലുലക്ഷം രൂപ സഹായധനം പ്രായോഗികമല്ലെന്ന് കേന്ദ്രം\nബ്രസീലിൽ കോവിഡ് മരണം അഞ്ച് ലക്ഷം കവിഞ്ഞു കൂസാതെ ബൊൽസൊനാരോ\nഈ കാലവും കടന്നുപോവും\nമരംമുറി: സർക്കാരിനെതിരേ ആദ്യ സമരത്തിന് പ്രതിപക്ഷം\nജൂവലറിയുടെ ചുമർ തുരന്ന് സ്വർണവും വെള്ളിയും കവര്‍ന്നു\nചെറുവള്ളി ഭൂമി കേസ്, കക്ഷിചേരാനുള്ള വാദം ഒൻപതിന്\nപെരിയ കേസ് പ്രതികളുടെ ഭാര്യമാർക്ക് നിയമനം; അന്വേഷിക്കണമെന്ന് പ്രതിപക്ഷ നേതാവ്


നവരസങ്ങൾ ആസ്പദമാക്കി ബ്രഹ്മാണ്ഡ ആന്തോളജി സിനിമ പ്രഖ്യാപിച്ച് നെറ്റ്ഫ്ലിക്സ്; അണിനിരക്കുന്നത് വമ്പൻ താരനിര - BIG14NEWS\nHome All News നവരസങ്ങൾ ആസ്പദമാക്കി ബ്രഹ്മാണ്ഡ ആന്തോളജി സിനിമ പ്രഖ്യാപിച്ച് നെറ്റ്ഫ്ലിക്സ്; അണിനിരക്കുന്നത് വമ്പൻ താരനിര\nനവരസങ്ങളെ അടിസ്ഥാനമാക്കി ബ്രഹ്മാണ്ഡ ആന്തോളജി സിനിമ പ്രഖ്യാപിച്ച് ഒടിടി പ്ലാറ്റ്ഫോം നെറ്റ്ഫ്ലിക്സ്, ആന്തോളജി രൂപത്തിൽ ഒരുങ്ങുന്ന സിനിമയിൽ നവരസങ്ങളെ കേന്ദ്രീകരിച്ച് ഒൻപത് സിനിമകളാണുണ്ടാവുക.\nഅരവിന്ദ് സ്വാമി, ബിജോയ് നമ്പ്യാര്, ഗൗതം വാസുദേവ് മേനോന്, കാര്‍ത്തിക് സുബ്ബരാജ്, കാര്‍ത്തിക് നരേന്, കെവി ആനന്ദ്, പൊന്റാം, രതീന്ദ്രന് പ്രസാദ്, ഹലിത ഷമീം എന്നിവരാണ് സിനിമകൾ ഒരുക്കുക.\nനടിമാരായ പാർവതി തിരുവോത്ത്, രേവതി, നിത്യ മേനോൻ, ഐശ്വര്യ രജീഷ്, പൂർണ, ഋഥ്വിക എന്നിവർ പ്രധാനവേഷങ്ങൾ അവതരിപ്പിക്കും. ഇവർക്ക് പുറമെ അരവിന്ദ് സ്വാമി, സൂര്യ, സിദ്ധാർഥ്, വിജയ് സേതുപതി, പ്രകാശ് രാജ്, ശരവണൻ തുടങ്ങി വമ്പൻ താര അണിനിരക്കും.\nസന്തോഷ് ശിവൻ, ബാലസുബ്രഹ്മണ്യം, വി ബാബു, വിരാജ് സിംഗ്, സുജിത്ത് സാരംഗി, ഹർഷവീർ ഒബെറി, ശ്രേയസ് കൃഷ്ണ, അഭിനന്ദൻ രാമാനുജം, മനോജ് പരമഹംസ എന്നിവർ ഛായാഗ്രഹണം നിർവഹിക്കും.\nമണിരത്നം, ജയേന്ദ്ര പഞ്ചപകേശൻ എന്നിവരാണ് നിർമാണം.\nറിലീസ് തീയതി പ്രഖ്യാപിച്ചിട്ടില്ല, വമ്പൻ താര നിര അണിനിരക്കുന്ന സിനിമ ഏറെ പ്രതീക്ഷകളാണ് നൽകുന്നത്.\nPrevious articleലൈംഗികതയെ ആരാധിക്കുന്ന പ്രത്യേക സംഘമുണ്ടാക്കി; സ്ത്രീകളെ ലൈംഗിക അടിമകളാക്കി ചൂഷണം; ഗുരുവിന് 120 വർഷം തടവ് ശിക്ഷ\nNext articleവി. കെ ഇബ്രാഹിംകുഞ്ഞിനെ ഇ.ഡി ചോദ്യം ചെയ്യുന്നു


‘അടിച്ചങ്ങ് പൂസായി’…. പെണ്‍കുട്ടികള് ഡബ്ലിന് ഷോപ്പില് അഴിഞ്ഞാടി(വീഡിയോ)Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\n‘അടിച്ചങ്ങ് പൂസായി’…. പെണ്‍കുട്ടികള് ഡബ്ലിന് ഷോപ്പില് അഴിഞ്ഞാടി(വീഡിയോ)\non April 22, 2014\tഡബ്ലിന്: അടിച്ചു പൂസായ പെണ്‍കുട്ടികള് ഡബ്ലിന് ഷോപ്പില് അഴിഞ്ഞാടി.ഗ്രാഫ്റ്റന് സ്ട്രീറ്റിലെ ഒരു ഷോപ്പിലാണ് വെള്ളമടിച്ച് പൂസായ പെണ്‍കുട്ടികള് അഴിഞ്ഞാടിയത്.രണ്ടു പെണ്‍കുട്ടികളാണ് ഷോപ്പില് എത്തിയത്. ഇവര് പൂസായി താഴെ വീണ് എഴുന്നേല്‍ക്കാനാകാതെ7അപ് കുപ്പികള് തിരയുന്നതും മറ്റ് സാധനങ്ങള് അലങ്കോലമാക്കുന്നതും വീഡിയോയില് വ്യക്തമാണ്.\nപെണ്‍കുട്ടികളുടെ അഴിഞ്ഞാട്ടത്തിന് ദൃക്‌സാക്ഷികളായവരാണ് വീഡിയോ പകര്‍ത്തി ഓണ്‍ലൈനില് പോസ്റ്റ് ചെയ്തത്. വീഡിയോ ദൃശ്യങ്ങള് ഇപ്പോള് വൈറലായിക്കഴിഞ്ഞു. പെണ്‍കുട്ടികളുടെ അഴിഞാട്ടത്തിനെതിരെ രൂക്ഷ വിമര്‍ശനമാണ് ഓണ്‍ലൈനില് ഉയരുന്നത്. സ്വയം എഴുന്നേല്‍ക്കാനാകാതെ നിലത്ത് ഇഴഞ്ഞ പെണ്‍കുട്ടികളെ ഒടുവില് ഷോപ്പ് ജീവനക്കാര് ഇടപെട്ട് പുറത്താക്കുകയായിരുന്നു. സെവാന് അപ്പ് ബോട്ടിലുകള് വലിച്ച് എറിയുകയും മറ്റ് സാധനങ്ങള് അലങ്കോലമാക്കുകയും ചെയ്ത പെണ്‍കുട്ടികളെ ആദ്യം മയത്തില് പുറത്താക്കാന് ശ്രമിച്ചെങ്കിലും അവര് ഗൗനിച്ചില്ല.\nഒടുവില് ക്ഷമ നശിച്ച ഷോപ്പ് ജീവനക്കാര് പെണ്‍കുട്ടികളെ തറയിലൂടെ വലിച്ചിഴച്ച് കടയുടെ പുറത്ത് എത്തിക്കുകയായിരുന്നു. രണ്ടു\nപെണ്‍കുട്ടികളില് ആദ്യത്തെയാളെ വലിച്ചിഴച്ച് പുറത്താക്കിയപ്പോള് രണ്ടാമത്തെ ആളെ എടുത്ത് പുറത്തിടേണ്ടി വന്നു. ഇരുവരും പുറത്തായതിനു ശേഷവും വഴിയില് തന്നെ വീണ്ടും കിടക്കുന്നിടത്താണ് വീഡിയോ അവസാനിക്കുന്നത്. പിന്നീട് വഴി യാത്രക്കാര്‍ക്ക് അലോസരം സൃഷ്ടിച്ച് അവിടെ കിടന്നിട്ടുണ്ടാകാമെന്നാണ് ദൃക്‌സാക്ഷികള് പറയുന്നത്


സംഗക്കാരയെ മറികടന്നു; ധോനിക്ക് ലോകറെക്കോഡ് | MS Dhoni breaks Kumar Sangakkara record as India beat South Africa in 1st T20\nസംഗക്കാരയെ മറികടന്നു; ധോനിക്ക് ലോകറെക്കോഡ്\nFeb 19, 2018, 04:48 PM IST\nഅന്താരാഷ്ട്ര ടിട്വന്റിയില് 87 മത്സരങ്ങള് കളിച്ച ധോനി 48 ക്യാച്ചുകളും 29 സ്റ്റമ്പിങ്ങുമടക്കം 77 പേരെ പുറത്താക്കിയിട്ടുണ്ട്.\nജൊഹനാസ്ബര്‍ഗ്: നിലവില് ലോകത്തെ മികച്ച വിക്കറ്റ് കീപ്പര്‍മാരില് ഒരാളാണ് എം.എസ് ധോനി. വിക്കറ്റിന് പിന്നില് ധോനിയുടെ കണ്ണുകളെ എതിരാളികള്‍ക്കെല്ലാം ഭയമാണ്. ടെസ്റ്റ്, ഏകദിനം, ടിട്വന്റി ഫോര്‍മാറ്റുകളില് വിക്കറ്റ് കീപ്പറെന്ന നിലയില് നിരവധി റെക്കോഡുകളാണ് ധോനി സ്വന്തം പേരില് കുറിച്ചത്. ദക്ഷിണാഫ്രിക്കയ്‌ക്കെതിരായ ആദ്യ ടിട്വന്റിയിലും ധോനി സ്വന്തം പേരില് റെക്കോഡിട്ടു.\nടിട്വന്റിയില് ഏറ്റവും കൂടുതല് ക്യാച്ചുകള് നേടുന്ന വിക്കറ്റ് കീപ്പറെന്ന ലോകറെക്കോഡാണ് ധോനി സ്വന്തം പേരില് എഴുതിച്ചേര്‍ത്തത്. 133 ക്യാച്ചുകളുമായി മുന്നിലുണ്ടായിരുന്ന മുന് ശ്രീലങ്കന് താരം കുമാര് സംഗക്കാരയുടെ റെക്കോഡ് ധോനിയുടെ മുന്നില് വഴിമാറുകയായിരുന്നു. 275-ാം ടിട്വന്റിയില് നിന്നാണ് ധോനി റെക്കോഡിട്ടതെങ്കില് സംഗക്കാര 254 ടിട്വന്റിയില് നിന്നാണ് 133 ക്യാച്ചെടുത്തത്.\n223 മത്സരങ്ങളില് നിന്ന് 123 ക്യാച്ചുകളെടുത്ത ദിനേശ് കാര്‍ത്തികാണ് മൂന്നാം സ്ഥാനത്തുള്ളത്. അന്താരാഷ്ട്ര ടിട്വന്റിയില് 87 മത്സരങ്ങള് കളിച്ച ധോനി 48 ക്യാച്ചുകളും 29 സ്റ്റമ്പിങ്ങുമടക്കം 77 പേരെ പുറത്താക്കിയിട്ടുണ്ട്.\nMS Dhoni breaks Kumar Sangakkara record as India beat South Africa in 1st T20\nമുംബൈ: അന്താരാഷ്ട്ര ക്രിക്കറ്റില് മറ്റൊരു റെക്കോഡ് കൂടി സ്വന്തമാക്കി ഇന്ത്യന് ..


പൊതുപ്രവര്‍ത്തനം മാന്യമായി നടത്താന് പറ്റുന്ന മഹത്തായ പ്രസ്ഥാനത്തിലാണ് ഇപ്പോഴുള്ളത്; എന്നെ അച്ചടക്കം പഠിപ്പിക്കാന് സുധാകരനും മുരളീധരനും അര്‍ഹതയില്ല: കെ.പി. അനില് കുമാര് | DoolNews\nWednesday, 15th September 2021, 10:52 am\nകോഴിക്കോട്: കോണ്‍ഗ്രസില് നിന്നും രാജിവെച്ച് സി.പി.ഐ.എമ്മില് ചേര്‍ന്നതിന് പിന്നാലെ തനിക്കെതിരെ കെ.പി.സി.സി അധ്യക്ഷന് കെ. സുധാകരനും കോണ്‍ഗ്രസ് നേതാവ് കെ. മുരളീധരനും നടത്തിയ വിമര്‍ശനങ്ങള്‍ക്ക് മറുപടിയുമായി കെ.പി. അനില് കുമാര്. കോഴിക്കോട് നടത്തിയ വാര്‍ത്താ സമ്മേളനത്തിലാണ് കോണ്‍ഗ്രസ് നേതൃത്വത്തിനെതിരെ രൂക്ഷ വിമര്‍ശനവുമായി അനില്‍കുമാര് രംഗത്തെത്തിയത്.\nഇന്ദിര ഗാന്ധിയുടെ ചിതാഭസ്മം നിമഞ്ജനം ചെയ്യാന് കേരളത്തില് കൊണ്ടുവന്നപ്പോള് അതിനൊപ്പം പോയ ആളാണ് താനെന്നും ഇന്ദിര ഗാന്ധിയുടെ ചിതാഭസ്മം നിമഞ്ജനം ചെയ്തതോടെ പയ്യാമ്പലത്തെ ബീച്ച് മലിനമായി എന്ന് പറഞ്ഞയാളാണ് കോണ്‍ഗ്രസിന്റെ ഇന്നത്തെ പ്രസിഡന്റെന്നും അനില്‍കുമാര് പറഞ്ഞു.\nഞാനാണോ കോണ്‍ഗ്രസ് സുധാകരനാണോ കോണ്‍ഗ്രസ്. എന്തായാലും ഞാനിപ്പോള് കോണ്‍ഗ്രസല്ല. അതുകൊണ്ട് കാര്യങ്ങള് പറയുമ്പോള് ഒന്ന് സ്വയം ഉള്ളിലേക്ക് നോക്കിയിട്ട് പറയുന്നത് എല്ലാവര്‍ക്കും നല്ലതാണ്.\nപിന്നെ കെ. മുരളീധരന് അച്ചടക്കത്തെ കുറിച്ച് പറയുന്നു. മുരളീധരന് എന്ത് അര്‍ഹതയാണ് ഉള്ളത് അത് പറയാന്. കോണ്‍ഗ്രസിന്റെ പ്രസിഡന്റിനെ മദാമ്മയെന്ന് വിളിച്ച, മരിച്ചുപോയ പൊളിറ്റിക്കല് അഡൈ്വസര് അഹമ്മദ് പട്ടേലിനെ അലൂമിനിയം പട്ടേല് എന്ന് വിളിച്ച, എ.കെ. ആന്റണിയെ മുക്കാലില് കെട്ടിയടിക്കണമെന്ന് പറഞ്ഞ ഈ മുരളീധരനാണോ എന്നെ അച്ചടക്കം പഠിപ്പിക്കുന്നത്.\nഏതായാലും ഞാന് നിങ്ങളുടെ പാര്‍ട്ടിയില് ഇല്ലല്ലോ. എന്നെ വിട്ടേക്ക്. ഞാനൊരു മഹത്തായ നല്ല പാര്‍ട്ടിയില് പൊതുപ്രവര്‍ത്തനം മാന്യമായി നടത്താന് പറ്റുന്ന ഒരു പ്രസ്ഥാനത്തിലാണ് ഇപ്പോള് ഉള്ളത്.\nനിങ്ങള് വീതം വെക്കുകയോ തമ്മിലടക്കുകയോ കുത്തിമരിക്കുകയോ എന്ത് വേണമെങ്കിലും ചെയ്‌തോളൂ. എന്റെ മേലേക്ക് കേറി വരണ്ട. എന്റെ നാക്ക് ഒട്ടും മോശമല്ല എന്ന് എനിക്കറിയാം. പിന്നെ ഇപ്പോള് ഞാന് പഴയപോലെ കോണ്‍ഗ്രസിലല്ല, സി.പി.ഐ.എമ്മിലാണ്. അപ്പോള് പാര്‍ട്ടി സെക്രട്ടറിയുടെ അനുമതിയില്ലാതെ എനിക്ക് പത്രക്കാരെ കാണാന് പറ്റില്ല. അപ്പോള് ഞാനും എന്റെ സ്വഭാവമൊക്കെ ഒന്ന് മാറ്റാന് ശ്രമിച്ചുകൊണ്ടിരിക്കുകയാണ്. മൈക്ക് ഇങ്ങനെ കൊണ്ടുവരുമ്പോള് അഭിപ്രായം പറയാന് പറ്റുന്ന പാര്‍ട്ടിയിലല്ല ഞാന് ഇപ്പോള് നില്‍ക്കുന്നത്. അത് പാര്‍ട്ടി ആലോചിച്ച് പറയും, കെ.പി. അനില് കുമാര് പറഞ്ഞു.\nകോണ്‍ഗ്രസില് നിന്ന് രാജിവെച്ചതിന് പിന്നാലെയാണ് സി.പി.ഐ.എമ്മില് ചേരുന്നതായി അനില് കുമാര് അറിയിച്ചത്. ഇതിന് പിന്നാലെ എ.കെ.ജി സെന്ററിലെത്തിയ അനില് കുമാറിനെ സി.പി.ഐ.എം നേതാവ് കോടിയേരി ബാലകൃഷ്ണന് പാര്‍ട്ടി അംഗത്വം നല്‍കി സ്വീകരിക്കുകയായിരുന്നു.\nഅച്ചടക്കലംഘനത്തിന് പാര്‍ട്ടി പുറത്താക്കാനിരിക്കെയാണ് കെ.പി. അനില്‍കുമാര് ഇന്നലെ പാര്‍ട്ടി വിട്ടത്. നിരുത്തരവാദപരമായി പ്രവര്‍ത്തിച്ച അനില്‍കുമാറിനെ കോണ്‍ഗ്രസില്‍നിന്ന് പുറത്താക്കിയെന്ന് രാജി പ്രഖ്യാപിച്ച് നിമിഷങ്ങള്‍ക്കകം കെ.പി.സി.സി പ്രസിഡന്റ് കെ. സുധാകരന് അറിയിച്ചിരുന്നു.\nകോണ്‍ഗ്രസ് ആള്‍ക്കൂട്ടമല്ലെന്നായിരുന്നു രാജിയെ പരിഹസിച്ച് വി.ഡി.സതീശന്റെ മറുപടി. അധികാരത്തിന്റെ ശീതളഛായ തേടിപ്പോകുന്നവരെപ്പറ്റി ഒന്നും പറയാനില്ലെന്നായിരുന്നു പി.ടി. തോമസിന്റെ പ്രതികരണം.\nപുകഞ്ഞകൊള്ളി പുറത്താണെന്നും പുറത്താക്കിയവരുടെ ജല്‍പനങ്ങള്‍ക്ക് ചെവികൊടുക്കേണ്ടെന്നും മുരളീധരനും പറഞ്ഞിരുന്നു.\nContent Highlight: Kp Anil Kumar Against K Sudhakaran and K muraleedharan


ജെഎന്‍യു ചുവന്ന് തന്നെ!; ഇടത് സഖ്യത്തിന് വന്‍വിജയം; ജനറല് സീറ്റുകള് തൂത്തുവാരി; പ്രധാനസീറ്റുകള് ഒന്നുപോലും നേടാനാകാതെ എബിവിപി • Live Kerala News\nജെഎന്‍യു ചുവന്ന് തന്നെ!; ഇടത് സഖ്യത്തിന് വന്‍വിജയം; ജനറല് സീറ്റുകള് തൂത്തുവാരി; പ്രധാനസീറ്റുകള് ഒന്നുപോലും നേടാനാകാതെ എബിവിപി\n10/9/2017 at 3:54 pm\nന്യൂഡല്‍ഹി: ജവഹര് ലാല് നെഹ്‌റു സര്‍വ്വകലാശാല വിദ്യാര്‍ത്ഥി യൂണിയന് തെരഞ്ഞെടുപ്പില് ഇടത് സഖ്യത്തിന് ജയം. ജനറല് സീറ്റുകള് എല്ലാം ഇടത് സഖ്യം തൂത്തുവാരി. പ്രധാനപ്പെട്ട നാല് സീറ്റുകളില് ഒന്നും പോലും നേടാനാകാതെ എബിവിപി രണ്ടാം സ്ഥാനത്തേക്ക് പിന്തള്ളപ്പെട്ടു.\nഇടത് സ്ഥാനാര്‍ത്ഥി ഐസയുടെ ഗീതാകുമാരി പ്രസിഡന്റായി തെരഞ്ഞെടുക്കപ്പെട്ടു. എബിവിപിയുടെ നിധി ത്രിപാഥിയെ 464 വോട്ടിന് ഗീതാകുമാരി പരാജയപ്പെടുത്തി. ബാപ്‌സ (ബിര്‍സ അംബേദ്കര് ഫൂലേ സ്റ്റുഡന്റ്‌സ് അസോസിയേഷന്) സ്ഥാനാര്‍ത്ഥി ഷബാന അലി 935 വോട്ടുകള് നേടി. ആകെ പോള് ചെയ്ത 4639 വോട്ടുകളില് 4620 വോട്ടുകളാണ് എണ്ണപ്പെട്ടത്. 19 വോട്ടുകള് അസാധുവായി.\n4,620ല് 1876 വോട്ടുകള് നേടി ഐസയുടെ സിമോണ് സോയ ഖാന് വൈസ്പ്രസിഡന്റായി ജയിച്ചുകയറി. 1028 വോട്ട് നേടിയ എബിവിപി സ്ഥാനാര്‍ത്ഥി ദുര്‍ഗേഷ് കുമാറിനെയാണ് സിമോണ് തോല്‍പിച്ചത്. 848 വോട്ടാണ് സിമോണിന്റെ ഭൂരിപക്ഷം.\n2082 വോട്ടുകള് നേടി എസ്എഫ്‌ഐയുടെ ഇടത് സഖ്യ സ്ഥാനാര്‍ത്ഥി ദുഗ്ഗിരള ശ്രീക്രിഷ ജനറല് സെക്രട്ടറായി തെരഞ്ഞെടുക്കപ്പെട്ടു. എബിവിപി സ്ഥാനാര്‍ത്ഥി നികുഞ്ജ് മക്‌വാന 975 വോട്ടുകള് നേടി. 1107 വോട്ടിന്റെ ഭൂരിപക്ഷത്തിനാണ് സഖ്യത്തിലെ എസ്എഫ്‌ഐ പ്രതിനിധിയുടെ ജയം.\nഡിഎസ്എഫിന്റെ ഇടത് സ്ഥാനാര്‍ത്ഥി ശുഭാന്‍ഷു സിങ് 1755 വോട്ട് നേടി ജോയിന്റ് സെക്രട്ടറിയായി. 835 വോട്ടിനാണ് ശുഭാന്‍ഷു സിങ്ങിന്റെ ജയം. എബിവിപി സ്ഥാനാര്‍ത്ഥി പങ്കജ് കേസരി 920 വോട്ടുകള് നേടി രണ്ടാം സ്ഥാനത്തായി.


four claim jayalalitha's 2000 cr black money cheat karnataka man | ജയലളിതയുടെ 2000 കോടി കള്ളപ്പണ കൈവശമുണ്ട്.. തട്ടിപ്പുമായി നാലംഗ സംഘം, ആവശ്യപ്പെട്ടത് ഇങ്ങനെ - Malayalam Oneindia\nPublished: March92020, 21:12 [IST]\nബംഗളൂരു: പലതരത്തിലുള്ള തട്ടിപ്പുകള് നമ്മള് കേട്ടിട്ടുണ്ട്. എന്നാല് അന്തരിച്ച മുന് തമിഴ്‌നാട്ട് മുഖ്യമന്ത്രി ജയലളിതയുടെ പേരിലുള്ള വ്യത്യസ്തമായ തട്ടിപ്പ് കര്‍ണാടക പോലീസിനെ അമ്പരിപ്പിച്ചിരിക്കുകയാണ്. ജയലളിതയുടെ 2000 കോടിയുടെ കള്ളപ്പണമുണ്ടെന്ന് കാണിച്ചാണ് തട്ടിപ്പുകാര് അവകാശപ്പെട്ടിരിക്കുന്നത്. ഇത് അസാധുവാക്കിയ 500 രൂപയുടെ നോട്ടുകളിലായിട്ടാണ് ഉള്ളതെന്നും ഇവര് തട്ടിപ്പ് നടത്താനിരുന്നയാളോട് പറഞ്ഞതായിട്ടാണ് വിവരം.\nനാലംഗ സംഘമാണ് തട്ടിപ്പിന് പിന്നിലുള്ളത്. ഇവര് കര്‍ണാടകത്തിലെ കോളാര് നിന്നുള്ളയാള്‍ക്ക് ഒരു കോടി രൂപ അസാധുവാക്കിയ നോട്ട് നല്‍കാമെന്നും അതിന് പകരമായി 30 ലക്ഷം രൂപ നല്‍കിയാല് മതിയെന്നുമാണ് പറഞ്ഞിരിക്കുന്നത്. ഇസ്മായില്, അസ്ലം, സലീം, ആരിഫ് എന്നിവരാണ് തട്ടിപ്പിന് പിന്നിലുള്ളതെന്ന് കര്‍ണാടക പോലീസ് സ്ഥിരീകരിച്ചു. ഇവര് ചെന്നൈയില് നിന്നുള്ളവരാണ്. എന്നാല് കോളാര് നിന്നുള്ളയാള് ഇത്രയും തുക നല്‍കിയിട്ടില്ലെന്നാണ് സൂചന.\nകോളാറില് നിന്നുള്ള ഹബീബ് റഹ്മാന് തട്ടിപ്പിനിരയായതായി പോലീസിന് പരാതി നല്‍കിയിട്ടുണ്ട്. ഇയാളുടെ അഞ്ച് ലക്ഷം രൂപ ജയലളിതയുടെ പേരില് ഈ സംഘം തട്ടിയെന്നാണ് പരാതി. അതേസയം പ്രതികള് ജയലളിതയുമായി വളരെ അടുപ്പമുള്ളവരാണെന്നാണ് അവകാശപ്പെടുന്നത്. ഇതില് ഇസ്മായിലും അസ്ലം ജയലളിതയുടെ അടുത്തയാളുകളാണെന്നും റഹ്മാനോട് പറഞ്ഞതായി പരാതിയില് പറയുന്നുണ്ട്. ഇതുവരെ കേട്ട് കേള്‍വി പോലുമില്ലാത്ത തരം തട്ടിപ്പാണിതെന്ന് പോലീസ് പറയുന്നു.\nജയലളിത ഇവരെ വിശ്വസിച്ചിരുന്നത് കൊണ്ടാണ് 2000 കോടിയുടെ കള്ളപ്പണം ഇവര്‍ക്ക് നല്‍കിയതെന്നാണ് അവകാശപ്പെടുന്നത്. ഹബീബിനാണ് ഇവര് 30 ലക്ഷത്തിന് പകരമായി ഒരു കോടി അസാധു നോട്ടുകള് നല്‍കാമെന്ന് പറഞ്ഞത്. 30 ലക്ഷം രൂപ മുഴുവന് രണ്ടായിരം നോട്ടുകളായിരിക്കണമെന്നും നിര്‍ദേശമുണ്ട്. ആദ്യ ഘഡുവായി താന് അഞ്ച് ലക്ഷം രൂപ ഇവര്‍ക്ക് നല്‍കിയതായി ഹബീബ് പോലീസിനോട് പറഞ്ഞു. ഇവര് ഒരുകോടി രൂപ ഇവര് ഹബീബിന്റെ കാറില് വെച്ചിട്ടുണ്ടെന്ന് പറഞ്ഞെങ്കിലും ഇവര് കടന്നുകളഞ്ഞതായി ഹബീബ് പരാതിയില് പറയുന്നു. അതേസമയം തട്ടിപ്പ് സംഘത്തിനായി തിരച്ചില് ശക്തമാക്കിയിട്ടുണ്ട്.\njayalalithaa karnataka black money cheat tamil nadu police ജയലളിത കര്‍ണാടക തട്ടിപ്പ് തമിഴ്‌നാട് പോലീസ്\nfour claim jayalalitha's 2000 cr black money cheat karnataka man\nStory first published: Monday, March 9, 2020, 21:12 [IST]


90ാം വയസില് അനാദരവ്; ബംഗാളി സംഗീതജ്ഞ സന്ധ്യ മുഖര്‍ജി പത്മ പുരസ്‌കാരം നിരസിച്ചു • Suprabhaatham\nJanuary 26, 2022 | 1:27 pm IST\nന്യൂഡല്‍ഹി: പ്രശസ്ത ബംഗാളി ഗായിക സന്ധ്യ മുഖര്‍ജി പത്മ പുരസ്‌കാരം നിരസിച്ചു. പുരസ്‌കാരം നല്‍കുന്നതുമായി ബന്ധപ്പെട്ട വിവരം അറിയിക്കാന് കേന്ദ്രസര്‍ക്കാര് ഉദ്യോഗസ്ഥര് സന്ധ്യയെ ബന്ധപ്പെട്ടിരുന്നു. എന്നാല് പുരസ്‌കാരം സന്ധ്യ നിരസിച്ചതായി മകള് സൗമ്യ സെന്‍ഗുപ്ത ദേശീയ മാധ്യമത്തോട് പറഞ്ഞു.\nസിവിലിയന് ബഹുമതി നിരസിക്കുന്ന പശ്ചിമ ബംഗാളില് നിന്നുള്ള രണ്ടാമത്തെ വ്യക്തിയാണ് അവര്. പശ്ചിമ ബംഗാള് മുന് മുഖ്യമന്ത്രി ബുദ്ധദേവ് ഭട്ടാചാര്യ ചൊവ്വാഴ്ച പത്മഭൂഷണ് നിരസിച്ചിരുന്നു.\nപതിറ്റാണ്ടുകളായി ബംഗാളി സംഗീതരംഗത്ത് നിറസാന്നിധ്യമായി നില്‍ക്കുന്ന ആളാണ് തന്റെ അമ്മ. അവര്‍ക്ക് 90ാം വയസില് ഈ പുരസ്‌കാരം നല്‍കുന്നത് അനാദരവായി തോന്നിയതിനാലാണ് പുരസ്‌കാരം നിരസിച്ചതെന്നും സന്ധ്യയുടെ മകള് പറഞ്ഞു.\nഇതിനെ രാഷ്ട്രീയവുമായി കൂട്ടിക്കലര്‍ത്തരുത്. എന്റെ അമ്മ രാഷ്ട്രീയത്തിന് അതീതയാണ്. അമ്മയ്ക്ക് അനാദരവാണെന്ന് തോന്നിയതുകൊണ്ടാണ് പുരസ്‌കാരം നിരസിച്ചത്- സൗമ്യ സെന്‍ഗുപത കൂട്ടിച്ചേര്‍ത്തു.


Emalayalee.com - മൂന്നാറിലേത് അനധികൃത നിര്‍മ്മാണം തന്നെ; രേണുരാജിനെ പിന്തുണച്ച് കളക്ടറുടെ റിപ്പോര്‍ട്ട്\nമൂന്നാറിലേത് അനധികൃത നിര്‍മ്മാണം തന്നെ; രേണുരാജിനെ പിന്തുണച്ച് കളക്ടറുടെ റിപ്പോര്‍ട്ട്\nഇടുക്കി: എസ്.രാജേന്ദ്രന് എംഎല്‍എ അധിക്ഷേപിച്ച ദേവികുളം സബ്‌കളക്ടര് ഡോ. രേണുരാജിനെ പിന്തുണച്ചു കളക്ടറുടെ റിപ്പോര്‍ട്ട്.\nമൂന്നാര് പഞ്ചായത്തിന്റെ നേതൃത്വത്തില് നടക്കുന്ന നിര്‍മ്മാണപ്രവര്‍ത്തനങ്ങള് നിലവിലുള്ള നിയമങ്ങള് അട്ടിമറിച്ചാണെന്നും ഹൈക്കോടതി വിധിയുടെ ലംഘനമാണു നടന്നതെന്നും ഇടുക്കി കളക്ടര് സര്‍ക്കാരിനു റിപ്പോര്‍ട്ട് നല്‍കി.\nപഴയ മൂന്നാറിലെ ബസ് സ്റ്റാന്‍ഡിലുള്ള സ്ഥലത്താണ് വനിതാ വ്യവസായ കേന്ദ്രം നിര്‍മിക്കുന്നത്. സര്‍ക്കാര് പാട്ടത്തിനു നല്‍കിയ ഭൂമി മറ്റാവശ്യങ്ങള്‍ക്കു വിനിയോഗിക്കരുതെന്ന നിര്‍ദേശം ലംഘിക്കപ്പെട്ടു.\nമുതിരപ്പുഴയാറിന് ഇരു ഭാഗത്തേക്കും 50 മീറ്റര് അകലെ മാത്രമെ നിര്‍മ്മാണം അനുവദിക്കാവൂ എന്നും നിര്‍ദ്ദേശമുണ്ട്.\nഎന്നാല് മുതിരപ്പുഴയാറില്‍നിന്ന് ഏകദേശം ആറു മീറ്റര് മാത്രം വിട്ടാണ് മൂന്നാര് പഞ്ചായത്ത് കെട്ടിട നിര്‍മാണം നടത്തുന്നത്.


ജൂണിൽ സ്വിഫ്റ്റിനെ പിന്നിലാക്കി ഏറ്റവും ഉയർന്ന വിൽപ്പന നേടി മാരുതി വാഗൺആർ - Malayalam DriveSpark\n43 min ago Punch മൈക്രോ-എസ്‌യുവിക്ക് കൂടുതൽ കരുത്തേകാനൊരുങ്ങി Tata; 1.0 ടർബോ പെട്രോൾ മോഡൽ 2022 -ൽ\nജൂണിൽ സ്വിഫ്റ്റിനെ പിന്നിലാക്കി ഏറ്റവും ഉയർന്ന വിൽപ്പന നേടി മാരുതി വാഗൺആർ\nUpdated: Monday, July 5, 2021, 16:47 [IST]\nമാരുതി സുസുക്കി വാഗൺആർ 2021 ജൂണിൽ രാജ്യത്ത് ഏറ്റവുമധികം വിറ്റഴിക്കപ്പെട്ട മോഡലായി മാറി. കഴിഞ്ഞ മാസം 19,447 യൂണിറ്റ് വിൽപ്പനയാണ് ഹാച്ച്ബാക്ക് നേടിയത്.\n2020 ജൂണിലെ 6,972 യൂണിറ്റ് വിൽപ്പനയുമായി താരതമ്യം ചെയ്യുമ്പോൾ മാരുതി സുസുക്കി കഴിഞ്ഞ മാസം വാഗൺആർ വിൽപ്പനയിൽ 179 ശതമാനം വളർച്ച രേഖപ്പെടുത്തി.\nവാഗൺആർ രാജ്യത്ത് ഇതുവരെ ഏറ്റവും അധികം വിറ്റഴിക്കപ്പെട്ടിരുന്ന സ്വിഫ്റ്റ് ഹാച്ച്ബാക്ക് വിൽപ്പനയെ ന്യായമായ മാർജിനിൽ മറികടന്നു എന്നതും ശ്രദ്ധേയമാണ്. 2021 ജൂണിൽ 17,727 യൂണിറ്റ് വിൽപ്പനയാണ് സ്വിഫ്റ്റ് രജിസ്റ്റർ ചെയ്തത്.\n2021 സാമ്പത്തിക വർഷത്തിൽ സി‌എൻ‌ജി വിഭാഗത്തിലെ വിൽ‌പനയിലും വാഗൺആർ ആണ് മുൻപന്തിയിൽ നിൽക്കുന്നത്. കാലക്രമേണ, വാഗൺആർ മോഡലുകളുടെ സി‌എൻ‌ജി ബദൽ ശക്തമായ പ്രശസ്തി നേടി.\nരാജ്യത്ത് ഇന്ധനവില കുത്തനെ ഉയരുന്നത് ഇന്ത്യൻ വിപണിയിൽ വാഗൺആർ ഹാച്ച്ബാക്കിന്റെ വിൽപ്പനയെ കൂടുതൽ ഉയർത്തി. ഡിമാൻഡ് വർധിച്ചതോടെ ഏപ്രിലിൽ, വാഗൺആർആറിന്റെ സി‌എൻ‌ജി ആവർത്തനത്തിനായി മാരുതി സുസുക്കി മൂന്ന് കളർ ഓപ്ഷനുകൾ അവതരിപ്പിച്ചിരുന്നു.\nമെക്കാനിക്കലായി, വാഗൺആർ 1.0 ലിറ്റർ, 1.2 ലിറ്റർ എന്നിങ്ങനെ രണ്ട് പെട്രോൾ എഞ്ചിൻ ഓപ്ഷനുകളിൽ ലഭ്യമാണ്. 1.0 ലിറ്റർ, ത്രീ സിലിണ്ടർ പെട്രോൾ എഞ്ചിൻ 5,500 rpm -ൽ 67 bhp കരുത്തും 3,500 rpm -ൽ 90 Nm torque ഉം ഉത്പാദിപ്പിക്കുന്നു.\n1.2 ലിറ്റർ, നാല് സിലിണ്ടർ പെട്രോൾ എഞ്ചിൻ 6,000 rpm -ൽ 82 bhp കരുത്തും 4,200 rpm -ൽ 113 Nm torque ഉം പുറപ്പെടുവിക്കുന്നു. രണ്ട് എഞ്ചിൻ ഓപ്ഷനുകളും മാനുവൽ, AMT ട്രാൻസ്മിഷൻ ഓപ്ഷനുകളിൽ ലഭ്യമാണ്.\nഇത് കൂടാതെ വാഗൺആർആറിന്റെ ഇലക്ട്രിക് പതിപ്പിലും നിർമ്മാതാക്കൾ പ്രവർത്തിക്കുന്നുണ്ട്. മുമ്പ് പല തവണ ഇന്ത്യൻ നിരത്തുകളിൽ പരീക്ഷണയോട്ടം നടത്തുന്നതായി കണ്ടെത്തിയ ഇലക്ട്രിക് മോഡൽ ഈ വർഷം അവസാനം അല്ലെങ്കിൽ അടുത്ത വർഷം ആദ്യം ഇന്ത്യൻ വിപണിയിൽ എത്തുമെന്ന് പ്രതീക്ഷിക്കുന്നു.\nഅടുത്തിടെ വാഗൺആർ ഇലക്ട്രിക്കിന്റെ ടൊയോട്ട റീബാഡ്ജ്ഡ് പതിപ്പിന്റെ പരീക്ഷണയോട്ടവും ക്യാമറ കണ്ണുകളിൽ പതിഞ്ഞിരുന്നു. മാരുതി സുസുക്കിക്ക് പിന്നാലെ ഇതും വിപണിയിൽ എത്തിയേക്കാം.\nകൂടുതല്... #മാരുതി സുസുക്കി #മാരുതി വാഗൺആർ #maruti suzuki #maruti wagonr\nMaruti WagonR Beats Swift To Become The Best Selling Car In June 2021 In India. Read in Malayalam.


പോലീസ് v/s ജോണീസ്; വഴിമാറി ഓടിയതും അപകടമുണ്ടായതും ഒരേദിവസമല്ല, സത്യത്തില് സംഭവിച്ചതെന്ത്? | Kerala Police Facebook page Kuthiran accident case private bus Johnie's\nSep 20, 2019, 09:20 AM IST\nസ്വകാര്യബസ് നിരതെറ്റിച്ച് ഓടിയ സംഭവവും കാറിലിടിച്ച് അപകടമുണ്ടായതും ഒരേദിവസമല്ല. കാറിൽ ഇടിച്ച് അപകടമുണ്ടായത് സെപ്‌റ്റംബർ 15-ന്. ബസ് വരി തെറ്റി ഓടിയ വീഡിയോ പോസ്റ്റ് ചെയ്‌തത് സെപ്‌റ്റംബർ 9-ന്. ഒരാഴ്ച വ്യത്യാസത്തിൽ രണ്ടിടത്ത് നടന്ന ഈ രണ്ടു സംഭവങ്ങളും ഒന്നാണെന്ന് തെറ്റിദ്ധാരണ ഉണ്ടാക്കുംവിധമാണ് കേരള പോലീസ് ഫെയ്‌സ്‌ബുക്കിൽ പോസ്റ്റ് ചെയ്‌തത്\nകാണുന്ന കാഴ്ചകളെല്ലാം സാമൂഹികമാധ്യമങ്ങളിൽ ആഘോഷിക്കപ്പെടുന്ന കാലമാണിത്. എന്നാൽ കാഴ്ചയ്ക്ക് പുറകിലെ യാഥാർത്ഥ്യം ആരും ചികയാറില്ലാത്തതിനാൽ കാഴ്ചയുടെ സത്യവും മിഥ്യയും തിരിച്ചറിയാനാവില്ല. എങ്കിലും ഈ കാലഘട്ടത്തിൽ സാമൂഹിക മാധ്യമങ്ങളെ തീർത്തും ഒഴിവാക്കാനും കഴിയില്ല.\nമികച്ച രീതിയിൽ ജനങ്ങളുമായി സംവദിക്കുന്ന സാമൂഹികമാധ്യമ പേജുകൾ നിരവധിയുണ്ട്. കേരള പോലീസിന്റെ ഒഫീഷ്യൽ ഫെയ്‌സ്ബുക്ക് പേജും ഇത്തരത്തിൽ ഒന്നാണ്. പേജിന് അനുദിനം കിട്ടിക്കൊണ്ടിരിക്കുന്ന ലൈക്കുകളും കമൻറുകളും തന്നെയാണ് ഇതിന്റെ തെളിവ്. എന്നാൽ കഴിഞ്ഞദിവസം ഒഫീഷ്യൽ പേജിൽ വന്ന ഒരു വീഡിയോയെപ്പറ്റിയുള്ള തർക്കങ്ങൾ തുടരുകയാണ്.\nദേശീയപാത കുതിരാനിൽ കിലോമീറ്ററുകളോളം നീളത്തിൽ വാഹനങ്ങൾ കുരുക്കിൽപ്പെട്ട് കിടക്കുമ്പോൾ സമീപത്ത് സർവീസ് റോഡിനായി ഏറ്റെടുത്ത മണ്ണിട്ട പാതയിലൂടെ കടന്നുവരുന്ന സ്വകാര്യബസ് ‘ജോണീസ്’ ആണ് ഈ വീഡിയോയിലെ നായകൻ. ദിവസങ്ങൾക്കുള്ളിൽ ഈ വീഡിയോ സൈബർലോകത്ത് ഹിറ്റായി. രാജാവ് എഴുന്നള്ളുന്നു, ചിലർ വരുമ്പോൾ ചരിത്രം വഴിമാറും എന്നു തുടങ്ങിയ ഹാഷ് ടാഗുകളിലൂടെ ദൃശ്യം പറന്നു.\n‘007’ എന്ന ബസിന്റെ നമ്പറും ട്രോളുകാർ ആഘോഷമാക്കി. കഴിഞ്ഞ ദിവസമാണ് ഈ വീഡിയോയുടെ അനുബന്ധമായി മറ്റൊരു വീഡിയോ കൂടി ഉൾപ്പെടുത്തി കേരള പോലീസ് ഒഫീഷ്യൽ ഫെയ്‌സ്ബുക്ക് പേജിൽ പോസ്റ്റ് ചെയ്തത്. അപകടകരമായ രീതിയിൽ വന്ന ഈ ബസ് ഒരു കാറിൽ ഇടിച്ചതിനെത്തുടർന്ന് പോലീസ് കസ്റ്റഡിയിലെടുത്ത് സ്റ്റേഷൻ പരിസരത്ത് പാർക്ക് ചെയ്തിരിക്കുന്ന വീഡിയോയാണ് കൂട്ടിച്ചേർക്കപ്പെട്ടത്. പോസ്റ്റ് ചെയ്ത് മണിക്കൂറുകൾക്കുള്ളിൽ ഈ വീഡിയോയും ഹിറ്റായി. ഇതിനു പുറകെയാണ് ഈ വീഡിയോയെ എതിർത്തുകൊണ്ട് നിരവധിപേർ രംഗത്തെത്തിയത്.\n‘‘അപകടകരമായ രീതിയിൽ ഓടിച്ചുവന്ന ബസ് ആ യാത്രയിൽ തന്നെയാണ് മറ്റൊരു കാറിൽ ഇടിച്ചതും അതിന് പോലീസ് കേസെടുത്തിട്ടുള്ളതും. പൊതുജനങ്ങളുടെ ജീവൻ വെച്ചുള്ള ഇത്തരം അപകടകരമായ അഭ്യാസങ്ങൾ ഒഴിവാക്കണമെന്ന് സന്ദേശം നൽകുക എന്ന ഉദ്ദേശ്യം മാത്രമാണ് ഈ പോസ്റ്റിനു പിന്നിൽ’’- വീഡിയോക്ക് താഴെ പോലീസിന്റെ ആദ്യ കമൻറാണിത്.\nബസ് കഥയ്ക്ക് പിന്നിലെ യാഥാർത്ഥ്യം\nസെപ്റ്റംബർ 15-നാണ് കാറുമായി കൂട്ടിയിടിച്ച ബസ് പോലീസ് കസ്റ്റഡിയിൽ എടുക്കുന്നത്. കുതിരാൻ അമ്പലത്തിനു സമീപത്ത് കാർ ബസിന് പുറകിലിടിച്ചാണ് അപകടം. ബസ് ജീവനക്കാരും കാറുടമയും സന്ധിസംഭാഷണം നടത്തിയെങ്കിലും നഷ്ടപരിഹാരത്തുക നൽകാത്തതിനാൽ കേസ് രജിസ്റ്റർ ചെയ്യുകയായിരുന്നു. തുടർന്നാണ് ബസ് കസ്റ്റഡിയിലെടുത്തത്. എന്നാൽ തൃശ്ശൂർ സ്വദേശിയായ എ.എൻ. സഞ്ചാരി (അജിൽ) തന്റെ യൂട്യൂബ് ചാനലായ എക്സ്ട്രീം റോഡ്സ് ലൈവ് എന്ന ചാനലിനായി പകർത്തിയ ദൃശ്യമായിരുന്നു ആദ്യത്തേത്. ദൃശ്യം സെപ്റ്റംബർ ഒമ്പതിന് യൂട്യൂബ് ചാനലിൽ പ്രത്യക്ഷപ്പെടുകയും ചെയ്തു.\nബസ് നിരതെറ്റി ഓടുന്ന ദൃശ്യം വഴുക്കുംപാറയിൽ നിന്നാണ് പകർത്തിയത്. അതായത് അപകടമുണ്ടായതിന്റെ ആറു ദിവസം മുൻപാണ് വാഹനം നിര തെറ്റിച്ച് ഓടിയത്. ഒരാഴ്ച വ്യത്യാസത്തിൽ രണ്ടിടത്ത് നടന്ന ഈ രണ്ടു സംഭവങ്ങളും ഒന്നാണ് എന്ന് തെറ്റിദ്ധാരണ ഉണ്ടാക്കുംവിധമാണ് കേരള പോലീസ് ഓഫീഷ്യൽ പേജിൽ പോസ്റ്റ് ചെയ്തത്.\nപോലീസിന്റെ ഫെയ്‌സ്ബുക്ക് പേജിലെ വീഡിയോയ്ക്ക് താഴെ നിരവധി ആളുകളാണ് ഇതിനെ എതിർത്തുകൊണ്ട് രംഗത്തെത്തിയത്. ലൈക്കിനു വേണ്ടി ഇങ്ങനെ തരംതാഴാമോ തുടങ്ങി നിരവധി ചോദ്യങ്ങളാണ് അവർ ചോദിക്കുന്നത്.\nചിലർ തങ്ങളുടെ കമന്റ് ‘പോസ്റ്റ് മുതലാളി’ മുക്കി എന്ന പരാതിയുമായും കളം നിറയുന്നുണ്ട്. റോഡിന്റെ ശോച്യാവസ്ഥ പരിഹരിക്കണമെന്ന ആവശ്യവും നിർദേശങ്ങളും കൂടി ഈ വീഡിയോയുടെ താഴെ പോസ്റ്റ് ചെയ്തിട്ടുണ്ട്. സുതാര്യമായും വിശ്വാസയോഗ്യമായും ജനങ്ങളോട് ഇടപെട്ടുകൊണ്ടിരുന്ന കേരള പോലീസിന്റെ ഒഫീഷ്യൽ ഫെയ്‌സ്ബുക്ക് പേജിന്റെ വിശ്വാസ്യതയ്ക്ക് സംഭവം ചെറിയ മങ്ങലേൽപ്പിച്ചു എന്ന് പറയാതെവയ്യ.


ആ ദിവസങ്ങളെപ്പറ്റി സംസാരിക്കാൻ ഇനി മടി വേണ്ട, ഇമോജി എത്തി\nPublished on Friday 08 February 2019 10:07 PM IST\nസോഷ്യൽ മീഡിയയിൽ ആർത്തവത്തെ കുറിച്ചുള്ള സംഭാഷണങ്ങൾക്ക് കരുത്ത് പകർന്ന് ഇമോജി എത്തി. ചുവന്ന ഒരു തുള്ളിയുടെ ചിത്രമാണ് ആർത്തവത്തെ സൂചിപ്പിക്കുന്ന ഇമോജി. ആർത്തവസംബന്ധിയായ ചർച്ചകൾ കൂടുതൽ ജനകീയമാക്കുന്നതിന്റെ ഭാഗമായാണ് ഇമോജി രംഗത്തിറക്കിയത്. #PeriodEmoji എന്ന ഹാഷ് ടാഗും ഇതിനോടകം ട്രെൻഡിംഗ് പട്ടികയിൽ ഇടംപിടിച്ചു.\nആർത്തവം ഒരു സ്ത്രീകളുടെ ഒരു സ്വാഭാവിക ശാരീരിക പ്രക്രിയയാണെന്നും സംസാരത്തിൽ മറച്ചു പിടിക്കേണ്ട ഒന്നുമില്ലെന്നും സമൂഹത്തിന് ബോദ്ധ്യപ്പെടുത്തുകയാണ് ഇമോജിയുടെ ലക്ഷ്യം.\nആർത്തവത്തെ സൂചിപ്പിക്കുന്ന ചുവന്ന രക്തത്തുള്ളിയുടെ ചിത്രം ഇമോജിയായി വേണമെന്ന് ആവശ്യപ്പെട്ട് പ്ലാൻ ഇന്റർനാഷണൽ യു.കെയുടെ നേതൃത്വത്തിൽ കാമ്പെയിൻ നടത്തിയിരുന്നു. ഇതിൽ 55000 പേർ പിന്തുണച്ച ഇമോജിയാണ് ഇപ്പോൾ തിരഞ്ഞെടുത്തിരിക്കുന്നത്.\nആർത്തവ ദിവസങ്ങളിലെ വികാരങ്ങളും ചിന്തകളും പങ്കുവയ്ക്കുമ്പോഴുള്ള നാണക്കേടും ഭയവും മാറ്റി വെച്ച് സംസാരിക്കാൻ പുതിയ നീക്കം സഹായിക്കുമെന്നാണ് കരുതുന്നത്.


ആഫ്രിക്കയിലെ കിവു തടാകത്തില് മറഞ്ഞിരിക്കുന്ന അപകടം! His-Stories\nHome » Sparks » ആഫ്രിക്കയിലെ കിവു തടാകത്തില് മറഞ്ഞിരിക്കുന്ന അപകടം!\nആഫ്രിക്കയിലെ കിവു തടാകത്തില് മറഞ്ഞിരിക്കുന്ന അപകടം!\n2,700 km2 ഉള്ള കിവു തടാകം ആഫ്രിക്കയിലെ വലിയ തടാകങ്ങളിൽ ഒന്നാണ് . റുവാണ്ടക്കും കോംഗോക്കും (Democratic Republic of the Congo) ഇടയിലാണ് ഇതിന്റെ സ്ഥാനം . ചുറ്റും താമസിക്കുന്ന രണ്ട് മില്ല്യൻ ജനങ്ങളുടെ ആഹാര സ്രോതസ് ഈ തടാകമാണ് . മീനുകളെ കൊത്തുവാൻ തക്കം പാർത്തിരിക്കുന്ന പക്ഷികളും , നൗകകളിൽ ചുറ്റി തിരിയുന്ന ആദിവാസികളും ഇവക്കു താഴെ രസിച്ചു കളിക്കുന്ന മീനുകളും ഏതൊരു തടാകതിലെയും പോലെ ഇവിടെയും ഉണ്ട് . പക്ഷെ ഇതിനുമൊക്കെ താഴെ മേൽപ്പറഞ്ഞ ജീവനുള്ള എന്തിനെയും നശിപ്പിക്കാൻ ശേഷിയുള്ള വലിയോരാപത്ത് കിവു തടാകത്തിനുള്ളിൽ മറഞ്ഞിരിപ്പുണ്ട് ! ഏകദേശം ആയിരം അടിക്ക് താഴെ , സർവ്വതും വിഷ മയമാണ് . 256 cubic kilometre കാർബണ് ഡൈ ഓക്സൈഡും 65 cubic kilometre മീതേനും ആണു താടാകതിന്റെ അടിത്തട്ടിൽ കനത്ത മർദം കാരണം കുടുങ്ങി കിടക്കുന്നത് ! (ഇതുകൊണ്ട് തടാക ജലം കുടിക്കുന്നതുകൊണ്ട് കുഴപ്പം ഉണ്ടെന്ന് വിചാരിക്കരുത് . ഇതിന്‍റെ തീരത്തുള്ള പട്ടണങ്ങളില് ധാരാളം മലയാളികള് ജോലി ചെയ്യുന്നുണ്ട് ).\nതടാകത്തിനടിയിലെ അഗ്നിപർവ്വതജന്യ പാറകൾ ആണ് കാർബണ് ഡൈ ഓക്സൈഡിനെ പുറം തള്ളുന്നത് . ഇതിൽ കുറച്ചു ശതമാനത്തെ ബാക്ടീരിയകൾ മീതേൻ ആക്കി മാറ്റുന്നു . ജലത്തിനടിയിലെ അതി സമ്മർദം മൂലം ഇവയെല്ലാം ജലത്തിൽ കുടുങ്ങി കിടക്കുകയാണ് ! . ഇതിലെന്താ ഇത്ര കുഴപ്പം എന്നല്ലേ ? തടാകക്കരയിലുള്ള അഗ്നിപർവതങ്ങൾ ലാവ പുറം തള്ളുന്നത് ഈ ജലത്തിലെക്കാണ് . അപ്പോൾ ഉണ്ടാവുന്ന മർദ്ദ വ്യതിയാനം മൂലം സോഡാ കുപ്പി പൊട്ടിക്കുന്നത് പോലെ, അമിതമായി ശ്വസിച്ചാൽ മരണം സംഭവിക്കാവുന്ന കാർബണ് ഡൈ ഓക്സൈഡും , പെട്ടന്ന് തീ കത്തുന്ന മീതനും പുറത്തേക്ക് വമിക്കും !. ഇതിനെ Limnic eruption എന്ന്പറയും. ഇതിനു മുന്‍പ് കാമരൂണിലെ Monoun തടാകത്തിലും (1984) , Nyos തടാകത്തിലും (1986) ചെറിയതോതില് ഇത് സംഭവിച്ചിട്ടുണ്ട് . ഇത്രയും മതി മുൻപറഞ്ഞ ലക്ഷക്കണക്കിന് ആളുകൾ മരണപ്പെടാൻ ! (asphyxiate). ഈയിടെ നടത്തിയ സർവ്വേ വ്യക്തമാക്കുന്നത് , ഈ വാതകങ്ങളുടെ അളവ് ഗണ്യമായി കൂടുന്നു എന്നാണ് . ഏതായാലും ഈ ഉർവശീ ശാപം ഉപകാരമാക്കാനാണ് റുവാണ്ടൻ സർക്കാർ തീരുമാനിച്ചിരിക്കുന്നത് . മറ്റൊന്നുമല്ല , തടാകതട്ടിൽ കുടുങ്ങി കിടക്കുന്ന പ്രകൃതി വാതകങ്ങളെ പൈപ്പുകൾ ഉപയോഗിച്ച് വലിച്ചു പുറത്തേക്കെടുത്തു ( നാം ജ്യൂസ് കുടിക്കുന്നത് പോലെ !) ഇന്ധനമായി ഉപയോഗിച്ച് വൈദ്യുതി നിർമ്മിക്കുക !\nഇതിനായി ഒരു ബാർജിനെയാണ് നിയോഗിച്ചിരിക്കുന്നത് . ഇത്, വലിച്ചെടുക്കുന്ന മീതൈനെ കരയിലെ വൈദ്യുതോല്പ്പാദന കേന്ദ്രത്തിലേക്ക് പൈപ്പിലൂടെ എത്തിക്കും . പക്ഷെ കാർബണ് ഡൈ ഓക്സൈഡിനെ തിരിച്ച് തടാക ജലതിലേക്ക് പറഞ്ഞു വിടുകയാണ് ചെയ്യുന്നത് . കാരണം കാർബണ് ഡൈ ഓക്സൈഡിനെ അന്തരീക്ഷത്തിലേക്ക് വിട്ടാൽ വലിയ കാലാവസ്ഥാ വ്യതിയാനങ്ങൾക്ക് കാരണമായേക്കും ( ഗ്രീൻ ഹൌസ് എഫ്ഫക്റ്റ് ) . KivuWatt എന്നാണ് ഈ പ്രോജക്ടിന്റെ പേര് . പക്ഷെ സൂക്ഷിച്ചില്ലെങ്കിൽ ആറ്റം ബോംബിനെക്കൾ വലിയ പൊട്ടിത്തെറിക്ക് ഇത് കാരണമായേക്കാം ! തടാക ജലം കൂടുതൽ ആസിടിക് ആകാനും തന്മ്മൂലം ആൽഗകൾ പെറ്റു പെരുകുവാനും സാധ്യതയുണ്ട് . പക്ഷെ റുവാണ്ടക്കാർ പുറകോട്ടി ല്ല !\nഭൂമിയിലെ ഏറ്റവും വിസ്താരമേറിയ ഉപ്പ് തറയായ Salar de Uyuni\nഭൂമിയിലെ ഏറ്റവും വിസ്താരമേറിയ ഉപ്പ് തറയാണ് ബൊളീവിയയിലെ Salar de Uyuni. 10,582 ചതു : കിലോ മീറ്റർ ആണ് ഈ ഉപ്പു പാടത്തിന്റെ വിസ്തീര്ണ്ണം . 3,656 മീറ്റർ […]\nഒരു കുള്ളന് മനുഷ്യ വര്‍ഗ്ഗം ജീവിച്ചിരുന്നു!\nഇന്തോനേഷ്യയിലെ ഏറ്റവും തെക്കേ അറ്റത്തുള്ള ദ്വീപ് ആണ് Flores ( പോര്‍ത്തുഗീസ് ഭാഷയില് പൂക്കള് എന്നര്‍ത്ഥം ). 2003 ല് അവിടെ പര്യവേഷണവും ഉത്ഖനനവും നടത്തിയിരുന്ന ഒരു കൂട്ടം ഗവേഷകര് […]\nദേവൻമാർ മുകളിലാണ് , അല്ലെങ്കിൽ സ്വർഗ്ഗം മുകളിലാണ് എന്ന സങ്കൽപ്പത്തിൽ നിന്നാവണം പ്രാചീന ഗോത്രങ്ങൾ തങ്ങളുടെ യാഗ ബലികളും മറ്റും മലമുകളിൽ വെച്ച് നടത്തിയിരുന്നത് . അവിടാകുമ്പോൾ സ്വർഗ്ഗത്തോട് കൂടുതൽ […]\nPrevious post ജപ്പാനിലെ Miyake-jima ദ്വീപ് നിവാസികളുടെ അതിജീവനത്തിന്റെ കഥ!\nNext post ലോകത്തിലെ ഏറ്റവും ഒറ്റപ്പെട്ട ദ്വീപും അവിടുത്തെ ജനങ്ങളും!


ആഫ്രിക്കന് വിദ്യാര്‍ത്ഥിനിയെ പീഡിപ്പിച്ച കേസില് ജെഎന്‍യു വിദ്യാര്‍ത്ഥി അറസ്റ്റില് | JNU student arrested for raping foreign national at hostel - Malayalam Oneindia\nUpdated: Mon, May 23, 2016, 10:53 [IST]\nദില്ലി: ആഫ്രിക്കന് സ്വദേശിയായ സഹപാഠിയെ പീഡിപ്പിച്ച കേസില് ജവഹര്‍ലാല് നെഹ്‌റു യൂണിവേഴ്‌സിറ്റി (ജെഎന്‍യു) വിദ്യാര്‍ത്ഥിയെ അറസ്റ്റുചെയ്തു. ഗുവാഹട്ടി സ്വദേശിയായ ഉദിപ് (23) ആണ് അറസ്റ്റിലായത്. സെന്റര് ഫോര് ഹിസ്‌റ്റോറിക്കല് സ്റ്റഡീസിലെ വിദ്യാര്‍ത്ഥിനിയാണ് മാനഭംഗത്തിനിരയായ പെണ്‍കുട്ടി. കഴിഞ്ഞ ഡിസംബറിലാണ് സംഭവം നടന്നത്. കോളേജ് ഹോസ്റ്റലില് നടന്ന പാര്‍ട്ടിക്കിടയില് മദ്യം നല്‍കി സഹപാഠി തന്നെ പീഡിപ്പിക്കുകയായിരുന്നെന്നാണ് പരാതിയില് പറയുന്നത്. പ്രതിയെ പട്യാല കോടതിയില് ഹാജരാക്കിയ ശേഷം റിമാന്‍ഡ് ചെയ്തു.\nപാര്‍ട്ടിക്കിടയില് മദ്യം നല്‍കി ഹോസ്റ്റല് മുറിയില് പീഡിപ്പിച്ച് ഉദിപ് കടന്നു കളയുകയായിരുന്നു.അടുത്ത ദിവസം രാവിലെയാണ് താന് മാനഭംഗപ്പെട്ടതായി അറിയുന്നതെന്നാണ് യുവതി പറയുന്നത്. കോളേജ് അധികൃതരെ വിവരമറിയിച്ചതിനെ തുടര്‍ന്ന കേസ് ലൈംഗിക അതിക്രമത്തിനെ പ്രവര്‍ത്തിക്കുന്ന ജെന്‍ഡര് സെന്‍സിറ്റിസേഷനു കമ്മിറ്റിയ്ക്കു വിടുകയായിരുന്നു. യുവതി പീഡിപ്പിക്കപ്പെട്ടതായുളള കമ്മിറ്റി റിപ്പോര്‍ട്ടിന്റെ അടിസ്ഥാനത്തിലാണ് പ്രതിയെ അറസ്റ്റു ചെയ്തത്.\ndelhi rape jnu student hostel arrest africa drink ദില്ലി ജെഎന്‍യു വിദ്യാര്‍ത്ഥി ആഫ്രിക്ക മാനഭംഗം പീഡനം അറസ്റ്റ് മദ്യം\nA 23-year-old Jawaharlal Nehru University (JNU) student was arrested on Friday for allegedly rapingawoman classmate after getting her drunk in his hostel room.


ഇന്ത്യയില് നിര്‍മ്മിച്ചാലും ഇവിടെ എസ്-പ്രെസോ സുരക്ഷിതം- സുസുക്കി സൗത്ത് ആഫ്രിക്ക | Suzuki S-Presso South Africa Claimed To Be Safer Than Indian Model\nDec 1, 2020, 11:22 AM IST\nഇന്ത്യയില് നിര്‍മിക്കുന്ന എസ്-പ്രെസോയാണ് സൗത്ത് ആഫ്രിക്കയിലും വില്‍പ്പനയ്‌ക്കെത്തുന്നത്.\nമാരുതി സുസുക്കി എസ്-പ്രെസോ | Photo: Marutisuzuki.com\nകഴിഞ്ഞ കുറച്ച് ദിവസങ്ങളായി വാഹന ഗ്രൂപ്പുകളിലെ പ്രധാന ചര്‍ച്ചാവിഷയം മാരുതി എസ്-പ്രെസോ എന്ന വാഹനമാണ്. ക്രാഷ് ടെസ്റ്റില് ദയനീയ പരാജയമാണ് ഈ വാഹനത്തിന് ഏറ്റുവാങ്ങേണ്ടി വന്നത്. ഇന്ത്യക്ക് പുറമെ, സൗത്ത് ആഫ്രിക്കയിലും വില്‍പ്പനയുള്ള ഈ വാഹനത്തിന്റെ സുരക്ഷ സംവിധാനങ്ങളെ കുറിച്ച് ആ രാജ്യത്തെ ഉപയോക്താക്കള്‍ക്കിടയിലും ആശങ്ക ഉയര്‍ന്നിരുന്നു.\nഎന്നാല്, ദക്ഷിണാഫ്രിക്കയിലെ ഉപയോക്താക്കളുടെ ആശങ്ക അകറ്റുന്ന പ്രസ്താവനയുമായി സുസുക്കി സൗത്ത് ആഫ്രിക്ക രംഗത്തെത്തിയിരിക്കുകയാണ്. ഇന്ത്യയില് ഇറങ്ങിയിട്ടുള്ള എസ്-പ്രെസോ പോലെയല്ല, ഈ നിരത്തുകളില് എത്തിച്ചിട്ടുള്ള മോഡലുകള് കൂടുതല് സുരക്ഷിതമാണെന്നാണ് ഇവര് അറിയിച്ചിരിക്കുന്നത്. ഇത് സംബന്ധിച്ച് മാരുതി സുസുക്കി പ്രതികരിച്ചിട്ടില്ല.\nഒരു ഉപയോക്താവ് ഈ വാഹനത്തെ സംബന്ധിച്ച ആശങ്ക ട്വിറ്ററില് പങ്കുവെച്ചിരുന്നു. ഇതിന് മറുപടിയായാണ് സുസുക്കി എത്തിയത്. ഇന്ത്യയിലെ താഴ്ന്ന വേരിയന്റാണ് ക്രാഷ് ടെസ്റ്റില് ഉപയോഗിച്ചത്. ഇതില് ഒരു എയര് ബാഗ് മാത്രമേ ഉള്ളൂ. ആഫ്രിക്കല് വേരിയന്റ് കൂടുതല് സുരക്ഷിതമാണെന്നും ഡ്യുവല് എയര്‍ബാഗ് ഉള്‍പ്പെടെ സേഫ്റ്റി ഫീച്ചറുകള് നല്‍കിയിട്ടുണ്ടെന്നുമാണ് സുസുക്കിയുടെ മറുപടി.\nഇന്ത്യയില് നിര്‍മിക്കുന്ന എസ്-പ്രെസോയാണ് ദക്ഷിണാഫ്രിക്കയിലും വില്‍പ്പനയ്‌ക്കെത്തുന്നത്. എന്നാല്, ഇവിടെയുള്ള അടിസ്ഥാന മോഡലില് ഉള്‍പ്പെടെ രണ്ട് എയര്‍ബാഗും പ്രീ-ടെന്‍ഷനേഴ്‌സിനോട് കൂടിയ സീറ്റ് ബെല്‍റ്റുകളും നല്‍കിയിട്ടുണ്ട്. ഈ ഫീച്ചറുകള് ഇന്ത്യയിലെ അടിസ്ഥാന മോഡലുകളില് ഓപ്ഷണലായാണ് നല്‍കുന്നതെന്നാണ് സൂചന.\nഇന്ത്യയില് മിനി-എസ്.യു.വി ശ്രേണിയില് എത്തിയ വാഹനമാണ് മാരുതിയുടെ എസ്-പ്രെസോ. 998 സിസി പെട്രോള് എന്‍ജിനാണ് എസ്-പ്രെസോയ്ക്ക് കരുത്തേകുക. ഇത് 67 ബിഎച്ച്പി പവറും 90 എന്.എം ടോര്‍ക്കുമേകും. അഞ്ച് സ്പീഡ് മാനുവല്-ഓട്ടോമാറ്റിക് ട്രാന്‍സ്മിഷനുകളില് എത്തുന്നുണ്ട്. 3.73 ലക്ഷം മുതല് 5.13 ലക്ഷം രൂപ വരെയാണ് ഈ വാഹനത്തിന്റെ എക്‌സ്‌ഷോറും വില.\nContent Highlights: Suzuki S-Presso South Africa Claimed To Be Safer Than Indian Model\nമാരുതി എക്‌സ്-പ്രെസോയിക്ക് ഒരു വയസ്; നിരത്തില് ഒടിക്കളിക്കുന്നത് 75,000 യൂണിറ്റുകള്\nമൈലേജ് 31.2 കിലോമീറ്റര്, വില 4.84 ലക്ഷം രൂപ; മാരുതി എസ്-പ്രെസോ സിഎന്‍ജി എത്തി\nവില്‍പ്പനയില് എട്ടാം റാങ്കുകാരനായി മാരുതി എസ്-പ്രെസോ; നിരത്തിലെത്തിയത് 10,637 യൂണിറ്റ്


വിമാനത്താവളം വന്നപ്പോൾ ഒറ്റദിവസം കൊണ്ട് ഒരു ഗ്രാമത്തിലെ എല്ലാവരും കോടീശ്വരന്മാർ, എന്നാൽ അവരെ കാത്തിരുന്ന ദുരന്തം ഇങ്ങനെ | the tragedy that unexpected wealth of crores brought to the farmers of jewar in uttarpradesh\nവിമാനത്താവളം വന്നപ്പോൾ ഒറ്റദിവസം കൊണ്ട് ഒരു ഗ്രാമത്തിലെ എല്ലാവരും കോടീശ്വരന്മാർ, എന്നാൽ അവരെ കാത്തിരുന്ന ദുരന്തം ഇങ്ങനെ\nJewar, First Published 5, Feb 2020, 4:06 PM IST\nകുട്ടികൾക്ക് പഠിക്കാനൊന്നും ഒരു താത്പര്യവുമില്ല. പഠിച്ച് പുറത്തിറങ്ങിയാൽ കിട്ടുന്ന ഏതാനും ആയിരത്തിന്റെ ശമ്പളം നൽകുന്ന ജോലി ചെയ്യേണ്ട ആവശ്യം വീട്ടിലെ സാമ്പത്തികസ്ഥിതി വെച്ച് തങ്ങൾക്കില്ല എന്നാണ് അവരുടെ തോന്നൽ.\nജേവർ... ഉത്തർപ്രദേശിലെ ഗൗതം ബുദ്ധനഗർ ജില്ലയിലെ കൃഷിയിടങ്ങളിൽ ഒന്നാണ് ഈ പ്രദേശം. കൃഷിയെ ആശ്രയിച്ചുകൊണ്ട്, രാപ്പകൽ പാടത്ത് മേലനങ്ങി പണിയെടുത്ത് കൊണ്ടുവന്ന് വീടും കുടുംബവും പുലർത്തിയിരുന്ന കർഷകരുടെ വീടുകളും പാടങ്ങളുമാണ് ഇവിടെ നിറയെ. അവിടേക്ക് ഒരു സുപ്രഭാതത്തിൽ പെട്ടി നിറച്ച് പണവുമായി സർക്കാർ ഉദ്യോഗസ്ഥർ കാറുകളിൽ വന്നിറങ്ങി. അതുവരെ ആർക്കും വേണ്ടാതിരുന്ന ഏക്കറുകണക്കിന് കൃഷിയിടങ്ങൾക്ക് അവർ കോടിക്കണക്കിനു രൂപ നഷ്ടപരിഹാരമായി നൽകി. ഒന്നും രണ്ടുമല്ല, 2235 കോടി രൂപയാണ് 4360 കർഷക കുടുംബങ്ങൾക്കായി സർക്കാർ ഒരൊറ്റ എയർപോർട്ടിന്റെ പേരിൽ കൊണ്ടുകൊടുത്തത്. അത് ആ ഗ്രാമത്തിലെ പലരെയും നേരമിരുട്ടി വെളുക്കും മുമ്പ് കോടീശ്വരന്മാരാക്കി. ഇത് അവിചാരിതമായി കൈവന്ന ധനം, കുടുംബങ്ങളിൽ വിതച്ച സർവ്വനാശത്തിന്റെ നേർസാക്ഷ്യമാണ്.\nദില്ലിയിൽ നിന്ന് വെറും 80 കിലോമീറ്റർ മാത്രം ദൂരമേയുള്ളൂ ജേവറിലേക്ക്. കണ്ണെത്തുന്നിടത്തോളം പച്ചപുതച്ച പടങ്ങൾ മാത്രമാണിവിടെയുള്ളത്. ട്രാക്ടറുകളും മറ്റു കൊയ്ത്തുപകരണങ്ങളും ഒക്കെ അങ്ങോട്ടും ഇങ്ങോട്ടും പൊയ്ക്കൊണ്ടിരുന്ന ഇവിടത്തെ നിരത്തുകൾ ഇന്ന് നിശബ്ദമാണ്. കൃഷി ചെയ്യാനൊന്നും ആർക്കും ഒരുത്സാഹവുമില്ല. ഇവിടത്തെ യുവാക്കളിൽ പലരും സദാസമയവും തങ്ങളുടെ കളപ്പുരകളുടെ മുന്നിൽ ബുള്ളറ്റുകളും നിർത്തിയിട്ട് മദ്യപിച്ച് ലക്കുകെട്ട് കിടക്കുന്ന അവസ്ഥയാണ്. പ്രദേശത്തെ മദ്യഷോപ്പുകൾക്കുമുന്നിൽ രാവിലെ മുതൽക്കേ നീണ്ട ക്യൂ പ്രത്യക്ഷപ്പെടും. പണ്ടൊക്കെ ഇവിടത്തെ ചെറുപ്പക്കാർക്ക് ഇങ്ങനെ വന്നു ക്യൂ നില്‍ക്കാന് പേടിയുണ്ടായിരുന്നു. ഇന്ന് എല്ലാവർക്കും കാശൊക്കെ ആയതോടെ ആ പേടിയും പോയിട്ടുണ്ട്. നേരം ഇരുട്ടിത്തുടങ്ങുമ്പോഴേക്കും പാടങ്ങളിലൊക്കെ ഈ ചെറുപ്പക്കാരുടെ കള്ളുകുടി സഭകളാണ്.\nപൊലീസിന് പറയാനുള്ളതും ഇതേ പരാതികളാണ്. സന്ധ്യ മയങ്ങിത്തുടങ്ങിയാൽ പിന്നെ അവർക്ക് പിടിപ്പത് പണിയാണ്. ഈ കള്ളും കുടിച്ചുകൊണ്ട് ഇറങ്ങി നടക്കുന്നവരെ പിടിക്കലും, അവർ തമ്മിലുണ്ടാകുന്ന കയ്യാങ്കളികൾക്കും തല്ലിനും ഒക്കെ പരിഹാരമുണ്ടാക്കലും കേസ് ചാർജ്ജ് ചെയ്യലും തന്നെ പണി എന്നായിട്ടുണ്ട് പൊലീസിന്. മദ്യം കൈകൊണ്ടു പോലും തൊടാത്ത അപൂർവം കർഷകർക്കാവട്ടെ, തങ്ങളുടെ കൃഷിയിടങ്ങളിൽ അതിക്രമിച്ചു കയറി മദ്യപിച്ച് കുപ്പിയും ഉപേക്ഷിച്ചിട്ട് പോകുന്നവരെക്കുറിച്ചുള്ള പരാതികളുമുണ്ട്.\nവിമാനത്താവളത്തിനുള്ള നഷ്ടപരിഹാരം ലഭിച്ചപ്പോൾ, അതിന്റെ വീതം വന്നുകയറി പലരുടെയും അക്കൗണ്ടുകളിൽ ലക്ഷങ്ങൾ ക്രെഡിറ്റായി. അന്നുവരെ പലർക്കും വല്ലപ്പോഴുമൊക്കെ മദ്യപിക്കുന്ന ശീലമുണ്ടായിരുന്നു എങ്കിലും, അത് സ്ഥിരമാക്കാനുള്ള സാമ്പത്തികം കൃഷിയിൽ നിന്ന് അവർക്ക് ലഭിച്ചിരുന്നില്ല. അതുകൊണ്ടുതന്നെ മദ്യപാനവും പരിധിവിട്ട് പോയിരുന്നില്ല. ഇന്ന് അക്കൗണ്ടിൽ പൂത്തകാശ് വന്നതോടെ അവർക്ക് കുടിക്കുംമുമ്പ് രണ്ടാമതൊന്നു ചിന്തിക്കേണ്ട ആവശ്യമില്ല എന്നായി. ദിവസം തുടങ്ങുന്നത് തന്നെ പലരും മദ്യപിച്ചുകൊണ്ടാണ്. കിടന്നുറങ്ങുന്നത്, ഭാര്യയോടും വീട്ടുകാരോടും ഒക്കെ മദ്യപിച്ച് ഉടക്കും തല്ലുമൊക്കെ ഉണ്ടാക്കിയും. അവരിൽ പലരും ഈ അമിതമായ മദ്യാസക്തി മനസ്സിലുണ്ടാക്കിയ നൈരാശ്യം മൂത്ത് ആത്മഹത്യ ചെയ്യുന്ന അവസ്ഥയിൽ വരെ എത്തി. അങ്ങനെയുള്ള നിരവധി ആത്മഹത്യകളുടെ കേസുകളാണ് ഇപ്പോൾ ജേവറിൽ നിന്ന് റിപ്പോർട്ട് ചെയ്യപ്പെടുന്നത്. പലരും മരിച്ചു കഴിയുമ്പോഴാണ് അവർ മദ്യത്തിന് വേണ്ടി മാത്രം ചെലവിട്ടത് ലക്ഷങ്ങളാണ് എന്ന വിവരം കുടുംബാംഗങ്ങൾ തിരിച്ചറിയുന്നത്.\nപല കുടുംബങ്ങളിലെയും മുതിർന്ന പുരുഷന്മാരുടെ ഈ മദ്യപാന ശീലത്തെ പിന്തുടർന്ന് അവരുടെ ടീനേജ് പിന്നിടാത്ത ആൺമക്കൾ പലരും അതേ ശീലം തുടങ്ങിയിട്ടുണ്ട്. വീട്ടിൽ നല്ല കാശുണ്ട് എന്നറിവുള്ളതുകൊണ്ടുതന്നെ അവർക്കൊക്കെയും വേണ്ടത് വിലകൂടിയ ബൈക്കുകളുമാണ്. ഈ ബൈക്കുകളിൽ നിന്ന് വീണുപരിക്കേറ്റ് മരിച്ചവരും ഗുരുതരാവസ്ഥയിൽ ആയവരും ഈ ഗ്രാമത്തിലുണ്ട്. കുട്ടികൾക്ക് പഠിക്കാനൊന്നും ഒരു താത്പര്യവുമില്ല. പഠിച്ച് പുറത്തിറങ്ങിയാൽ കിട്ടിയേക്കാവുന്ന തുച്ഛമായ ശമ്പളത്തിന്‍റെ ജോലി ചെയ്യേണ്ട ആവശ്യം വീട്ടിലെ സാമ്പത്തികസ്ഥിതി വെച്ച് തങ്ങൾക്കില്ല എന്നാണ് അവരുടെ തോന്നൽ. അത് അവരുടെ പഠനത്തിനുള്ള താത്പര്യം ഏറെ കുറച്ചു. പലരും ക്‌ളാസുകളിൽ തോൽക്കാനും തുടങ്ങി.\nകിട്ടിയ വമ്പിച്ച സമ്പാദ്യം എങ്ങനെ ചെലവിടണം എന്ന കാര്യത്തിൽ അവിടെ കുടുംബങ്ങൾക്കിടയിൽ മത്സരമാണ് എന്ന് തോന്നും കണ്ടാൽ. മോഡിഫൈ ചെയ്ത സ്കോർപ്പിയോകൾ, ബുള്ളറ്റുകൾ, പുതിയ ഭൂമി, ആർഭാട വിവാഹങ്ങൾ, വീട്ടുപകരണങ്ങൾ അങ്ങനെ പല വിധത്തിൽ പണം പൊട്ടിച്ചുകൊണ്ടിരിക്കുകയാണ് അവർ. ഗ്രാമത്തിലെ പുത്തൻപണം കണ്ടുകൊണ്ട് ഒരു ആഡംബര ബൈക്കുകമ്പനി തുടങ്ങിയ താത്കാലിക ഷോറൂമിൽ നിന്ന് ഒരൊറ്റ മാസം കൊണ്ട് വിട്ടുപോയത്2ലക്ഷം രൂപ വീതം വിലവരുന്ന 90 സൂപ്പർ ബൈക്കുകളാണ്.ആ പ്രദേശത്തെ വാഹന ഡീലർമാർക്ക് ഈ ഒരു ഗ്രാമത്തെക്കൊണ്ടുണ്ടായത് ഒരു മാസത്തിൽ മാത്രം 70 ശതമാനത്തിൽ പരം വില്പനവർദ്ധനവാണ്.\nഹരിയാനയിലെ ഗുഡ്ഗാവ് പ്രദേശം റിയൽ എസ്റ്റേറ്റ് രംഗത്തുണ്ടായ അപ്രതീക്ഷിത മുന്നേറ്റം കൊണ്ട് കൈവരിച്ച അതേ സാമ്പത്തിക അഭിവൃദ്ധിയാണ് ജേവറിലെ ഗ്രാമീണർക്കും ഉണ്ടായിട്ടുള്ളത്. ഗുഡ്ഗാവുകാർ അനുഭവിച്ച അതേ മനഃപ്രയാസങ്ങളാണ് ഈ അപ്രതീക്ഷിത സമ്പത്തു കൊണ്ട് ഇവിടത്തുകാർക്കും ഏറെക്കുറെ ഉണ്ടായിരിക്കുന്നത്.


ജസ്വന്തിനെതിരായ നടപടി അദ്വാനി അംഗീകരിച്ചിരുന്നില്ല | BJP, Jaswant Singh, Advani, Modi, Jinnah, ബിജെപി, ജസ്വന്ത് സിങ്, അദ്വാനി, മോഡി, ജിന്ന, പുസ്‌തകം - Malayalam Oneindia\n2 min ago പാലാ ഉപതിരഞ്ഞെടുപ്പ്; ഇടത്, വലത് സ്ഥാനാർത്ഥികൾ വോട്ട് രേഖപ്പെടുത്തി, പ്രതീക്ഷയോടെ മുന്നണികൾ!\nജസ്വന്തിനെതിരായ നടപടി അദ്വാനി അംഗീകരിച്ചിരുന്നില്ല\nPublished: September 19 2009, 10:39 [IST]\nദില്ലി: മുഹമ്മദലി ജിന്നയെക്കുറിച്ചുള്ള പുസ്‌തകത്തിന്റെ പേരില് ജസ്വന്ത് സിങിനെ ബിജെപിയില് നിന്നും പുറത്താക്കുന്നതില് പ്രതിപക്ഷ നേതാവ് എല്.കെ അദ്വാനിക്ക് എതിര്‍പ്പുണ്ടായിരുന്നുവെന്ന് റിപ്പോര്‍ട്ട്.\nഷിംലയില് നടന്ന ചിന്തന് ബൈഠക്കില് ജസ്വന്തിനെ പാര്‍ട്ടിയില് നിന്നും പുറത്താക്കുന്നതിനെതിരെ അദ്വാനി രംഗത്തെത്തിയിരുന്നുവെന്നാണ് റിപ്പോര്‍ട്ടുകള് നല്‍കുന്ന സൂചന.\nഅദ്വാനിയുടെ മുന് സഹായി അടുത്തിടെ പാര്‍ട്ടിയില് നിന്നും രാജിവച്ച സുധീന്ദ്ര കുല്‍ക്കര്‍ണിയാണ് ഇക്കാര്യം വ്യക്തമാക്കിയിരിക്കുന്നത്. ചിന്തന് ബൈഠക്കില് ജസ്വന്തിനെതിരായ നടപടിയെ അദ്വാനി മാത്രമായിരുന്നുവത്രേ എതിര്‍ത്തത്.\nജസ്വന്തിനെ പാര്‍ലമെന്ററി ബോര്‍ഡില് നിന്നോ ദേശീയ എക്‌സിക്യൂട്ടീവില് നിന്നോ പുറത്താക്കി താരതമ്യേന ചെറിയ നടപടിയെടുത്താല് മതിയെന്നായിരുന്നുവത്രേ അദ്വാനിയുടെ അഭിപ്രായം.\nഎന്നാല് പാര്‍ട്ടിയിലെ ഭൂരിപക്ഷവികാരം കണക്കിലെടുത്ത് ജസ്വന്തിനെ പുറത്താക്കാന് തീരുമാനിക്കുകയായിരുന്നുവത്രേ. ഗുജറാത്ത് മുഖ്യമന്ത്രി നരേന്ദ്രമോഡിയായിരുന്നുവത്രേ ജസ്വന്തിനെതിരെ ഏറ്റവും ശക്തമായി വാദിച്ചത്.\nവിനയ് കട്യാര്, അനന്ത് കുമാര് എന്നിവരും ജസ്വന്തിനെതിരായ നിലപാടിയിരുന്നു സ്വീകരിച്ചതെന്നും കുല്‍ക്കര്‍ണി പറഞ്ഞു. പുറത്താക്കപ്പെട്ട ജസ്വന്ത് സിങ് പിന്നീട് അദ്വാനി, മോഡി എന്നിവര്‍ക്കെതിരെ ആരോപണങ്ങളുമായി രംഗത്തെത്തിയിരുന്നു.\nbjp ബിജെപി narendra modi മോഡി lk advani അദ്വാനി jaswant singh പുസ്‌തകം jinnah ജസ്വന്ത് സിംഗ് ജിന്ന\nStory first published: Saturday, September 19, 2009, 10:39 [IST]


കെ.പി.എ.സിയില് തുടങ്ങിയ അഭിനയം മുന്‍ഷി വരെ, ദേവരാജന് മാസ്റ്ററും തോപ്പില്‍ഭാസിയും ഉറ്റ ചങ്ങാതിമാര്, വിടപറഞ്ഞ മുന്‍ഷി ശിവശങ്കരകുറിപ്പിന്റെ ജീവിതചരിത്രം ഇങ്ങനെ - Cine Kerala\nHome Film News കെ.പി.എ.സിയില് തുടങ്ങിയ അഭിനയം മുന്‍ഷി വരെ, ദേവരാജന് മാസ്റ്ററും തോപ്പില്‍ഭാസിയും ഉറ്റ ചങ്ങാതിമാര്, വിടപറഞ്ഞ മുന്‍ഷി...\nനീണ്ട 20 വര്‍ഷമായി മലയാളിയെ ചിരിപ്പിക്കുകയും ചെയ്ത പൊളിറ്റിക്കല് സറ്റയര് പ്രോഗ്രാമാണ് മുന്‍ഷി. മുന്‍ഷി എന്ന കേന്ദ്ര കഥാപാത്രമായി എത്തിയത് മലയാളികള്‍ക്ക് സുപരിചിതനായ കെ.പി ശിവശങ്കരകുറുപ്പാണ്. രണ്ട് പതിറ്റാണ്ട് ഏഷ്യാനറ്റിലെ മുന്‍ഷി പരമ്പരയില് അദ്ദേഹത്തിനെ കണ്ട് പരിചിതായവര്‍ക്ക് നിരാശ സമ്മാനിച്ചാണ് അദ്ദേഹം യാത്രയായി എന്ന വാര്‍ത്ത കഴിഞ്ഞ ദിവസം എത്തിയത്.\nകൊല്ലം പരവൂര് സ്വദേശിയായ മുന്‍ഷി ശിവശങ്കരകുറുപ്പ് രാഷ്ട്രീയത്തില് പ്രവേശിച്ചതോടെയാണ് കഥാപാത്രത്തില് നിന്ന് വിടപറഞ്ഞത്. 20 വര്‍ഷം അദ്ദേഹം പറഞ്ഞ പഴഞ്ചൊല്ലുകള് മലയാളികള് കേട്ട് ചിരിച്ചു. ഓരോദിവസവും നടക്കുന്ന സംഭവങ്ങളും രാഷ്ട്രീയ കോളിളക്കങ്ങളുമാണ് മുന്‍ഷിയില് എത്തിയിരുന്നത്. അനില് ബാനര്‍ജിയാണ് ഈ പരിപാടി സംവിധാനം ചെയ്തത്.\nലിംഗ ബുക്ക് ഓഫ് റെക്കോര്‍ഡില് വരെ ഇടം നേടിയ പരിപാടിയില് മുന്‍ഷി ശിവശങ്കര കുറുപ്പ് എത്തിയതും ചരിത്രമായിരുന്നു. പഠന കാലം മുതലെ നാടകത്തോട് കമ്പമുള്ള ശിവശങ്കരകുറുപ്പ് തോപ്പില് ഭാസിക്കൊപ്പം കൂടി കെ.പി.എസിയില് പ്രവര്‍ത്തിച്ചു.\nകെ.പി.എസിയുടെ കലാസമിതിയില് നിന്ന് കൊണ്ട് നിരവധി നാടകങ്ങളില് അഭിനയിച്ചു. സഹകരണ വകുപ്പിലെ പബ്ലിസിറ്റി ഓഫീസര് ആയിരുന്ന അദ്ദേഹം അടൂര് ഗോപാലകൃഷ്ണന്, ലെനിന് രാജേന്ദ്രന്. കെ.പി കുമാരന് തുടങ്ങിയവരുടെ സിനിമകളിലെ സ്ഥിരം സാന്നിധ്യമായിരുന്നു. വേട്ട, മാണിക്യം തുടങ്ങിയ സിനിമകള് പിന്നീട് നാഴികക്കല്ലായി മാറി. പിന്നീട്ട വഴിയില് അദ്ദേഹത്തിന്റെ ഏറ്റവും നല്ല സുഹൃത്തായിരുന്നു ദേവരാജന് മാസ്റ്റര്. മലയാളികള് കണ്ണീരോടെയാണ് മുന്‍ഷി ആശാന് വിടനല്‍കുന്നത്.


ഒരു ഗോളിന് പിറകിൽ നിന്ന ശേഷം ബാഴ്സയ്ക്ക് ജയം | Fanport | Women Football News Malayalam\nHome Football Women Football ഒരു ഗോളിന് പിറകിൽ നിന്ന ശേഷം ബാഴ്സയ്ക്ക് ജയം\nഒരു ഗോളിന് പിറകിൽ നിന്ന ശേഷം ബാഴ്സയ്ക്ക് ജയം\nMarch 26, 2018 - 12:30 PM\nവനിതാ ലാലിഗയിലെ നിർണായക മത്സരത്തിൽ ബാഴ്സലോണക്ക് ജയം. ഇന്ന് മാഡ്രിഡിനെ നേരിട്ട ബാഴ്സലോണ ഒരു ഗോളിന് പിന്നിട്ടു നിന്ന ശേഷമാണ് 2-1ന്റെ വിജയം സ്വന്തമാക്കിയത്. അലക്സിയയും വിക്കിയുമാണ് ഗോളുകളുമായി ബാഴ്സലോണയെ വിജയത്തിന് സഹായിച്ചത്.\nജയിച്ചു എങ്കിലും ബാഴ്സലോണ ഇപ്പോഴും രണ്ടാമതാണ്. ഇന്നലെ എതിരില്ലാത്ത നാലു ഗോളുകൾക്ക് ഗ്രാനഡിലയെ പരാജയപ്പെടുത്തിയ അത്ലറ്റിക്കോ മാഡ്രിഡാണ് ലീഗിൽ ഇപ്പോഴും ഒന്നാമത്. 59 പോയന്റാണ് അത്ലറ്റിക്കോ മാഡ്രിഡിനുള്ളത്. 58 പോയന്റാണ് ബാഴ്സയുടെ സമ്പാദ്യം. ഇനി ലീഗിൽ ആറു മത്സരങ്ങളെ അവശേഷിക്കുന്നുള്ളൂ.\nPrevious articleസ്മിത്ത് സ്ഥാനമൊഴിഞ്ഞതിനു കാരണം ജെയിംസ് സത്തര്‍ലാണ്ട്\nNext articleഇന്നിംഗ്സ് വിജയം സ്വന്തമാക്കി ന്യൂസിലാണ്ട്


ഫോണ് വില്‍പ്പനയില് സാംസങ്ങിന് സംഭവിച്ചത് വന് വീഴ്ച.! | Samsung phone sales slump below 300 million units first time in9years\nഫോണ് വില്‍പ്പനയില് സാംസങ്ങിന് സംഭവിച്ചത് വന് വീഴ്ച.!\nChurch Street, First Published Dec 28, 2020, 8:40 AM IST\nകഴിഞ്ഞ9വര്‍ഷത്തിനിടെ ആദ്യമായാണ് ഇവര്‍ക്ക് ഫോണ് വില്‍പ്പന 300 ദശലക്ഷം മാര്‍ക്ക് നേടാന് കഴിയാതെ പോയത്. റിപ്പോര്‍ട്ടുകള് പ്രകാരം 2020 മൂന്നാം പാദത്തിന്റെ അവസാനത്തില് 189 ദശലക്ഷം ഫോണുകള് കയറ്റി അയച്ചതായി സാംസങ് സ്ഥിരീകരിച്ചിരുന്നു.\nകൊവിഡ് പണിതന്നതിന്റെ ക്ഷീണം ഇതുവരെയും പല കമ്പനികള്‍ക്കും മാറിയിട്ടില്ല. ഇപ്പോഴിതാ സാംസങ് ആ സത്യം തുറന്നു പറയുന്നു. തുടങ്ങിയതില് പിന്നെ ഇതാദ്യമായി ആഗോള വാര്‍ഷിക വില്‍പ്പന 300 ദശലക്ഷം യൂണിറ്റില് താഴെയായിരിക്കുന്നു. വാക്‌സിനേഷനും സ്റ്റേ അറ്റ് ഹോമും ഒക്കെ പലേടത്തും വലിയ പ്രതിസന്ധി സൃഷ്ടിച്ചുവെന്നതു നേരാണ്. എന്നാല് ഓണ്‍ലൈനിലൂടെ സാമ്പത്തിക വര്‍ഷത്തിന്റെ മൂന്നാം പാദത്തില് മറ്റു കമ്പനികള് നഷ്ടപ്പെട്ട വില്‍പ്പന തിരിച്ചുപിടിക്കാനുള്ള ശ്രമത്തിലായിരുന്നു. വിതരണ ശൃംഖലകളിലെ തടസ്സങ്ങളുടെ ഫലങ്ങളായിരുന്നു എല്ലാവരും അനുഭവിച്ചത്. ഷവോമിയെപ്പോലുള്ള ചില ഫോണ് നിര്‍മ്മാതാക്കള് ശ്രദ്ധേയമായി മുന്നേറിയെങ്കിലും സാംസങിനെപ്പോലുള്ളവര്‍ക്ക് 2020 ല് വളരെ മോശമായിരുന്നതായി റിപ്പോര്‍ട്ട് ചെയ്യപ്പെടുന്നു.\nദക്ഷിണ കൊറിയയില് നിന്ന് വരുന്ന റിപ്പോര്‍ട്ടുകള് പ്രകാരം, സാംസങ് 2020 ല് 300 ദശലക്ഷം ഫോണ് വില്‍പ്പനയിലെത്താന് കഴിഞ്ഞില്ലെന്നാണ് പറയപ്പെടുന്നത്. വര്‍ഷം തീരുമ്പോഴേയ്ക്കും സാംസങ്ങിന്റെ കണക്കുകള് പ്രകാരം, ഈ വര്‍ഷം വില്‍പ്പന 270 ദശലക്ഷത്തിലെത്തും. രസകരമെന്നു പറയട്ടെ, കഴിഞ്ഞ9വര്‍ഷത്തിനിടെ ആദ്യമായാണ് ഇവര്‍ക്ക് ഫോണ് വില്‍പ്പന 300 ദശലക്ഷം മാര്‍ക്ക് നേടാന് കഴിയാതെ പോയത്. റിപ്പോര്‍ട്ടുകള് പ്രകാരം 2020 മൂന്നാം പാദത്തിന്റെ അവസാനത്തില് 189 ദശലക്ഷം ഫോണുകള് കയറ്റി അയച്ചതായി സാംസങ് സ്ഥിരീകരിച്ചിരുന്നു. ഈ വര്‍ഷത്തെ പ്രയാസകരമായ ഓപ്പറേറ്റിങ് അവസ്ഥ കണക്കിലെടുക്കുമ്പോള് ഈ സംഖ്യ മികച്ചതാണെങ്കിലും, അതിന്റെ പ്രതീക്ഷിത ലക്ഷ്യത്തിലെത്താന് ഇപ്പോഴും കഴിഞ്ഞിട്ടില്ല.\nറിപ്പോര്‍ട്ട് ഒന്നും സ്ഥിരീകരിക്കുന്നില്ലെങ്കിലും, ഒക്ടോബര് മാസത്തിലെ വില്‍പ്പന കണക്കുകള് പ്രതീക്ഷകളെ തളര്‍ത്തിയിരുന്നുവെന്നത് സത്യമാണ്. ഇതോടെ നിര്‍മ്മാണ പദ്ധതികള് പരിഷ്‌കരിക്കാന് കമ്പനി നിര്‍ബന്ധിതരായി. ഒക്ടോബറില് ഗ്യാലക്‌സി നോട്ട് 20 സീരീസിന്റെ ആവശ്യം 900,000 യൂണിറ്റ് ഉല്‍പ്പാദിപ്പിക്കുന്നതിന് മതിയായതായിരിക്കുമെന്ന് സാംസങ് പ്രതീക്ഷിച്ചിരുന്നു. പക്ഷേ, മോശം വില്‍പ്പന കണക്കുകള് പ്രകാരം ഈ ഓര്‍ഡറുകള് 600,000 യൂണിറ്റായി പുനര്‍മൂല്യനിര്‍ണ്ണയം നടത്താന് കമ്പനിയെ പ്രേരിപ്പിച്ചുവെന്ന് റിപ്പോര്‍ട്ടുകള് സൂചിപ്പിക്കുന്നു.\nമിഡ് റേഞ്ച്, ലോഎന്‍ഡ്5ജി സ്മാര്‍ട്ട്‌ഫോണ് ലൈനപ്പ് വിപുലീകരിക്കുന്നതിലൂടെ 2021 ല് 307 ദശലക്ഷം യൂണിറ്റിലെത്താന് ലക്ഷ്യമിടുന്നതായി സാംസങ് വൃത്തങ്ങള് പറയുന്നു. ഈ യൂണിറ്റുകളില് 287 ദശലക്ഷം യൂണിറ്റുകള് സ്മാര്‍ട്ട്‌ഫോണുകളായിരിക്കുമെന്നും ബാക്കിയുള്ളവ ഫീച്ചര് ഫോണുകളാണെന്നും റിപ്പോര്‍ട്ടില് പറയുന്നു. 287 ദശലക്ഷം സ്മാര്‍ട്ട്‌ഫോണുകളില് 50 ദശലക്ഷം ഉയര്‍ന്ന മാര്‍ജിന് മുന്‍നിര മോഡലുകളാകാന് പോകുന്നു എന്നതാണ് ശ്രദ്ധേയം.\nLast Updated Dec 28, 2020, 8:40 AM IST\n300 million units this year


60 വയസ്സിൽ ഡിവോഴ്സ്, വാപ്പയ്ക്ക് പുതിയ ഒരു ജീവിതം വേണമെന്ന് ഉമ്മയും ആഗ്രഹിച്ചു! അനാർക്കലി മരക്കാർ പറയുന്നു | anarkali marikar about father wedding special story\nFriday 11 June 2021 10:46 AM IST\nമലയാളത്തിന്റെ പ്രിയയുവതാരമാണ് അനാർക്കലി മരക്കാർ. ഒരുപിടി മികച്ച ചിത്രങ്ങളിലെ ശ്രദ്ധേയമായ കഥാപാത്രങ്ങളിലൂടെ പ്രേക്ഷക മനസ്സുകളിൽ ഇടം നേടിയ അനാർക്കലി വ്യക്തി ജീവിതത്തിലും വേറിട്ട നിലപാടുകളിലൂടെ ശ്രദ്ധേയയാണ്. താൻ പറയുന്നതും പ്രവർത്തിക്കുന്നതും ഒന്നായിരിക്കണമെന്ന തീരുമാനമാണ് താരത്തെ മുന്നോട്ടു നയിക്കുന്നതെന്ന് പലപ്പോഴായി തെളിയിക്കപ്പെട്ടിട്ടുമുണ്ട്.\nകഴിഞ്ഞ ദിവസമാണ് അനാർക്കലിയുടെ പിതാവും പ്രശസ്ത ഫോട്ടോഗ്രാഫറുമായ നിയാസ് മരക്കാർ പുനർവിവാഹിതനായത്. കണ്ണൂർ സ്വദേശിനിയെയാണ് അദ്ദഹം തന്റെ രണ്ടാം വിവാഹത്തിൽ ജീവിതസഖിയാക്കിയിരിക്കുന്നത്. വാപ്പയുടെ നിക്കാഹിന്റെ ചിത്രങ്ങള് അനാർക്കലി ഇൻസ്റ്റഗ്രാമില് പങ്കുവച്ചത് അതിവേഗമാണ് വൈറൽ ആയത്. വാപ്പയ്ക്കൊപ്പം തന്റെ കൊച്ചുമ്മയെയും അനാർക്കലി സോഷ്യൽ മീഡിയയിലൂടെ പരിചയപ്പെടുത്തി. അനാർക്കലിയും ചേച്ചിയും കണ്ണൂരിൽ നടന്ന വിവാഹത്തിലും പങ്കെടുത്തിരുന്നു.\n‘‘ആ ചിത്രം പങ്കുവച്ച ശേഷം സോഷ്യൽ മീഡിയയിൽ നിന്നു ലഭിച്ച കമന്റുകളെല്ലാം പോസിറ്റീവായിരുന്നു. പക്ഷേ, ബന്ധുക്കൾക്കിടയിൽ ചെറിയ അസ്വസ്ഥതകളുണ്ട്. ഞാൻ ഉമ്മായെ പിരിഞ്ഞു പോയി എന്ന തരത്തിലാണ് അവരൊക്കെ സംസാരിക്കുന്നത്. എനിക്ക് ഇത് വളരെ നോർമൽ ആയ ഒരു കാര്യമാണ്. എന്റെ വാപ്പായും ഉമ്മായും തമ്മിൽ യോജിച്ചു പോകാൻ പറ്റിയില്ല. അപ്പോൾ അവർ പിരിഞ്ഞു. പിന്നീട് വാപ്പായ്ക്ക് തന്റെ ജീവിതത്തിൽ ഒരാൾ വേണം എന്നു തോന്നി. ഒരാളെ ലൈഫിൽ ഉള്ളൂ, ഒരാളെ ലൈഫിൽ വാഴുള്ളൂ എന്ന ചിന്തയൊന്നും ഞങ്ങൾക്കാർക്കുമില്ല. എന്റെ ഉമ്മായ്ക്കും വാപ്പ വേറെ കല്യാണം കഴിക്കണം എന്നു തന്നെയായിരുന്നു. ഡിവോഴ്സാകുമ്പോൾ വാപ്പായ്ക്ക് 60 വയസ്സുണ്ട്. ആ സമയത്ത് ഉമ്മ വളരെ കൺഫ്യൂസ്ഡ് ആയിരുന്നു. ഡിവോഴ്സ് ആകണോ വേണ്ടയോ. ഇത്രയും പ്രായമായില്ലേ. പക്ഷേ, പിരിയുന്നതാണ് നല്ല തീരുമാനം എന്ന് അവർക്ക് തോന്നി’’. – അനാർക്കലി ‘വനിത ഓൺലൈനോട്’ പറഞ്ഞു.\nവാപ്പയും ഉമ്മയും മറ്റു രണ്ടു ജീവിതങ്ങളിലേക്ക് പോകണം, അവർക്ക് ഒരു തുണ വേണം എന്ന താൽപര്യമായിരുന്നു എനിക്കും ചേച്ചിക്കും. വാപ്പച്ചിക്ക് പറ്റിയ ഒരാളെ അദ്ദേഹം കണ്ടു പിടിച്ചു. അത്രേയുള്ളൂ. കണ്ണൂരാണ് കൊച്ചുമ്മയുടെ വീട്.\nവാപ്പ മറ്റൊരു കല്യാണം കഴിച്ചതിൽ എനിക്ക് തീരെ സങ്കടം തോന്നിയില്ല. ഒരു തരിയെങ്കിലും തോന്നിയിരുന്നെങ്കില് ഞാൻ ആ പോസ്റ്റ് ഷെയർ ചെയ്യില്ലായിരുന്നു. ഉമ്മയും വാപ്പയും തമ്മിൽ പിരിഞ്ഞപ്പോഴും വിഷമം തോന്നിയില്ല. എനിക്ക് അപ്പോൾ 23 വയസ്സായിരുന്നു. കാര്യങ്ങള് മനസ്സിലാക്കാനുള്ള പ്രാപ്തിയായിരുന്നു. അച്ഛനും അമ്മയും ഒന്നിച്ച് നിന്നാലേ ജീവിക്കാൻ പറ്റൂ എന്നൊന്നുമില്ല.\nകല്യാണവുമായി ബന്ധപ്പെട്ട് വാപ്പ സംസാരിച്ചിരുന്നു. മക്കൾ എന്തു പറയും എന്ന ടെൻഷൻ അദ്ദേഹത്തിനുണ്ടായിരുന്നു എന്നു തോന്നുന്നു. ഞങ്ങൾക്ക് പൂർണ സമ്മതമായിരുന്നു. ‘വേറെ കല്യാണം കഴിക്കണ്ടേ, ഇങ്ങനെ ഒറ്റയ്ക്ക് ജീവിച്ചാ മതിയോ’ എന്ന് ഞാൻ അങ്ങോട്ട് ചോദിച്ചിട്ടുണ്ട്. ഞാനും ചേച്ചിയും വാപ്പയ്ക്ക് പെണ്ണാലോചിച്ചിരുന്നു. ഞങ്ങളുടെ സുഹൃത്ത് വലയത്തിലൊക്കെ അന്വേഷിച്ചിരുന്നു. ഉമ്മച്ചിക്ക് സിംഗിൾ ലൈഫ് ആണ് ഇഷ്ടം. ഇനി ഒരു വിവാഹം വേണ്ട എന്ന തീരുമാനത്തിലാണ്.\nഞാനും ചേച്ചിയും നിക്കാഹിൽ പങ്കെടുത്തു. ചെറിയ ചടങ്ങായിരുന്നു. കുട്ടിക്കാലത്ത് നമ്മൾ വാപ്പയോടും ഉമ്മയോടും പറയില്ലേ – ‘എങ്കിലും നിങ്ങളുടെ കല്യാണത്തിന് ഞങ്ങളെ വിളിച്ചില്ലല്ലോ’ എന്ന്. ആ പരാതി ഇതോടെ തീർന്നു. വാപ്പയുടെ കല്യാണത്തിന് പങ്കെടുത്തു.\nനടി ലാലി പി.എം ആണ് അനാർക്കലിയുടെ ഉമ്മ. സഹോദരി ലക്ഷ്മി.


santhi krishana says about his relationship - Malayalam Filmibeat\n| Updated: Saturday, September 1, 2018, 14:46 [IST]\n1980കളിലെ നായികമാരെ കുറിച്ച് ചോദിച്ചാൽ ആദ്യം പറയുന്ന പേരുകളിലൊന്ന് ശാന്തികൃഷ്ണയുടേതായിരിക്കും. 1976ൽ സിനിമയിൽ എത്തിയെങ്കിലും പ്രേക്ഷകർക്കിടയിൽ ഏറെ ശ്രദ്ധിക്കപ്പെട്ടത് ഭരതന്റെ നിദ്ര എന്ന ചിത്രമാണ്. വളരെ ചെറുപ്പത്തിൽ തന്നെ വിവാഹിതയായ ഒരു പെൺകുട്ടിയാണ് ശാന്തി കൃഷ്ണ അവതരിപ്പിച്ചത്. ചിത്രത്തിന് വേണ്ടവിധത്തിലുള്ള അംഗീകരം ലഭിച്ചില്ലെങ്കിലും ശാന്തികൃഷ്ണ എന്ന നടിയ്ക്ക് നിദ്രയിലൂടെ പ്രേക്ഷകരുടെ മനസ്സുകളിൽ ഇടം നേടിയിരുന്നു.\nഎന്നാൽ വേര് ഉറപ്പിച്ചു തുടങ്ങിയപ്പോൾ തന്നെ ശാന്തികൃഷ്ണ സിനിമയിൽ നിന്ന് അപ്രത്യക്ഷമായിരുന്നു. പിന്നെ താരത്തിന്റെ ജീവിതത്തിൽ ഒരു സിനിമയെ വെല്ലുന്ന സംഭവവികാസങ്ങളായിരുന്നു നടന്നത്. ഇപ്പോഴിതാ ശാന്തികൃഷ്ണ തന്റെ ജീവിതത്തിൽ നേരിട്ടവെല്ലുവിളിയെ കുറിച്ച് മനസ്സ് തുറക്കുകയാണ്. മാതൃഭൂമിയുടെ കപ്പ ടിവി ഹാപ്പിനെസ് പ്രൊജക്ടിൽ സംസാരിക്കുകയായിരുന്നു താരം.\nഒരു പ്ലാനിങ്ങുമില്ലാതെയായിരുന്നു സിനിമയിൽ എത്തിയത്. ചെറുപ്പമുതലെ അഭിനയവും പാട്ടും ഡാൻസുമൊക്കെ ഇഷ്ടമായിരുന്നു. അതിനാൽ തന്നെ ഭരതൻ സാറിനെ പോലെയൊരു സംവിധായകന്റെ സിനിമയിൽ ഒരു അവസരം ലഭിച്ചപ്പോൾ ഒരു വലിയ കാര്യമായിട്ടാണ് തോന്നിയത്. എന്നാൽ സിനിമയിൽ പോകുന്നതിൽ ചെറിയ പ്രശ്നങ്ങൾ വീട്ടിൽ നിന്നുണ്ടായിരുന്നു. സഹോദരൻ വഴിയാണ് സിനിമയിൽ എത്തിപ്പെടുന്നതെന്നും ശാന്തികൃഷ്ണ പറഞ്ഞു.\nപത്തെമ്പതാമത്തെ വയസ്സിലെ വിവാഹം\nപത്തൊൻപതാമത്തെ വയസ്സിൽ വിവാഹം കഴിച്ചതും പിന്നീട് സിനിമയിൽ നിന്ന് മാറി നിന്നതും ഒരു പക്വതയില്ലാതെ എടുത്ത ഒരു തീരുമാനമായിരുന്നു. അന്ന് കണ്ടിരുന്ന പ്രണയ സിനിമകളാണ് യഥാർഥ ജീവിതമെന്ന് തെറ്റിധരിച്ചിരുന്നു. പക്ഷെ യാഥാർഥ്യം അങ്ങനെയല്ലായിരുന്നു. അച്ഛനും അമ്മയും പറഞ്ഞത് അന്ന് കേട്ടിരുന്നില്ല. എല്ലാം തന്നെ കൊണ്ട് ഒറ്റയ്ക്ക് കഴിയുമെന്ന് കരുതി.\nവിവാഹശേഷവും അമ്മയുമായി അടുത്ത ആത്മ ബന്ധമായിരുന്നു പുലർത്തിയിരുന്നത്. അത്രയ്ക്ക് അടുത്ത സുഹൃത്തുക്കളായിരുന്നു ഞാനും അമ്മയും. ജീവിതത്തിൽ എന്ത് പ്രശ്നമുണ്ടായാലും അമ്മ കൂടെ കാണുമെന്നുള്ള വിശ്വാസം തനിയ്ക്ക് ഉണ്ടായിരുന്നെന്നും ശാന്തി കൃഷ്ണ പറഞ്ഞു.\nരണ്ടാമത്തെ വിവാഹ മോചനം\nഎന്നാൽ രണ്ടാമത്തെ വിവാഹ മോചനം കുറച്ചു കൂടി സങ്കീർണ്ണമായിരുന്നു. അതിന്റെ കാരണം തനിയ്ക്ക് കുട്ടികൾ ഉണ്ടായിരുന്നു. ഒരു അമ്മയെന്ന നിലയിൽ എന്ത് തീരുമാനമെടുത്താലും അത് കുട്ടികളെ ബാധിക്കുമോ എന്ന ചിന്ത നമുക്ക് ഉണ്ടാകും. ആ സമയത്ത് ശരിയ്ക്കു ഒരു റോബോട്ടിനെ പോലെയാണ് ജീവിച്ചത്. ഒരു കൊക്കൂണിലായിരുന്നുജീവിതം. അതിൽ നിന്ന് രക്ഷനേടാൻ സുഹൃത്തുക്കളും കുടുംബാവും ഒപ്പമുണ്ടായിരുന്നു.\nജീവിതത്തിൽ എനിയ്ക്ക് എന്തുകൊണ്ട് ഇങ്ങനെ ആയിക്കൂട എന്ന് തോന്നിയിരുന്നു. ഇപ്പോൾ താൻ ചെയ്യുന്ന എല്ലാ കാര്യത്തിലും സന്തോഷം കണ്ടെത്താൻ സാധിക്കുന്നുണ്ട്. ഞാൻ പണ്ടത്തതിനെക്കാൾ കൂടുതൽ സംസാരിക്കുന്നുണ്ട്. താനൊരു സംസാരപ്രിയയാണെന്ന് എനിയ്ക്ക് തന്നെ തോന്നുന്നുണ്ടെന്നും ശാന്തികൃഷ്ണ പറഞ്ഞു.\nസിനിമയിലെ മത്സരങ്ങളെ കുറിച്ച്\nസിനിമയിൽ ഒരുപാട് മാറ്റങ്ങൾ വന്നിട്ടുണ്ടെന്ന് ശാന്തികൃഷ്ണ പറഞ്ഞു. പണ്ട് സിനിമയിൽ മത്സരമൊന്നുമില്ലായിരുന്നു. ഓരേ തരം കഥാപാത്രങ്ങൾ ചെയ്യാൻ ഓരേ നടിമാർ ഉണ്ടായിരുന്നു. ഗ്ലാമറസ്സ് റോളുകൾ അധികവും ചെയ്യുന്നത് അംബികയായിരുന്നു. ദു:ഖപുത്രി കഥാപാത്രങ്ങൾ ചെയ്യാൻ ഞാനും ജലജയും മേനകയും എന്നിങ്ങനെയുണ്ടായിരുന്നു. എന്നാൽ ഇന്ന് അങ്ങനെയല് കുറെ നടിമാർ സിനിമയിൽ എത്തുന്നുണ്ട്. രണ്ട് സിനിമകൾക്ക് ശേഷം ഇവരെ കാണാതാവുകയാണ്.\nRead more about: movie film malayalam tamil മലയാളം സിനിമ നടി\nsanthi krishana says about his relationship


നേതാജി 125-ാം ജന്മവാർഷികദിനവും നേതാജി അനുസ്മരണവും : Deepika.com Nattu Visesham\nകോഴിക്കോട്: നേതാജി സുഭാഷ് ചന്ദ്രബോസ് സോഷ്യൽ ആൻഡ് കൾച്ചറൽ ഫോറത്തിന്‍റെ നേതൃത്വത്തിൽ നേതാജി 125-ാം ജന്മവാർഷിക ദിനവും നേതാജി അനുസ്മരണവും വെസ്റ്റ്ഹിൽ റോയൽ ബിൽഡിംഗ് ഹാളിൽ നടന്നു.\nഎൻസിപി സംസ്ഥാന നേതാവ് അഡ്വ. എം.പി.സൂര്യ നാരായണൻ ഉദ്ഘാടനം ചെയ്തു. നേതാജിഫോറം ഉപാധ്യക്ഷൻ ടി.എ.സി. ബാബു അധ്യക്ഷത വഹിച്ചു. നേതാജി പ്രഥമദേശീയ പുരസ്കാര ജേതാവ് കെ.ടി. അരവിന്ദാക്ഷൻ മുഖ്യപ്രഭാഷണം നടത്തി. ഫോറം ജനറൽ സെക്രട്ടറി കെ.കെ. മാധവൻ, ആർ.കെ. വേലായുധൻ, കെ. ശോഭന, സി. ഗോവിന്ദൻകുട്ടിനായർ, പി. ഹരിദാസൻ, ഫോറം ട്രഷറർ സുബേദാർ മേജർ ടി.യു. ദിവാകരൻ നായർ തുടങ്ങിയവർ പ്രസംഗിച്ചു.\nപേരാമ്പ്ര: കോട്ടൂർ പഞ്ചായത്ത് കുടുംബാരോഗ്യ കേന്ദ്രത്തിൽ അകാരണമായി ഒപി നിർത്തിയതായി ആരോപിച്ച് ഡിവൈഎഫ്ഐ അവിടനല്ലൂർ മേഖലാ കമ്മിറ്റിയുടെ നേതൃത്വത്തിൽ ആശുപത്രി ഉപരോധിച്ചു. സംസ്ഥാന കമ്മിറ്റി അംഗം ടി.കെ. സുമേഷ് ഉദ്ഘാടനം ചെയ്തു. ടി. സരുൺ, എ.വി. വിഷ്ണു, ബി.എസ്. അജുൽ എന്നിവർ പ്രസംഗിച്ചു. ഒപി നിർത്തി വച്ച മെഡിക്കൽ ഓഫീസർക്കെതിരെ ശക്തമായ നടപടി സ്വീകരിക്കുമെന്ന ജില്ലാ മെഡിക്കൽ ഓഫീസറുടെ ഉറപ്പിൻമേൽ ഉപരോധ സമരം അവസാനിപ്പിച്ചു. രോഗികൾ രാവിലെ തന്നെ ആശുപത്രിയിൽ എത്തിയിരുന്നെങ്കിലും ഡോക്ടർ ഇല്ലാത്തതു കാരണം തിരിച്ചു പോയി.


| ഐ.സി.സി. റാങ്കിങ് വന് മുന്നേറ്റം; കോഹ്ലി രണ്ടാം സ്‌ഥാനത്ത് | Mangalam\nFriday, December 14, 2018 Last Updated 48 Min 55 Sec ago English Edition\nഐ.സി.സി. റാങ്കിങ് വന് മുന്നേറ്റം; കോഹ്ലി രണ്ടാം സ്‌ഥാനത്ത്\nദുബായ്: പുതിയ ഐ.സി.സി. ടെസ്‌റ്റ് റാങ്കിങ്ങില് ഇന്ത്യന് നായകന് വിരാട് കോഹ്ലിക്ക് വന് മുന്നേറ്റം. ഇന്നലെ പ്രഖ്യാപിച്ച പുതിയ പട്ടികയില് നാലു സ്‌ഥാനം മുന്നോട്ടു കയറി രണ്ടാം സ്‌ഥാനത്താണ് കോഹ്ലി.\nനേരത്തെ ആറാം സ്‌ഥാനത്തായിരുന്ന ഇന്ത്യന് നായകന് ശ്രീലങ്കയ്‌ക്കെതിരായ ടെസ്‌റ്റ് ക്രിക്കറ്റ് പരമ്പരയിലെ മിന്നുന്ന പ്രകടനമാണ് തുണയായത്. പരമ്പരയില് തുടര്‍ച്ചയായി രണ്ടു തവണ കോഹ്ലി ഇരട്ട സെഞ്ചുറി നേടിയിരുന്നു.\nഓസ്‌ട്രേലിയന് നായകന് സ്‌റ്റീവന് സ്‌മിത്താണ് ബാറ്റ്‌സ്മാന്മാരില് ഒന്നാം സ്‌ഥാനത്ത്. കോഹ്ലിക്കു പിന്നില് ഇംഗ്ലണ്ട് നായകന് ജോ റൂട്ട് മൂന്നാമതുള്ളപ്പോള് ഇന്ത്യയുടെ മധ്യനിര താരം ചേതേശ്വര് പൂജാര നാലാമതാണ്.\nഎകദിനത്തിലും ട്വന്റി 20യിലും ബാറ്റിങ്ങില് ഒന്നാം സ്‌ഥാനത്ത് തുടരുന്ന കോഹ്ലിക്ക് ടെസ്‌റ്റില് കൂടി ആ നേട്ടം സ്വന്തമാക്കാനായാല് ചരിത്രമാകും. ട്വന്റി20യുടെ തുടക്കകാലത്ത് മുന് ഓസീസ് നായകന് റിക്കി പോണ്ടിങ്ങാണ് ഈ നേട്ടം കൈവരിച്ചിട്ടുള്ള ഏക താരം.\nബൗളര്‍മാരുടെ റാങ്കിങ്ങില് ഇംഗ്ലണ്ട് താരം ജയിംസ് ആന്‍ഡേഴ്‌സനാണ് ഒന്നാമത്. ദക്ഷിണാഫ്രിക്കന് താരം കാഗിസോ റബാഡ രണ്ടാമതും. ഇന്ത്യന് താരങ്ങളായ രവീന്ദ്ര ജഡേജ, ആര്. അശ്വിന് എന്നിവര് മൂന്ന്, നാല് സ്‌ഥാനങ്ങളിലുണ്ട്.


Physics Vidyalayam: 121. Std:8 PHYSICS പ്രകാശം QUESTIONS and ANSWERS\n121. Std:8 PHYSICS പ്രകാശം QUESTIONS and ANSWERS\n1. ടെലിസ്കോപ്പിന്റേയും മൈക്രോസ്കോപ്പിന്റേയും വ്യത്യാസമെഴുതുക ?\n2.പ്രകാശികകേന്ദ്രത്തില്‍ക്കൂടി കടന്നുപോകുന്ന പ്രകാശരശ്മിയുടെ പ്രത്യേകതയെന്ത് ?\n3.സുമയ്ക്ക് ഒരു കോണ്‍വെക്സ് ലെന്‍സ് പിറന്നാള് സമ്മാനമായി അവളുടെ അമ്മാവന് നല്‍കി . അപ്പോഴാണ് അവള്‍ക്ക് ആ ലെന്‍സിന്റെ പവര് അറിയണമെന്ന് ആഗ്രഹമുണ്ടായത് . ഇതിനൊരു മാര്‍ഗ്ഗം നിങ്ങള്‍ക്ക് പറഞ്ഞുകൊടുക്കുവാന് പറ്റുമോ ?\n4.സുമയുടെ ആന്റി ഈയ്യിടെയായി പത്രം വായിക്കാറുള്ളത് അല്പം അകലെപിടിച്ചാണ് . കഴിഞ്ഞ ദിവസം സുമയുടെ ആന്റി കണ്ണീന്റെ ഡോക്ടറെ കണ്ട് കണ്ണട വെച്ചു. സുമയുടെ ആന്റിയുടെ കണ്ണിന്റെ ന്യൂനതയെന്ത് ? ഇത് പരിഹരിക്കാന് കണ്ണടയില് ഏതുതരത്തിലുള്ള ലെന്‍സാണ് ഉപയോഗിച്ചിരിക്കുക ? കണ്ണിന്റെ ഡോക്ടര്‍മാരെ പറയുന്ന പേരെന്ത് ?\n5.കോണ്‍വെക്സ് ലെന്‍സ് ഉപയോഗിക്കുന്ന രണ്ട് ഉപകരണങ്ങളുടെ പേരെഴുതുക ?\n1.അടുത്തള്ള വസ്തുക്കളെ വലുതാക്കികാണിക്കുന്നതിനുള്ള ഉപകരണമാണ് മൈക്രോസ്കോപ്പ് . എന്നാല് അകലെയുള്ള വസ്തുക്കളെ അടുത്തായി കാണുന്നതിനുള്ള ഉപകരണമാണ് ടെലിസ്കോപ്പ്.\nതിരിച്ച് ചോദ്യത്തിലേക്ക് പോകാന് ഇവിടെ ക്ലിക്ക് ചെയ്യുക\n2.പ്രകാശികകേന്ദ്രത്തില്‍ക്കൂടി കടന്നുപോകുന്ന പ്രകാശരശ്മിയുടെ ദിശക്ക് വ്യതിയാനം സംഭവിക്കുന്നില്ല.\n3.പിറന്നാള് സമ്മാനമായി ലഭിച്ച ലെന്‍സെടുത്ത് അകലെയുള്ള വസ്തുവിന്റെ ഒരു പ്രതിബിംബം ഒരു സ്ക്രീനിലോ ചുമരിലോ ഉണ്ടാക്കുക .അപ്പോള് ചുമരില് ചെറുതും തലകീഴായതും യഥാര്‍ത്ഥവുമായ പ്രതിബിംബം ലഭിക്കും .ലെന്‍സില് നിന്ന് പ്രതിബിംബത്തിലേക്കുള്ള ദൂരം അളക്കുക .ഈ ദൂരമാണ് ഫോക്കസ് ദൂരം ( f). ഈ ഫോക്കസ് ദൂരത്തെ മീറ്ററിലാക്കി അതിന്റെ വ്യുല്‍ക്രമം എടുക്കുക. അതാണ് ആ ലെന്‍സിന്റെ പവര്.\nഅതായത് , ലെന്‍സിന്റെ പവര്=1/f മീറ്റര് .\nലെന്‍സിന്റെ പവര് അളക്കുന്ന യൂണിറ്റാണ് ഡയോപ്‌റ്റര്.\n4.സുമയുടെ ആന്റിയുടെ കണ്ണിന്റെ ന്യൂനത ദീര്‍ഘദൃഷ്ടിയാണ് ( LONG SIGHT).\nഇത് പരിഹരിക്കുവാന് അനുയോജ്യ പവര് ഉള്ള കോണ്‍വെക്സ് ലെന്‍സ് ഉപയോഗിക്കാം.\nകണ്ണിന്റെ ഡോക്ടറെ പറയുന്ന പേരാണ് ഓഫ്‌താല്‍മോളജിസ്റ്റ് (OPHTHALMOLOGIST)\n5.ടെലിസ്കോപ്പ് , മൈക്രോസ്കോപ്പ് , ക്യാമറ\nLabels: 121. Std:8 PHYSICS പ്രകാശം QUESTIONS and ANSWERS


തിരുവനന്തപുരം: മണ്ഡല മകരവിളക്ക് കാലത്ത് സ്ത്രീകള് ശബരിമലയില് എത്തരുത് എന്ന ദേവസ്വം ബോര്‍ഡ് പ്രസിഡന്റ് എ പദ്മകുമാറിന്റെ പ്രസ്താവനയെ പിന്തുണച്ച് സിപിഐ സംസ്ഥാന സെക്രട്ടറി കാനം രാജേന്ദ്രന്. പദ്മകുമാര് പറഞ്ഞതില് തെറ്റില്ല എന്നാണ് കാനം പ്രതികരിച്ചത്.\nമണ്ഡല മകരവിളക്ക് കാലത്ത് സ്ത്രീകള് ശബരിമലയില് എത്തരുത് എന്ന് പദ്മകുമാര് പറഞ്ഞതില് തെറ്റില്ല. ശബരിമലയില് വിധി നടപ്പാക്കാന് പറ്റിയ സാഹചര്യമല്ലെന്ന് ദേവസ്വം ബോര്‍ഡ് കോടതിയെ അറിയിച്ചിരുന്നതാണ്. കാനം പറഞ്ഞു.\nഅയ്യപ്പ ജ്യോതി എന്നത് ജനാധിപത്യപരമായ പ്രതിഷേധമായിരിക്കാം. അതിനെ എതിര്‍ക്കേണ്ടകാര്യമില്ല. യുവതികളെ സന്നിധാനത്ത് പ്രവേശിപ്പിക്കുക സര്‍ക്കാറിന്റെ അജണ്ടയല്ല. അത് മുഖ്യമന്ത്രിയും എല്‍ഡിഎഫും വ്യക്തമാക്കിയതാണ്. വിധി നടപ്പാക്കാന് സര്‍ക്കാറിന് ബാധ്യതയുണ്ട്. എന്നാല് അത് നൂറ് ശതമാനം വിജയത്തില് എത്തണമെന്നില്ലെന്നും കാനം പറഞ്ഞു.


മുന്തിരി കള്ളിന് കയപ്പാണ് പോലും...!! - STAR PIX MEDIA\nHome Gallery മുന്തിരി കള്ളിന് കയപ്പാണ് പോലും…!!\nമുന്തിരി കള്ളിന് കയപ്പാണ് പോലും…!!\nആടുതോമയെയും കടുവ ചാക്കോയേയും അറിയാത്ത മലയാളികൾ ഉണ്ടാവില്ല അത്രയേറെ മലയാളി മനസ്സിൽ കഥാപാത്രങ്ങൾ പതിഞ്ഞിട്ടുണ്ട്. പ്രിയ സംവിധായകൻ ഭദ്രൻ ഒരുക്കിയമലയാളത്തിലെ എക്കാലത്തെയും ക്ലാസ്സിക് ചിത്രമായ സ്ഫടികം സിനിമയിലെ കഥാപാത്രങ്ങളാണിവ.ഗംഭീര തിരക്കഥയോടൊപ്പം മോഹൻലാലിന്റെ അഭിനയ പ്രകടനവും ഒത്തു ചേർന്നപ്പോൾ കഥാപാത്രങ്ങളെ മാത്രമല്ല അതിലെ റെയ്ബാൻ ഗ്ലാസും മുട്ടനാടിന്റെ ചങ്കിലെ ചോരയും മുണ്ട് പറിച്ചടിയുമെല്ലാം മലയാളികൾക്ക് സുപരിചിതമായി\nതുളസിയെന്ന കഥാപാത്രത്തിൽ നടി ഉർവശിയും തിളങ്ങിയതോടെ സിനിമയിലെ ഗാനരംഗങ്ങൾക്കും പ്രേക്ഷക പ്രീതി വർധിച്ചു. പരുമല ചെരുവിലെ എന്ന് തുടങ്ങുന്ന ഗാനത്തിൽ ഉർവശി നിറഞ്ഞാടുകയാണ് ചെയ്തിട്ടുണ്ടായിരുന്നത്. അതു പ്രേക്ഷകർ ആഘോഷമാക്കുകയും ചെയ്തു.\nഎത്ര കാലം കഴിഞ്ഞാലും ഇത്തരത്തിലുള്ള കഥാപാത്രങ്ങൾക്ക് പ്രേക്ഷക പ്രീതി നിറഞ്ഞു നിൽക്കുമെന്ന് വീണ്ടും തെളിയിക്കുന്ന രീതിയിലാണ് ഇപ്പോഴത്തെ ന്യൂ ജനറേഷൻ നടിമാരുടെ ഫോട്ടോ ഷൂട്ടുകൾ. അഞ്ജന പള്ളത്തിന്റെ പുതിയ ഫോട്ടോ ഷൂട്ട് പഴയ തുളസിയെന്ന ഉർവശിയെ അനുസ്മരിക്കും വിധമായിരുന്നു. റബീഹ് മുഹമ്മദിന്റെ ക്യാമെറയിൽ ഐസിഫ്ളയിം എന്ന ടീമിന് വേണ്ടി പകർത്തിയ ചിത്രങ്ങൾ സോഷ്യൽ മീഡിയ തരംഗമായിക്കൊണ്ടിരിക്കുകയാണ്.


നിങ്ങള്‍ക്കും വന്നെത്തിയോ ആമസോണിന്‍റെ സമ്മാനപ്പെരുമഴ ?! | amazon gift message fake link\nനിങ്ങള്‍ക്കും വന്നെത്തിയോ ആമസോണിന്‍റെ സമ്മാനപ്പെരുമഴ ?!\nഇനി എത്തിയില്ലങ്കില് പേടിക്കേണ്ട, വാട്‌സാപ്പിലൂടെ ഉടനെ നിങ്ങള്‍ക്കും 'ആമസോണ് ഗിഫ്റ്റ് കൂപ്പണ്' എന്ന തരത്തിലുള്ള മെസേജ് വന്നേക്കാം\n26 March 2021 7:10 PM GMT\nഓണ്‍ലൈന് ഭീമനായ ആമസോണ് മുപ്പതാം വാര്‍ഷികം ആഘോഷിക്കുന്നതിന്റെ ഭാഗമായി അവതരിപ്പിച്ച ഗിഫ്റ്റ് കൂപ്പണുകള് വല്ലതും നിങ്ങളെ തേടി എത്തിയിരുന്നോ ?! ഇനി എത്തിയില്ലങ്കില് പേടിക്കേണ്ട, വാട്‌സാപ്പിലൂടെ ഉടനെ നിങ്ങള്‍ക്കും 'ആമസോണ് ഗിഫ്റ്റ് കൂപ്പണ്' എന്ന തരത്തിലുള്ള മെസേജ് വന്നേക്കാം. വാസ്തവത്തില് അതൊരു വ്യാജ ലിങ്ക് മാത്രമാണ്. വ്യാജന് എന്നതിനേക്കാള്, അപകടകാരിയുമാണ്.\n'Amazon 30th anniversary celebrations – Free gifts for everyone from www.amazon.com'\nഎന്ന ലിങ്കാണ് വാട്സാപ്പിലൂടെ വ്യാപകമായി പ്രചരിക്കുന്നത്. എന്നാല്, ഈ ലിങ്കില് ക്ലിക് ചെയ്താല് എത്തിച്ചേരുക പുതിയൊരു വിന്‍ഡോയിലാണ്. 'നിങ്ങളെ ഞങ്ങളുടെ സര്‍വേയിലേക്ക് തെരഞ്ഞെടുത്തിരിക്കുന്നു, ചോദ്യങ്ങള്‍ക്ക് ഉത്തരം നല്‍കിയ ശേഷം നിങ്ങള്‍ക്ക് ലഭിക്കും ആകര്‍ഷകമായ സമ്മാനം !' എന്ന മെസേജ് ഈ വിന്‍ഡോയില് ലഭിക്കും.\nഎന്നാല് ഗിഫ്റ്റ് ലഭിക്കാന് ഒരു കടമ്പ കൂടിയുണ്ട്. ഈ ചോദ്യങ്ങള് അഞ്ച് വാട്‌സാപ്പ് ഗ്രൂപ്പുകളിലേക്കോ ഇരുപത് സുഹൃത്തുക്കള്‍ക്കോ ഷെയര് ചെയ്യണം. അത് മാത്രം പോര, അവരെല്ലാവരും ഒരു ആപ് ഡൗണ്‍ലോഡ് ചെയ്ത് വിവരങ്ങള് പങ്കുവെക്കുകയും വേണം. എങ്കില്5-7ദിവസങ്ങള്‍ക്കകം നിങ്ങള്‍ക്ക് സമ്മാനം ലഭിക്കുന്നതാണ് !\nയാഥാര്‍ഥ്യമെന്തെന്നാല്, ഇത്തരം സൈറ്റുകളില് സ്വകാര്യ വിവരങ്ങള് പങ്കുവെക്കുന്നത് വലിയ തരത്തിലുള്ള സുരക്ഷ പ്രശ്‌നങ്ങള്‍ക്ക് കാരണമാകുന്നതാണ്. അതിനാല് തന്നെ, സമ്മാനങ്ങള്‍ക്ക് പിറകെ പോകുന്നതിന് മുന്‍പ്, കയറി ചെല്ലുന്ന ലിങ്കിനെ കുറിച്ച് ബോധവാന്‍മാരായിരിക്കുക പ്രധാനമാണ്.\nTAGS :Amazon hoax Fake Message Amazon gift


93-ാമത് ഓസ്‌കാര് പുരസ്‌കാരങ്ങൾ പ്രഖ്യാപിച്ചു; നൊമാഡ്‌ലാന്‍ഡ് മികച്ച ചിത്രം, ആന്റണി ഹോപ്കിന്‍സ് മികച്ച നടൻ\nApr 26, 2021, 09:11 am IST\nലോസ്‌ആഞ്ചലസ്: 93-ാമത് ഓസ്‌കര് പുരസ്‌കാരങ്ങൾ പ്രഖ്യാപിച്ചു. നൊമാഡ് ലാന്‍ഡ് ആണ് മികച്ച ചിത്രം. നൊമാഡ് ലാന്‍ഡ് സംവിധാനം ചെയ്ത ക്ലൂയി ചാവോ മികച്ച സംവിധായികയായി തിരഞ്ഞെടുക്കപ്പെട്ടു. ദി ഫാദര് എന്ന ചിത്രത്തിലെ അഭിനയത്തിന് ആന്റണി ഹോപ്കിന്‍സ് മികച്ച നടനായി. നൊമാഡ്‌ലാന്‍ഡ് എന്ന ചിത്രത്തില് അഭിനയിച്ച ഫ്രാന്‍സിസ് മക്‌ഡൊര്‍മന്‍ഡ് ആണ് മികച്ച നടി. മികച്ച സംവിധാനത്തിനുള്ള പുരസ്‌കാരം നേടുന്ന രണ്ടാമത്തെ വനിതയും ആദ്യ ഏഷ്യന് വംശജയുമാണ് ചൈനക്കാരിയായ ക്ലൂയി ചാവോ.\nമികച്ച അവലംബിത തിരക്കഥയ്ക്കുള്ള പുരസ്‌കാരം ക്രിസ്റ്റഫര് ഹാംപ്റ്റണും ഫ്‌ളോറിയന് സെല്ലാര് എന്നിവര്‍ക്ക് ലഭിച്ചു. ചിത്രം. ഫാദര്. മികച്ച തിരക്കഥക്കുള്ള പുരസ്‌കാരം എമറാള്‍ഡ് ഫെനലിന് നേടി. പ്രോമിസിംഗ് യംഗ് വുമണ് എന്ന ചിത്രത്തിന് തിരക്കഥ ഒരുക്കിയതിനാണ് പുരസ്‌കാരം. ജൂദാസ് ആന്‍ഡ് ദി ബ്ലാക്ക് മെസയ്യ എന്ന ചിത്രത്തിലെ അഭിനയിന് ഡാനിയല് കലൂയ മികച്ച സഹനടനായി.\nദി ഫാദര്, ജൂദാസ് ആന്‍ഡ് ദി ബ്ലാക്ക് മെസ്‌സിയ, മാങ്ക്, മിനാരി, നൊമാഡ്‌ലാന്‍ഡ്, പ്രൊമിസിംഗ് യംഗ് വുമണ്, സൗണ്ട് ഓഫ് മെറ്റല്, ദി ട്രയല് ഓഫ് ചിക്കാഗോ7എന്നി ചിത്രങ്ങളാണ് മികച്ച ചിത്രത്തിനുള്ള പുരസ്‌കാരത്തിനായി മത്സര രംഗത്ത് ഉണ്ടായിരുന്നത്.\nകോവിഡ് നിയന്ത്രണങ്ങള് പാലിച്ചായിരുന്നു ചടങ്ങുകള്. കലാപരിപാടികള് ഇത്തവണ ഉണ്ടായിരുന്നില്ല.\nTags: oscar awardMAINAnthony Hopkins


മാപ്പിളപ്പാട്ട് ഗായകന് എം. കുഞ്ഞിമൂസ അന്തരിച്ചു; വിടവാങ്ങിയത് യാ ഇലാഹീയും ദറജപ്പൂവും പാടിയ പാട്ടുകാരന് | DoolNews\nTuesday, 17th September 2019, 9:51 am\nകോഴിക്കോട്: പഴയകാല മുന്‍നിര മാപ്പിളപ്പാട്ട് ഗായകനും സംഗീത സംവിധായകനുമായ വടകര എം. കുഞ്ഞിമ്മൂസ അന്തരിച്ചു. 90വയസ്സായിരുന്നു പ്രായം. ഇന്ന് പുലര്‍ച്ചെയായിരുന്നു അന്ത്യം. തലശ്ശേരി മൂലക്കാലില് കുടുംബാംഗമാണ്. വടകര മൂരാടാണ് താമസം.\n1970 മുതല് മാപ്പിളപ്പാട്ട് രംഗത്ത് സജീവമായിരുന്നു. ‘കതിര് കത്തും റസൂലിന്റെ’, ‘യാ ഇലാഹീ’, ‘ഖോജരാജാവേ’, ‘ദറജപ്പൂ’ തുടങ്ങി പാട്ടുകളിലൂടെ ശ്രദ്ധേയനായി. ഹിറ്റായ നൂറുകണക്കിന് പാട്ടുകള്‍പാടിയിട്ടുണ്ട്. ആകാശവാണിയിലെ സ്ഥിരം ഗായകനായിരുന്നു.\nപ്രശസ്തനായി നില്‍ക്കവേ അദ്ദേഹം ബഹ്‌റിനിലേക്ക് പോയി. ദീര്‍ഘകാലം പ്രവാസിയായിരുന്നു. നിരവധി പുരസ്‌കാരങ്ങള് ലഭിച്ചിട്ടുണ്ട്. യുവഗായകന് താജുദ്ദീന് വടകര മകനാണ്. താജുദ്ദീന് അടക്കം എട്ട് മക്കളാണുള്ളത്. പരേതനായ ഗസല് ഗായകന് എം.എ ഖാദര് സഹോദരനാണ്. ഖബറടക്കം ഇന്ന് വൈകീട്ട് വടകരയില് നടക്കും.


പുതുവത്സരത്തിൽ കെ എഫ് സി പലിശ നിരക്ക് കുറച്ചു | Newsthen l The news interactive\nHome/NEWS/പുതുവത്സരത്തിൽ കെ എഫ് സി പലിശ നിരക്ക് കുറച്ചു\n2020-ലെ ദുരന്തങ്ങളുടെ പശ്ചാത്തലത്തിൽ വ്യാവസായിക സാമ്പത്തികരംഗത്തു നിരവധി ഉത്തേജന പാക്കേജുകൾ നൽകിയ കേരളാ ഫിനാൻഷ്യൽ കോർപ്പറേഷൻ, ഈ പുതുവത്സരത്തിൽ വൻ പലിശ ഇളവുകൾ സംരംഭകർക്കായി അവതരിപ്പിക്കുന്നു. 8 ശതമാനം മുതൽ ബേസ് റേറ്റിലായിരിക്കും പുതിയ വായ്പ കൾ നൽകുന്നത്. കെ എഫ് സി യുടെ ചരിത്രത്തിൽ ഇതാദ്യമാണ് ഇത്രയും കുറഞ്ഞ പലിശ നിരക്കിൽ വായ്പകൾ നൽകുന്നത്.\n1600 കോടി രൂപയുടെ വായ്പ\nഅടുത്തമൂന്നുമാസംകൊണ്ട് 1600 കോടി രൂപയുടെ വായ്പകളാണ് അവതരിപ്പിക്കുന്നത്. ഇത്തരം വായ്പകൾ അതിവേഗത്തിൽ അനുവദിക്കുന്നതിന് പ്രത്യേക സംവിധാനങ്ങൾ ഏർപ്പെടുത്തി കഴിഞ്ഞു. മുൻകൂർ ലൈസൻസ് കളോ പെർമിറ്റുകളോ വായ്പക്ക് മുമ്പ് ആവശ്യപ്പെടുകയില്ല. മൂന്നുവർഷത്തിനകം ലൈസൻസുകൾ ഹാജരാക്കിയാൽ മതി . സംരംഭകർ സമർപ്പിക്കുന്ന പ്രോജക്ട് റിപ്പോർട്ട് അതേപടി വിശ്വസിച്ചു, വിശദമായ പരിശോധനകൾ ഇല്ലാതെയാവും ഇനിമുതൽ വായ്പകൾ നൽകുക എന്ന് കെഫ്‌സി യുടെ ചെയർമാനും മാനേജിങ് ഡയറക്ടറുമായ ടോമിൻ ജെ തച്ചങ്കരി അറിയിച്ചു.\nവായ്പ അനുവദിക്കുന്നതിലെ കാലതാമസം ഒഴിവാക്കാനായി, അപേക്ഷകർ ഇനിമുതൽ ഓഫീസിൽ നേരിട്ട് ഹാജരാകേണ്ടതില്ല . വീഡിയോ കോൺഫറൻസിലൂടെ ആസ്ഥാനമന്ദിരത്തിലെ ഏറ്റവും ഉയർന്ന ഉദ്യോഗസ്ഥരുമായി നേരിട്ട് അഭിമുഖം നടത്തി അപേക്ഷകന് വായ്പ കാര്യത്തിൽ ഉടൻ തീരുമാനം ലഭിക്കുന്നതാണ്.\nസെക്യൂരിറ്റി ആവശ്യകത കുറച്ചു\nവായ്പാ തുകയുടെ ഇരട്ടി വിലയുള്ള ജാമ്യ വസ്തുക്കൾ നേരത്തെ ആവശ്യപ്പെട്ടിരുന്നത് ഇപ്പോൽ അവ പകുതിയായി കുറച്ചു. ഉദാഹരണത്തിന് സർക്കാർ കരാർ വായ്പ എടുക്കുന്നതിനായി ഒരു കോടിയുടെ ജാമ്യത്തുക ചോദിച്ചിരിനടത്തു ഇനിമുതൽ 50 ലക്ഷം രൂപയുടെ ജാമ്യം മതി. ഇത്തരത്തിലുള്ള ഉദാരസമീപനം മറ്റൊരു ധനകാര്യസ്ഥാപനത്തിലും ഇല്ലെന്ന് സി എം ഡി അറിയിച്ചു.\nമികച്ച പ്രവർത്തനത്തിലൂടെ കെ എഫ് സിക്കു കോവിഡ് കാലത്ത് ലാഭ വർധന.\nകോവിഡ് കാലത്ത് വായ്പ തിരിച്ചടവിൽ ബുദ്ധിമുട്ട് നേരിട്ട സംരംഭകർക്ക് പലിശ കുടിശിക വായ്പയായി മാറ്റാനുള്ള സൗകര്യം കെ എഫ് സി നൽകിയിരുന്നു. ഡിസംബർ 31ന് ഒറ്റത്തവണ തീർപ്പാക്കൽ പദ്ധതി അവസാനിച്ചതിനാൽ, വളരെ അധികം സംരംഭകർ ഈ പദ്ധതി പ്രയോജനപ്പെടുത്തിയത്, വായ്പ തിരിച്ചടവിൽ വർധനവുണ്ടാൻ കാണണമായി. ഒറ്റത്തവണ തീർപ്പാക്കൽ പദ്ധതി പ്രകാരം ഇതുവരെ 150കോടി രൂപ തിരിച്ചു കിട്ടി. കൂടാതെ തിരിച്ചടവ് മുടങ്ങിയ കാരണം ഏറ്റെടുത്ത 58 വസ്തുക്കൾ വിൽപ്പനക്കു വച്ചവഴി കെ എഫ് സി ക്ക് സാമ്പത്തിക നേട്ടം ഉണ്ടാക്കാൻ കഴിഞ്ഞു.\nസിബിൽ കുടിശ്ശികക്കാരുടെ വിവരങ്ങൾ അപ്‌ലോഡ് ചെയ്തത് വഴി കിട്ടാക്കടമായി കിടന്നിരുന്ന അനേകം സംഖ്യ സ്ഥാപനത്തിലെ തിരിച്ച് ലഭിച്ചു. കെ എഫ് സി യിൽ നിന്നും വായ്പ എടുത്തിട്ടുള്ള ഉപഭോക്താക്കളുടെ വിവരങ്ങൾ സിബിലിന് കൈമാറിയതിനു പുറമെ മറ്റ് ക്രെഡിറ്റ് ഇൻഫർമേഷൻ കമ്പനികളായ ക്രിഫ്(CRIF) , എക്സ്പീരിയൻ(Experian), എക്വിഫാസ് (Equifax) എന്നിവയ്ക്കും കൈമാറി തുടങ്ങി. കെഎഫ് സി യിൽ നിന്ന് പണം എടുത്തു മനപ്പൂർവ്വം തിരിച്ചടക്കാത്ത വർക്ക് ഇത് തിരിച്ചടിയാകും.\nബസ്സുകൾ സിഎൻജി ആക്കാൻ പുതിയ വായ്പ\nതിരുവനന്തപുരം എറണാകുളം കോഴിക്കോട് പട്ടണങ്ങളിലെ, 15 വർഷത്തിൽ കൂടുതൽ പഴക്കമുള്ള ബസ്സുകൾ ഇനി ഓടിക്കണമെങ്കിൽ അവ സിഎൻജി അല്ലെങ്കിൽ ഇലക്ട്രിക്കൽ ആയി മാറ്റണമെന്നാണ് പുതിയ നിയമം. ഇത്തരം പഴക്കമേറിയ ബസ്സുകൾക്ക് സിലിണ്ടറുകളുടെ എണ്ണം അനുസരിച്ച്5ലക്ഷം വരെ വായ്പ അനുവദിക്കുന്നു.\nആഴ്ചതോറും തിരിച്ചടക്കുന്ന രീതിയിൽ ആണ് ഇവ വിതരണം ചെയ്യുക. മോട്ടോർവാഹന വകുപ്പിൽ നിന്നും ബസ്സുകൾ രൂപഭേദം വരുത്തുവാൻ യോഗ്യആണെന്നുള്ള സർട്ടിഫിക്കറ്റ്(Fitness Certificate) കിട്ടിയാൽ രൂപാന്തരം നടത്തുന്ന സ്ഥാപനത്തിൽ നേരിട്ട് തുക നൽകും. മേൽപ്പറഞ്ഞ മൂന്ന് പട്ടണങ്ങളിൽ ആയി ആയിരത്തോളം ബസ്സുകൾക്ക് ഈ വായ്പ പദ്ധതി ഉപകാരപ്രദമാകും.


ഒ.പി ജെയ്ഷ സ്‌പോര്‍ട്‌സ് കൗണ്‍സില് പരിശീലകയാകും\nകൊച്ചി : ഒളിമ്പ്യന് ഒ.പി ജെയ്ഷ സ്‌പോര്‍ട്‌സ് കൗണ്‍സില് പരിശീലകയാവും. ജെയ്ഷയുടെ അപേക്ഷ മുഖ്യമന്ത്രി കായിക വകുപ്പിന് കൈമാറി. വൈകാതെ നിയമനമുണ്ടാകുമെന്നാണ് സൂചന.\nറിയോ ഒളിമ്പിക്‌സ് മാരത്തണില് പങ്കെടുത്ത ശേഷം ഒ.പി ജെയ്ഷ മത്സരങ്ങള്‍ക്ക് ഇറങ്ങിയിട്ടില്ല. കോച്ചാകാന് താല്‍പര്യമുണ്ടെന്ന് കാട്ടി അവര് മുഖ്യമന്ത്രിക്ക് അപേക്ഷ നല്‍കിയിരുന്നു. ഒളിമ്പിക്‌സില് പങ്കെടുത്ത കായികതാരങ്ങളുടെ അനുഭവ സമ്പത്തും കഴിവും പ്രയോജനപ്പെടുത്താമെന്ന ഉദ്ദേശ്യത്തിലാണ് ജെയ്ഷയുടെ അപേക്ഷ പരിഗണിക്കാന് സര്‍ക്കാര് തീരുമാനിച്ചത്. താല്‍പര്യമുള്ള ഒളിമ്പ്യന്മാര്‍ക്കെല്ലാം പരിശീലക സ്ഥാനം നല്‍കുമെന്ന് സ്‌പോര്‍ട്‌സ് കൗണ്‍സില് അറിയിച്ചു.\nഒളിമ്പിക്‌സ് ലക്ഷ്യമിട്ട് താരങ്ങളെ വാര്‍ത്തെടുക്കാനുള്ള ഓപറേഷന് ഒളിമ്പ്യപദ്ധതിയുടെ ഭാഗമായാണ് മുന് താരങ്ങള പരിശീലകരായി പരിഗണിക്കുന്നത്. റയില്‍വേയില് ജോലിയുള്ള ജെയ്ഷ ഇപ്പോള് കോച്ചാകാനുള്ള തയ്യാറെടുപ്പിലാണ്.


ചെറുപയർ കറി വെക്കാൻ മാത്രമല്ല ഈ കാര്യങ്ങളും അറിയണം... ഗുണങ്ങൾ അറിയണം...\nചെറുപയർ കറി വെക്കാൻ മാത്രമല്ല ഈ കാര്യങ്ങളും അറിയണം… ഗുണങ്ങൾ അറിയണം…\nചെറുപയറിന് നിരവധി ഗുണങ്ങളാണ് അടങ്ങിയിട്ടുള്ളത്. ഇത് ശരീരത്തിൽ നൽകുന്ന ഗുണങ്ങൾ കുറച്ചൊന്നുമല്ല. ചെറുപയർ യഥാർത്ഥത്തിൽ കറി വയ്ക്കാൻ വേണ്ടിയാണ് ഉപയോഗിക്കുന്നത്. എന്നാൽ അതുമാത്രമല്ല ഇതല്ലാതെ നിരവധി ഗുണങ്ങൾ ചെറുപയർ ഉപയോഗിച്ച് ചെയ്യാൻ കഴിയുന്നതാണ്. അത്തരത്തിലുള്ള ഗുണങ്ങളെ കുറിച്ചാണ് ഇവിടെ നിങ്ങളുമായി പങ്കുവയ്ക്കുന്നത്. ചെറുപയർ കുട്ടികൾക്ക് പണ്ട് സ്കൂളിൽ കഞ്ഞി വെക്കാൻ നൽകുന്ന ഒന്നാണ്.\nധാരാളം പ്രോട്ടീൻ അടങ്ങിയിട്ടുള്ള ഒന്നാണ് ഇത്. കൂടാതെ ഇത് കുട്ടികൾക്ക് നൽകുന്നത് വളർച്ചയ്ക്ക് വളരെ സഹായകരമായ ഒന്നാണ്. ഇതിൽ തേൻ കൂടി ചേർത്ത് കൊടുത്തു കഴിഞ്ഞാൽ ബുദ്ധി ശക്തി വളരാൻ വളരെയേറെ നല്ലതാണ്. ചെറുപയർ പൊടിച്ച ശേഷം കുളിക്കുന്നതിനു മുമ്പ് മുഖത്ത് പുരട്ടുക യാണെങ്കിൽ മുഖത്തെ കറുപ്പ് പോകാൻ സഹായിക്കുന്ന ഒന്നാണ്. മുഖം നന്നായി തിളങ്ങാനും ഓയിൽ സ്കിൻ പെട്ടെന്ന് തന്നെ മാറ്റിയെടുക്കാനും സഹായിക്കുന്ന ഒന്നാണ് ഇത്.\nഅടുക്കളയിൽ ചെറുപയർ ഭക്ഷണം ഉണ്ടാക്കാൻ മാത്രമല്ല മറ്റു പല ഉപയോഗങ്ങൾക്കും ഉപയോഗിക്കുന്ന ഒന്നാണ്. കൂടാതെ മുടിയിലേക്ക് ചെറുപയർ വളരെയേറെ ഗുണപ്രദമായ ഒന്നാണ്. മുടി കൊഴിയാതിരിക്കാനും സഹായകരമാണ് ഒന്നാണ് ഇത്. കൂടാതെ തലയിൽ ഉണ്ടാകുന്ന താരൻ പ്രശ്നങ്ങൾ മാറുന്നതിനും മുടികൊഴിച്ചിൽ പ്രശ്നങ്ങൾ മാറുന്നതിനും സഹായകരമായ ഒന്നാണ് ഇത്. ഇങ്ങനെ ചെയ്യുന്നത് വഴി മുടി കൊഴിച്ചൽ നിർത്താൻ സഹായിക്കുന്നു.\nകൂടാതെ കാലിലുണ്ടാകുന്ന വിണ്ടുകീറൽ പ്രശ്നങ്ങൾ മാറ്റിയെടുക്കാനും ഇത് വളരെ സഹായകരമാണ്. NB ഒരു ഡോക്ടറുടെ നിർദേശപ്രകാരം മാത്രം ഇത്തരത്തിലുള്ള അറിവുകൾ ഉപയോഗിക്കുന്നതാണ് നല്ലത്. ഓരോരുത്തരുടെയും ശരീരം പലതരത്തിലാണ് ഇതിനെ പ്രതികരിക്കുക. അതുകൊണ്ടുതന്നെ ഇത്തരത്തിലുള്ള അറിവുകൾ ഒരു ഡോക്ടറുടെ നിർദേശപ്രകാരം മാത്രം ഉപയോഗിക്കുക. കൂടുതൽ അറിയുവാൻ ഈ വീഡിയോ കാണൂ.\nഈ ഗുണങ്ങൾ അറിഞ്ഞാൽ ഇഞ്ചി വീട്ടിൽ കൃഷി ചെയ്യും ഉറപ്പ്… നിരവധി ഗുണങ്ങൾ…


ബാറ്റ്‌സ്മാന്മാര് ഏതു പൊസിഷനില് ഇറങ്ങും, ഫീല്‍ഡര്‍മാരെ എങ്ങനെ വിന്യസിക്കും? ബൗളിങ് മാറ്റങ്ങള് ഏതു വിധത്തില്? ഇതൊക്കെ എങ്ങനെയാണെന്നത് മികച്ച രണ്ടു ക്യാപ്റ്റന്മാര് മുഖാമുഖം വരുമ്പോള് പ്രത്യേകം ശ്രദ്ധിക്കുന്ന കാര്യങ്ങളാണ്\nദക്ഷിണേന്ത്യന് ഡെര്‍ബി എന്നത് എന്നും കാഴ്ചക്കാര്‍ക്ക് അനുഭൂതി പകരുന്ന പോരാട്ടമാണ്. പലപ്പോഴും ഓരോ പോരാട്ടവും ഇരു ടീമുകളുടെ പോരാട്ടങ്ങള്‍ക്കുള്ളിലെ പോരാട്ടമാകാറുണ്ട്. ബാറ്റ്‌സ്മാന്മാരും ബൗളര്‍മാരും തമ്മിലുള്ള പോരാട്ടം വിക്കറ്റ് കീപ്പര്‍മാര് തമ്മിലുള്ള പോരാട്ടം. എന്നാല്, നായകന്മാര് തമ്മിലുള്ള പോരാട്ടമാണ്. നായകന് മഹേന്ദ്ര സിങ് ധോണിയും നായകന് വിരാട് കോഹ്‌ലിയും തമ്മിലുള്ള പോരാട്ടമാണിത്. ചെന്നൈ സൂപ്പര് കിങ്‌സ് ഇന്ന് ബാംഗളൂര് റോയല് ചലഞ്ചേഴ്‌സുമായി കൊമ്പുകോര്‍ക്കും. ബാറ്റ്‌സ്മാന്മാര് ഏതു പൊസിഷനില് ഇറങ്ങും, ഫീല്‍ഡര്‍മാരെ എങ്ങനെ വിന്യസിക്കും? ബൗളിങ് മാറ്റങ്ങള് ഏതു വിധത്തില്? ഇതൊക്കെ എങ്ങനെയാണെന്നത് മികച്ച രണ്ടു ക്യാപ്റ്റന്മാര് മുഖാമുഖം വരുമ്പോള് പ്രത്യേകം ശ്രദ്ധിക്കുന്ന കാര്യങ്ങളാണ്. ഇരുടീമും പോയിന്‍റ് നിലയില് വളരെ മികച്ച നിലയിലാണ്. അതുകൊണ്ടുതന്നെ ഒരു മസ്റ്റ് വിന് സാഹചര്യം ഇവിടെയില്ല. ഐപിഎല്ലിന്‍റെ രണ്ടാം പാദം ചെന്നൈ ആരംഭിച്ചത് വിജയത്തോടെയാണ്, അതും നിലവിലെ ചാംപ്യന്മാരായ മുംബൈ ഇന്ത്യന്‍സിനെതിരേ. അതുകൊണ്ടുതന്നെ ചെന്നൈയുടെ ആത്മവിശ്വാസമേറിയിട്ടുണ്ട്. 24 റണ്‍സിനിടെ നാലു വിക്കറ്റ് വീണിട്ടും അമ്പാട്ടി റായുഡു ബാറ്റിങ്ങിനിറങ്ങാതെയുമുള്ള സാഹചര്യത്തില് ധോണിയുടെ ടീം മികച്ച തിരിച്ചുവരവാണ് നടത്തിയത്.\nആദ്യം രവീന്ദ്ര ജഡേജയും പിന്നീട് ധോണിയും ഒടുവില് റിതുരാജ് ഗെയ്ക് വാദും ബ്രാവോയും ചേര്‍ന്ന് മാന്യമായ സ്‌കോര് പടുത്തുയര്‍ത്തി. ഇതു പിന്തുടര്‍ന്ന മുംബൈ പരാജയമറിഞ്ഞു. എന്നാല്, ബാംഗളൂരിന്‍റെ കാര്യം വ്യത്യസ്തമാണ്. കഴിഞ്ഞ മത്സരത്തില് കോല്‍ക്കത്തയോട് ദയനീയമായി അവര് പരാജയപ്പെടുകയാണുണ്ടായത്. മാത്രവുമല്ല, 100 റണ്‍സെടുക്കാന് പോലും അവരുടെ ബാറ്റ്‌സ്മാന്മാര്‍ക്കായില്ല.\nഅവരുടെ ഏറ്റവും മികച്ച ബാറ്റ്‌സ്മാന്മാരായ രണ്ടു പേരുടെ വീഴ്ചയാണ് പ്രധാന കാരണം. അതുപോലെ എല്ലാ താരങ്ങളും അവസരത്തിനൊത്തുയരേണ്ടതുണ്ട്. ദുബായിയിലെയും അബുദാബിയിലെയും പോലെ വലിപ്പമുള്ള സ്റ്റേഡിയമല്ല, ഷാര്‍ജയിലേത്. റണ്ണൊഴുകുന്ന ബാറ്റിങ് പിച്ചാണ് ഇവിടെയൊരുക്കിയിരിക്കുന്നത്. സിക്‌സറുകളുടെ പെരുമഴകൊണ്ട് പുറത്ത് പാര്‍ക്ക് ചെയ്തിരിക്കുന്ന കാറുകളുടെ ഗ്ലാസ് പൊട്ടുന്നത് നാം കണ്ടിട്ടുണ്ട്. മത്സരത്തില് ആരാണ് ബോസ് എന്നത് കണ്ടുതന്നെ അറിയണം.


വാഹനാപകടത്തില് മരിച്ച പുനലൂര് സ്വദേശിയുടെ മൃതദേഹം അബഹയില് ഖബറടക്കി.The body ofaPunalur resident who died inacar accident has been buried in Abha. Punalur News \nഹോം Videsham വാഹനാപകടത്തില് മരിച്ച പുനലൂര് സ്വദേശിയുടെ മൃതദേഹം അബഹയില് ഖബറടക്കി.The body ofaPunalur resident who died inacar accident has been buried in Abha.\nവാഹനാപകടത്തില് മരിച്ച പുനലൂര് സ്വദേശിയുടെ മൃതദേഹം അബഹയില് ഖബറടക്കി.The body ofaPunalur resident who died inacar accident has been buried in Abha.\nശനിയാഴ്‌ച, ജനുവരി 30, 2021\nഅബഹ: അബഹ ചുരത്തിന് താഴെ ട്രക്ക് മറിഞ്ഞു മരിച്ച പുനലൂര് സ്വദേശി അഷ്റഫിന്‍െറ മൃതദേഹം അബഹയില് ഖബറടക്കി. ഇന്ത്യന് സോഷ്യല് ഫോറം വെല്‍ഫെയര് വിഭാഗം പ്രതിനിധികളായ ഹനീഫ മഞ്ചേശ്വരം, അബ്ദുറഹ്മാന് പയ്യാനങ്ങാടി എന്നിവരുടെ നേതൃത്വത്തില് മൃതദേഹം ത്വാഇഫ് റോഡിലുള്ള ഷൗഹാത്ത് മഖ്ബറയിലാണ് ഖബറടക്കിയത്. കഴിഞ്ഞ ചൊവ്വാഴ്ച ഉച്ച കഴിഞ്ഞ് മൂന്നിനായിരുന്നു റിയാദില് നിന്നും സ്റ്റേഷനറി സാധനങ്ങളുമായി വന്ന അഷ്റഫിന്‍െറ വാഹനം കൊക്കയിലേക്ക് മറിഞ്ഞത്.\nപൊലീസും സുരക്ഷാ വകുപ്പും എത്തി വാഹനം പൊളിച്ചു ഇദ്ദേഹത്തെ ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല. പുനലൂര് കാര്യറ മുളമൂട്ടില് ഉസ്മാന് കണ്ണ് റാവുത്തര് സുബൈദ ബീവി ദമ്ബതികളുടെ മകനായ അഷറഫ് 25 വര്‍ഷമായി സൗദിയില് പ്രവാസയായിരുന്നു. കഴിഞ്ഞ മാസം മകളുടെ വിവാഹം നാട്ടില് നടന്നിരുന്നെങ്കിലും അതില് പെങ്കടുക്കാന് പോകാനായില്ല. അവസാനമായി രണ്ട് വര്‍ഷം മുമ്ബാണ് നാട്ടില് പോയത്.\nകുന്നിക്കോട് സ്വദേശി റജീനയാണ് ഭാര്യ. മക്കള്: അന്‍സി, അജ്മി. ഖബറടക്ക ചടങ്ങില് പെങ്കടുക്കാന് തഫ്സീര് കൊടുവള്ളി, നെയിം നിലമ്ബൂര്, കാസിം മുക്കം, റഷീദ് വാവാട് എന്നിവര് റിയാദില് നിന്നും എത്തിയിരുന്നു.


മദ്യത്തിന് ഓണ്‍ലൈന് പേയ്‌മെന്റ് നിയന്ത്രണങ്ങള് കാറ്റില്‍പറക്കും | Kerala Speaks\nമദ്യത്തിന് ഓണ്‍ലൈന് പേയ്‌മെന്റ് നിയന്ത്രണങ്ങള് കാറ്റില്‍പറക്കും\nപാലക്കാട് : ഓണ്‍ലൈന് പേയ്‌മെന്റ് നടത്തി ബിവറേജസ് ഔട്ട്‌ലെറ്റുകള് വഴി മദ്യം വാങ്ങാനുള്ള സംവിധാനം മദ്യവില്‍പ്പനയുമായി ബന്ധപ്പെട്ടു നിലവിലുള്ള നിയന്ത്രണങ്ങളെല്ലാം കാറ്റില്‍പറത്തുമെന്ന് ആശങ്ക. ആദ്യ ലോക്ക്‌ഡൗണിനുശേഷം ആലോചിച്ച ഓണ്‍ലൈന് മദ്യവില്‍പ്പനയിലേക്കുള്ള നീക്കത്തിന്റെ ആദ്യപടിയാണിതെന്ന് ആക്ഷേപമുണ്ട്.\nകോര്‍പ്പറേഷന്റെ വെബ്‌സൈറ്റില് കയറി ഇഷ്‌ടമുള്ള ബ്രാന്‍ഡിന് പണമടച്ച് ഇ-രസീതുമായി ഔട്ട്‌ലെറ്റിലെത്തി മദ്യം വാങ്ങുന്നതാണു പുതിയ പദ്ധതി. തിരുവനന്തപുരത്ത് പരീക്ഷണാടിസ്‌ഥാനത്തിലാണ് ആദ്യഘട്ടത്തില് നടപ്പാക്കുന്നത്. നിലവില് 23 വയസില് താഴെ പ്രായമുള്ളവര്‍ക്ക് മദ്യം വില്‍ക്കാന് പാടില്ലെന്നാണു ചട്ടം.പണവുമായി നേരിട്ട് കൗണ്ടറിലെത്തുന്നവരില് പ്രായം സംശയം തോന്നുന്നവരെ ഔട്ട്‌ലെറ്റ് ജീവനക്കാര് തിരിച്ചയയ്‌ക്കാറാണു പതിവ്.\nപുതിയ സമ്ബ്രദായത്തില് പണമടച്ച രസീതുമായി വരുന്നയാളെ വെറുംകൈയോടെ മടക്കാന് ജീവനക്കാര്‍ക്ക് കഴിയില്ല. നേരത്തെ ഓണ്‍ലൈന് ടോക്കണ് സമ്ബ്രദായത്തില് ഫോണ് നമ്ബറും പിന്‍കോഡും നല്‍കിയാണ് ബുക്ക് ചെയ്‌തിരുന്നത്. ടോക്കണുമായി വരുന്നവര്‍ക്ക് അനുവദിച്ച സമയവും ഔട്ട്‌ലെറ്റും മാത്രം പരിശോധിച്ചാണ് അന്ന് മദ്യം വിറ്റത്. ഇനി പണംകൂടി അടച്ചെത്തിയാല് പ്രായം നോക്കാതെ തെരഞ്ഞെടുത്ത ബ്രാന്‍ഡ് തെറ്റാതെ നല്‍കലാവും പണി.\nഒരാള്‍ക്ക് പരമാവധി നല്‍കാവുന്ന മൂന്ന് ലിറ്ററില് കൂടുതല് മദ്യത്തിനായി വീണ്ടും വരിനിന്ന് എത്തുന്നവരെ തിരിച്ചയക്കും പോലെ ഓണ്‍ലൈനില് പണമടച്ച് വരുന്നവര്‍ക്ക് നല്‍കാതിരിക്കാനാവില്ല. ബാറുകള് മദ്യവില്‍പ്പന നിര്‍ത്തിയതും ടി.പി.ആര്. കൂടുതലുള്ള മേഖലകളിലെ ബീവറേജസ് ഔട്ട്‌ലെറ്റുകള് അടച്ചതുമാണ് ശേഷിക്കുന്നയിടങ്ങളില് തിരക്ക് കൂട്ടിയത്. പാലക്കാട് ജില്ലയില് 21 ഔട്ട്‌ലെറ്റുകളില് നിലവില് പ്രവര്‍ത്തിക്കുന്നത് എട്ടെണ്ണം.\nപാലക്കാട് വെയര്‍ഹൗസിന് കീഴില് 12 ഔട്ട്‌ലെറ്റുകളില് നഗരത്തില് ഐ.എം.എ. ജങ്‌ഷനിലെ രണ്ടെണ്ണവും കൊപ്പം ബൈപാസ് ജങ്‌ഷനിലെയും ടൗണ് ബസ് സ്‌റ്റാന്‍ഡിന് സമീപത്തെയും ഓരോന്നുവീതവുമാണ് തുറക്കുന്നത്. മേനോന്‍പാറ വെയര്‍ഹൗസിന് കീഴിലുള്ള ഒമ്ബതെണ്ണത്തില് കൊടുവായൂര്, കൊല്ലങ്കോട്, ആലത്തൂര്, താണാവ് എന്നിവയിലെ വില്‍പ്പനയുള്ളു. 25 ലക്ഷംവിറ്റുവരവുള്ള ഔട്ട്‌ലെറ്റുകളില് മൂന്ന് കൗണ്ടര് തുറക്കാനാണ് നിര്‍ദേശം. തിരക്കുനോക്കി കൗണ്ടര് കൂട്ടാനുള്ള അടിസ്‌ഥാന സൗകര്യം ഒരിടത്തുമില്ല.\nടി.പി.ആര്. കൂടുതലുള്ള മേഖലകളില് ഔട്ട്‌ലെറ്റ് അടച്ചതോടെ അവിടെയുള്ള ആവശ്യക്കാര് മറ്റു സ്‌ഥലങ്ങളിലെ ഔട്ട്‌ലെറ്റുകളിലേക്ക് എത്തുന്നുണ്ട്. ഇത് വിപരീത ഫലം ചെയ്യും.\nതമിഴ്‌നാട്ടില് മദ്യശാലകള് അടച്ചപ്പോള് പാലക്കാട് ജില്ലയിലെ ഔട്ട്‌ലെറ്റുകളില് കിലോ മീറ്ററുകള് നീണ്ട വരിയായി. ഇവരെ സാമൂഹിക അകലം പാലിച്ച് നിര്‍ത്താന് കഴിയാതെ പോലീസും കുഴങ്ങി. ടോക്കണ് സമ്ബ്രദായമാക്കി പോലും തിരക്ക് നിയന്ത്രിക്കാന് ശ്രമിക്കാതെയാണിപ്പോള് കോര്‍പ്പറേഷന് ഓണ്‍ലൈന് പേയ്‌മെന്റുമായി വരുന്നത്.\nPrevious articleകെ.എസ്.ആര്.ടി.സി ഡ്യൂട്ടി പരിഷ്കരണം ആളെക്കൊല്ലിയാകുമെന്ന് ആശങ്ക\nNext articleമണ്ണാര്‍ക്കാട് വെടിയേറ്റ് കൊല്ലപ്പെട്ട യുവാവിന്റെ സുഹൃത്തിനെ വിഷം അകത്തുചെന്ന നിലയില് കണ്ടെത്തി


വെളുത്തുള്ളി മണമുള്ള പുരുഷന് | Pravasi Veekshanam\nHome Sahithyam വെളുത്തുള്ളി മണമുള്ള പുരുഷന്\nകഥ: ജോസഫ് അതിരുങ്കല്\nമാമൂന്‍സിദ്ധിഖിയുടെ ശരീരത്തിന്റെ വെളുത്തുള്ളി മണം കാരണമാണ് അയാളുടെ നാലാം ഭാര്യ സൈദ ഉപേക്ഷിച്ചുപോയതെന്ന വാര്‍ത്ത സുഡാനിയായ കമ്പനി ഡ്രൈവര് അബുഹസ്സന് പറഞ്ഞത് തമാശയായി മാത്രമാണ് ഞാന് എടുത്തത്. ലോകത്തേതെങ്കിലും ഭാര്യ ഏതെങ്കിലും ഗന്ധത്തിന്റെ പേരില് ഭര്‍ത്താവിനെ ഉപേക്ഷിക്കുമെന്നു കരുതാന് എനിക്ക് കഴിഞ്ഞില്ല. ഇണയ്ക്ക് ലൈംഗിക സംതൃപ്തി നല്‍കാതിരിക്കുക, ദേഹോപദ്രവം ഏല്പ്പിക്കുക, കുടുംബം നോക്കാതിരിക്കുക തുടങ്ങിയ പരമ്പരാഗതമായ കാരണങ്ങളാല് മാത്രമായിരിക്കും വിവാഹബന്ധം വേര്‍പെടുത്തു കയെന്നായിരുന്നു എന്റെ ധാരണ. ദാമ്പത്യ ബന്ധത്തിന്റെ അടിസ്ഥാന ശിലയായ ലൈംഗിക ബന്ധത്തിനു വിസമ്മതിച്ചാലും ബന്ധം വേര്‍പിരിയാമെന്ന കോടതി വിധി ഞാന് അപ്പോള് ഓര്‍മ്മിക്കുകയും ചെയ്തു.\n”ഞാന് പറഞ്ഞത് പച്ചയായ ശരീരത്തിന്റെ ഗന്ധമാണ്. ഒരു പക്ഷേ, ശരീരം വിയര്‍ക്കുമ്പോള് പുറപ്പെടുവിച്ചേക്കാവുന്നത്.” എന്റെ മുഖത്തെ അവിശ്വസനീയമായ ഭാവം കണ്ട് അബുഹസ്സന് വിശദീകരിച്ചു. ”അയാളുടെ നാലാം ഭാര്യ സൈദ പറഞ്ഞതാ, ഭര്‍ത്താവിനെക്കുറിച്ച് ഇല്ലാത്തത് പറയേണ്ട കാര്യം അവര്‍ക്കില്ലല്ലോ.കസം ബില്ലായി*” താന് പറയുന്നത് സത്യമെന്ന് വിശ്വസിപ്പിക്കാന് വല്ലാത്ത വാശി തന്നെ അബുഹസ്സന് കാണിച്ചു. ഇങ്ങനെ ചെറിയ കാര്യങ്ങളില് മനുഷ്യന് വാശി പിടിക്കുന്നതു വിചിത്രമായിരിക്കുന്നുവന്നു ഞാന് വിചാരിച്ചു.\nനാസാരന്ധ്രങ്ങളെ തുളച്ചു കയറുന്ന വെളുത്തുള്ളി മണം മാമൂന്‍സിദ്ധിഖിയിലുണ്ടെന്നു വിശ്വസിക്കാന് എനിക്ക് കഴിഞ്ഞില്ല. എന്നാല് മാമൂന് ഉപയോഗിക്കുന്ന പെര്‍ഫ്യൂമിനു രൂക്ഷ ഗന്ധമുണ്ടെന്നതിനും, ഏറെ ശ്വസിച്ചാല് തലവേദന വരുമായിരുന്നുവെന്നതിനും ഞാന് അനുഭവസ്ഥന്. വസ്ത്രധാരണയില് തികഞ്ഞ നിഷ്‌കര്‍ഷ പുലര്‍ത്തിയിരുന്ന മാമൂനെ അശ്രദ്ധമായോ, അലസമായോ ആയ വേഷത്തില് ഒരിക്കലും കണ്ടിട്ടില്ല. പാശ്ചാത്യവസ്ത്രം ധരിച്ച്, പെര്‍ഫ്യൂമും പൂശി മാത്രമേ അയാള് എവിടെയും കാണപ്പെട്ടുള്ളൂ. മാനേജരെ മാനേജരാക്കുന്നതു മുഖ്യമായും വേഷമായിരിക്കുമെന്നു അയാള് വിശ്വസിക്കുന്നുണ്ടാവാം.\nജോലിയുടെ വിരസതയില് നിന്നു രക്ഷപ്പെടാനുള്ള വഴികളിലൊന്നായിരുന്നു അബുഹസ്സനെ കേള്‍ക്കുകയന്നത്. ഓഫിസും ഫ്‌ളാറ്റുമായുള്ള എന്റെ ഗള്‍ഫ് ജീവിതത്തില് വ്യത്യസ്തമായ ഒരു ജീവിതാനുഭവവും സംഭവിക്കുന്നില്ലല്ലോ എന്ന ആത്മദു:ഖത്തെ മറികടക്കുന്നത് ഈ കേള്‍വി യിലൂടെയാണ്. വ്യത്യസ്തമായ ജീവിത പരിസരങ്ങളും, കഥകളും അബുഹസ്സന് ഓരോ പ്രാവശ്യവും ആകര്‍ഷകമായി അറബി ഭാഷയില് അവതരിപ്പിച്ചു. സ്വദേശമായ സുഡാനിലെ ആഭ്യന്തര കലാപത്തിന്റെ കഥകള് മുതല് സഹപ്രവര്‍ത്തകരെക്കുറിച്ചുള്ള ഗോസിപ്പുകള് വരെ കേള്‍ക്കാന് ഒരാളുണ്ടെങ്കില് എത്രനേരം വരെയുമിരുന്നു സംസാരിക്കാന് അബ്ബുഹസ്സന് തയ്യാറായിരുന്നു. അങ്ങനെയൊരു കൂടിച്ചേരലിലാണ് കമ്പനി മുദീര്* മാമൂന്‍സിദ്ധിഖിയുടെ നാലാംഭാര്യ അയാളെ ഉപേക്ഷിച്ച വിവരം അബുഹസ്സന് അതീവരഹസ്യമായി വെളിപ്പെടുത്തിയത്. മാമൂന്‍സിദ്ധിഖി നാല് വിവാഹം കഴിച്ചതാണെന്ന വിവരം തന്നെ ഞാന് ആദ്യമായി അറിയുകയായിരുന്നു. എന്തുകൊണ്ടോ എന്നില് അവിശ്വസനീയത നിറഞ്ഞു.\n”അതെ നാലാം ഭാര്യ. എന്തായിത്ര അതിശയം? ആദ്യം കേള്‍ക്കുന്ന പോലെ?”\n”അപ്പോള് മുമ്പുള്ള ഭാര്യമാര്?”\n”ഹൈസ്‌ക്കൂള് വിദ്യാര്‍ഥിനിയായിരുന്നു ആദ്യഭാര്യ ഹസീഫ. യമനിലെ ഏദന് സ്വദേശിനി. മാമൂന്റെ അതിക്രൂരമായ രതിപീഡകള് സഹിക്കാനാവാതെ ആത്മഹത്യ ചെയ്തു.” അബുഹസ്സന് ഓരോരുത്തരെക്കുറിച്ചും വിശദമായി പറഞ്ഞു തുടങ്ങി. ഞാന് കാതുകൂര്‍പ്പിക്കുന്നതില് അയാള്‍ക്ക് പ്രചോദനമായിട്ടുണ്ടാവണം.\n”രണ്ടാം ഭാര്യ നൂര് സിറിയന്‍ക്രിസ്ത്യാനിയായിരുന്നു. സിറിയയിലെ ധീര സ്വദേശിനി. മാതാപിതാക്കളെ കാണാന് ഒരിക്കല് നാട്ടിലേക്കുപോയ അവള് ഐ എസ് ഐ ആക്രമണത്തില് കൊല്ലപ്പെട്ടു.”\nസിറിയയിലും, ഇറാക്കിലും ലോകരാഷ്ട്രങ്ങളുടെ മുഴുവന് വിലക്കുകളും മറികടന്നു തുടരുന്ന ഐ എസ് ഐയുടെ ക്രൂരമായ അക്രമങ്ങളെ ഞാന് അപ്പോള് ഓര്‍മ്മിച്ചു. അവര് കൊന്നൊടുക്കിയ ആയിരക്കണക്കിനു സിറിയന് ക്രിസ്താനികളെയും, യസിദീകളെയും കുറിച്ച് ലോകം നിശബ്ദത പാലിക്കുന്നതില് എനിക്ക് അതിയായ സങ്കടമുണ്ടായിരുന്നു.\n”കലാപം നടക്കുന്ന സ്ഥലമായിട്ടും എന്തിനാണ് നൂര് സിറിയയിലേക്ക് മടങ്ങിപ്പോയത്?”\n”കലാപം നടക്കുകയാണെന്ന് നൂറിനറിയാമായിരുന്നു. ഒരു പക്ഷേ, തിരികെ വരാന് കഴിയില്ല എന്നു തിരിച്ചറിഞ്ഞു കൊണ്ട് തന്നെ പോയതായിരിക്കാം.” ദുരിത നാളുകളില് പ്രായമായ അമ്മയപ്പന്മാരോടോപ്പം കഴിയാന് അവള് ആഗ്രഹിച്ചായിരിക്കാം. ദുരന്തമുഖത്ത് ഒറ്റയായി പോയ ബന്ധു മിത്രാദികളെ കാണാന് പുറപ്പെട്ടുപോയ നൂറിനെ ഭാവനയില് കാണാന് ഞാന് ശ്രമിച്ചു. മിസൈല് വര്‍ഷിക്കപ്പെടുന്ന നഗരത്തില് നിന്ന് ആളുകള് പലായനം ചെയ്യുമ്പോള് വാര്‍ദ്ധക്യം ബാധിച്ച മാതാപിതാക്കളെ പരിചരിക്കാന് കടന്നുപോയ ആ ധീരയായ സ്ത്രീയെ ഓര്‍ത്തിരുന്നപ്പോള്, അബുഹസ്സന് മൂന്നാം ഭാര്യ ബുഷ്‌റയെക്കുറിച്ച് പറഞ്ഞു.\n”ഒരു പാവം ഗ്രാമീണ സ്ത്രീയായിരുന്നു ബുഷ്‌റ. മരുഭൂമിയുടെ ഇടയില് ഒറ്റപ്പെട്ടു പോയ ഗ്രാമമായിരുന്നു അവളുടെ സ്വദേശം. അതിപ്രാചീനമായ ഒരറേബ്യന് ഗോത്രത്തിലെ കണ്ണി. കുട്ടികള് ഇല്ലായിരുന്നെങ്കിലും, സംതൃപ്തമായ ദാമ്പത്യ ജീവിതമായിരുന്നു അവരുടേത്. സൈദയെ കണ്ടുമുട്ടും വരെ. സൈദയെ കണ്ടതോടെ മാമൂന് ആളാകെ മാറി.”\n”സൈദ കെയ്‌റോ സ്വദേശിനിയായിരുന്നു.” അബുഹസ്സന് തുടര്‍ന്നു.\n”തിരക്കാര്‍ന്ന ഒരു ബെല്ലി ഡാന്‍സര്. പ്രസിദ്ധമായ കെയ്‌റോ ബെല്ലി ഡാന്‍സ്് ട്രൂപ്പിലെ അംഗം. ദേവദാരു പുഷ്പം പോലെ സുന്ദരി… നിങ്ങള് ഹിന്ദികള്‍ക്കു ബെല്ലി ഡാന്‍സര് എന്നു പറഞ്ഞാല് അറിയാമോ? ഉള്ളു വെളിവാക്കുന്ന മുലക്കച്ച കെട്ടി, ഇരുപുറവും തുറസ്സായ നേര്‍ത്ത പാവാട ധരിച്ചു ശരീരമാസകലം ഇളക്കിമറിച്ചു കൊണ്ടുള്ള ഡാന്‍സാണു ബെല്ലി. കണ്ടില്ലെങ്കില് കാണണം. നേരിട്ട്. മുംബെയിലെ ഹോട്ടലുകളില് കാണുമായിരിക്കും. കേരളത്തിലേക്ക് പോകുമ്പോള് പണ്ടു നിങ്ങള് മുംബൈയില് ഇറങ്ങിയായിരുന്നല്ലോ പോയിരുന്നത്?”\nവര്‍ഷങ്ങള്‍ക്ക് മുന്‍പ് മുംബൈയിലെ ഹോസ്പിറ്റലില് ചികിത്സ തേടിയ അനുഭവം ഇടയ്ക്കു പങ്കുവച്ചതിനു ശേഷം അബുഹസ്സന് തുടര്‍ന്നു.\n”സൈദയുടെ ബെല്ലി ഡാന്‍സ് ഒരിക്കല് കണ്ടപാടെ മാമൂന് അവരെ ജീവിതത്തിലേക്കു ക്ഷണിക്കുകയായിയിരുന്നു. കെയ്‌റോയില് വച്ചായിരുന്നു ആ കൂടിക്കാഴ്ച. അയാള് ഏതോ ബിസിനസ് ആവശ്യത്തിനു പോയതായിരുന്നു. മാമൂന്റെ നിലയും വിലയുമൊക്കെ തിരിച്ചറിഞ്ഞ സൈദ വിവാഹത്തിനു സമ്മതം മൂളി. തന്നെ സ്വീകരിക്കുമ്പോള് നിലവിലെ ഭാര്യയെ ഒഴിവാക്കുമോ എന്നു ചോദിച്ചപ്പോഴാണ് ആ രാത്രി തന്നെ ബുഷ്‌റയെ മൊഴിചൊല്ലി കൊണ്ട് എസ്.എം.എസ് അയച്ചത്. മെസ്സേജ് കിട്ടിയ രാത്രി അവര് സഹോദരന് അലിബലൂലിനെ വിളിച്ചു. അയാള് എന്റെ സുഹൃത്താണ്. അലി ബലൂലും ഞാനും പിറ്റേ ദിവസം തന്നെ ഫ്‌ളാറ്റിലെത്തി. അലിബലൂല് മാമൂനുമായി സംസാരിച്ചു തീരുമാനത്തിന്റെ വിശ്വാസ്യത ഉറപ്പു വരുത്തി. ഒരു വാക്കു പോലും മറുത്തു പറയാതെയാണ് അഭിമാനിയായ ബുഷ്‌റ അവരുടെ ഗോത്രഗ്രാമമായ റോധയിലേക്ക് തിരികെ പോയത്. മാമൂന് ഈജിപ്തില് നിന്നു തിരികെ വരുമ്പോള് അവര് വീട്ടിലുണ്ടായിരുന്നില്ല. പോകുമ്പോള് അവര് ഒട്ടുമേ കരഞ്ഞില്ല..ഒരു കുഞ്ഞിനു ജന്മം കൊടുക്കാന് തനിക്കു കഴിവില്ല എന്നറിഞ്ഞതു മുതല് തന്റെ സ്ഥാനത്തു മറ്റൊരുവള് വരുമെന്ന് ആ സ്ത്രീ പ്രതീക്ഷിച്ചിരിക്കാം.”\n”എന്നിട്ടിപ്പോള്, സൈദ എവിടെ?”\n”ഈജിപ്തില്, അവര് തിരികെ വരുമെന്നു തോന്നുന്നില്ല. വെളുത്തുള്ളി മണമുള്ള പുരുഷനോടൊപ്പം ശയിക്കാന് വയ്യത്രെ!”\nസുന്ദരികളായ നാലു സ്ത്രീകള് ജീവിതത്തിലേക്കു കടന്നു വന്നെങ്കിലും, ഒരാള് പോലും കൂടെയില്ലാത്ത മാമൂന്‍സിദ്ധിഖിയുടെ ഏകാന്ത ജീവിതത്തെക്കുറിച്ചു ഞാന് ഓര്‍ത്തു.\nമാമൂന് സിദ്ധിഖിയുടെ നാലാമത്തെ ഭാര്യ അയാളെ ഉപേക്ഷിച്ചോ, മറിച്ച് അയാള് ഭാര്യയെ ഉപേക്ഷിച്ചോ എന്നൊന്നും ഉറപ്പിക്കാന് കഴിഞ്ഞില്ലെങ്കിലും, അയാള് തനിച്ചാണു വിശാലമായ ആ ഫ്‌ളാറ്റില് താമസമെന്നു ഡാക്കാ സ്വദേശിയായ ഓഫിസ് ബോയ് മുറാദ് ഒരിക്കല് പറഞ്ഞിരുന്നു. നഗരത്തിന്റെ തിരക്കില് നിന്നകന്നുള്ള ആ ഫ്‌ളാറ്റില് രണ്ട് മാസമായി മാമൂന്റെ ഭാര്യയുണ്ടായിരുന്നില്ല. അയാളോടൊപ്പം എവിടേക്കോ യാത്ര പോയ അവര് തിരികെ വന്നില്ല എന്നു മാത്രമേ മുറാദിനു അറിയുമായിരുന്നുള്ളൂ. മറ്റൊന്നും അവന് അന്വേഷിച്ചിട്ടില്ല. ”കാണാന് ബഹുസുന്ദരി. പക്ഷേ തീരെ മനുഷ്യപറ്റില്ലാത്ത സ്ത്രീ. തുണി അലക്കി ഇസ്തിരിയിട്ട് കൊടുക്കണം, തറ തുടച്ച് ഗ്ലാസ് പോലെ മിനുസമാക്കണം. പാത്രങ്ങളെല്ലാം വൃത്തിയാക്കി ചൂട് വെള്ളത്തില് കഴുകി വെക്കണം. ഇതൊക്കെയായിരുന്നു ജോലി. എന്നാല് ഒരു ഗ്ലാസ് വെള്ളം പോലും ഇന്നുവരെ തന്നിട്ടില്ല. അവര് പോയെങ്കില് അത്രയും നല്ലത്.”\nവാരാന്ത്യത്തില് മാമൂന്റെ ഫ്‌ളാറ്റില്, ഇരുനൂറ് റിയാല് പ്രതിഫലം വാങ്ങി തുണി കഴുകാനും നിലം തുടയ്ക്കാനും അവന് ഇപ്പോഴും പോകാറുണ്ട്. മാമൂന് സിദ്ധിഖിയുടെ ജീവിതത്തിനു പഴയ പ്രസരിപ്പില്ല എന്നത് യാഥാര്‍ഥ്യമായിരുന്നു. ആരുടെയോ ജീവിതം താന് ജീവിച്ചു തീര്‍ക്കുന്ന ഭാവം. പലപ്പോഴും ചിന്താമഗ്‌നനായി കാണപ്പെട്ടു. പ്രത്യേക കാരണമൊന്നും കൂടാതെ പ്രകോപിതനായി. നിര്‍ണ്ണായകമായ പല ഫയലുകളിലും, ബാങ്ക് രേഖകളിലും ഒപ്പിടാന് വൈകി. ഒരിക്കല് ഏതോ വിചാരത്തില് പെട്ട് ദിശ മാറി അയാള് സ്വന്തം ക്യാബിനാണെന്നു കരുതി എന്റെ ക്യാബിനിലേക്ക് കടക്കുകയുണ്ടായി. പിന്നെ ”സോറി..സോറി” എന്നു പുലമ്പി പുറത്തേക്ക് പോയി.\nവര്‍ഷംതോറും കിട്ടുന്ന ശമ്പള വര്‍ധനയും ബോണസ്സും കഴിഞ്ഞയാഴ്ച നിലവില് വന്നു. കമ്പനിയുടെ ധനകാര്യ വകുപ്പിന്റെ മാനേജര് എന്ന നിലയില് മാമൂന് സിദ്ധിഖിയ്ക്കു കിട്ടിയത് ഞങ്ങള്‍ക്കു ലഭിക്കുന്നതിനേക്കാള് വലിയ തുകയായിരുന്നു. എന്നിട്ടും യാതൊരുവിധ സംതൃപ്തിയും ആ മുഖത്ത് പ്രതിഫലിച്ചില്ല.\nഞങ്ങളുടെ കമ്പനിയുടെ കഫീല്* സുന്ദരനായ ചെറുപ്പക്കാരനും, യാത്രികനുമായിരുന്നു. ബിസിനസ്സ് കാര്യങ്ങള് ശ്രദ്ധിക്കുന്നതിനേക്കാള് സുന്ദരമായ വിദൂര നഗരങ്ങളിലേക്കു യാത്ര പോവുകയായിരുന്നു അയാള്‍ക്കു താല്പര്യം. വര്‍ഷത്തില് മിക്ക മാസങ്ങളിലും അയാള് രാജ്യത്തിന് പുറത്തായിരുന്നു. ചൂടും തണുപ്പും കൂടുന്ന മാസങ്ങളില് സുഖശീതളമായ കാലാവസ്ഥയുള്ള ഇടങ്ങള് തേടി അയാളും പരിവാരങ്ങളും യാത്രയാകുമ്പോഴൊക്കെ കമ്പനിയുടെ മുഴുവന് ചുമതലയും മാമൂനില് കേന്ദ്രികരിച്ചു. അതുകൊണ്ടുതന്നെ അയാളുടെ ജീവിതം സന്തോഷകരമായി മുന്നോട്ട് പോവേണ്ടതുണ്ടെന്നു തൊഴിലാളികളായ ഞങ്ങള് വിശ്വസിച്ചു. ‘മാനേജരുടെ സൗഖ്യം, ഈ ഫാക്ടറിയുടെ ഐശ്വര്യം’ എന്ന ബോര്‍ഡ് തൂക്കിയില്ല എന്നേയുള്ളു. മാനേജരുടെ ജീവിതത്തെ ബാധിക്കുന്ന ഓരോ തടസ്സവും അന്തിമമായി ഞങ്ങളുടെ ജീവിതത്തെയും പ്രക്ഷുബ്ധമാക്കും എന്നു ഞങ്ങള് ആശങ്കപ്പെട്ടു.\nഇതിനിടെ, നാലാമത്തെ ഭാര്യയായ സൈദയെ തിരികെ കൊണ്ടുവരാനുള്ള പരിശ്രമം സഹപ്രവര്‍ത്തകനും, അക്കൗണ്ടന്റുമായ ഈജിപ്ത് സ്വദേശി സൈയിദ് ബസൂനി മാമൂ ന്റെ മൗനസമ്മതത്തോടെ നടത്തുന്നുണ്ടായിരുന്നു. സൈയിദ് അതാരോടും വെളിപ്പെടുത്തിയില്ലെങ്കിലും, അബുഹസ്സന് എങ്ങ നെയോ അതറിഞ്ഞു. അങ്ങനെ ആ വിവരം എന്റെ കാതിലും എത്തി. അവധിക്കു നാട്ടില്‍പോയ സൈയിദ് സൈദയെ കണ്ടു മുട്ടിയെങ്കിലും, നിര്‍ഭാഗ്യവശാല് ആ സ്ത്രീ മടങ്ങിവരവിനു ഒരുക്കമായിരുന്നില്ല. ഏകാന്ത തടവിനു വിധിക്കപ്പെട്ടതുപോ ലെയുള്ള ജീവിതം അവര്‍ക്ക് മടുത്തു തുടങ്ങിയത്രേ. ഇഷ്ടപ്പെട്ട വേഷം ധരിച്ചു പുറത്തിറങ്ങാന് കഴിയാത്ത രാജ്യനിയമങ്ങള് അവരെ ഭൂമുഖത്തുനിന്ന് തുടച്ച് മാറ്റുന്നതു പോലെ. ആണ്‍തു ണയില്ലാതെ, മാളിലോ, പാര്‍ക്കിലോ, പൊതുസ്ഥലത്തോ പോകാന് കഴിയാത്ത ജീവിതം പാരതന്ത്ര്യത്തിനു തുല്യം. പുരുഷന് നല്‍കുന്ന ആനന്ദം ആനന്ദങ്ങളുടെ പട്ടികയില് ഒരിക്കലും ആദ്യത്തേതല്ല. നൈല് നദിയിലെ ഓളംപോലെ ഉടലിനെ ഇളക്കിയുള്ള ബെല്ലി ഡാന്‍സ് ചെയ്യുമ്പോള് ലഭിക്കുന്ന ആരാധകരുടെ അഭിനന്ദനം ആവോളം ആസ്വദിച്ചു ജീവിക്കാനാണത്രേ അവരുടെ മോഹം. നഗരത്തിലെ മുന്തിയ ഹോട്ടലിലെ ജീവിതം അവളെ കൂടുതല് ഉന്മേഷവതിയാക്കി. സൈദ വീണ്ടും തിരക്കുള്ള ബെല്ലി ഡാന്‍സറായി മാറിയിരുന്നു. ഭര്‍ത്താവിന്റെ ശരീരത്തിന്റെ രൂക്ഷഗന്ധത്തെ പറ്റി അവള് സൈയിദ് ബസൂ നിയോട് ഒന്നുമേ പറഞ്ഞില്ല. ഒരപരിചിതനോട് ഇത്തരം കാര്യങ്ങള് പറയുന്നതിനു വെളിപ്പെടുത്താന് ഒരു സ്ത്രീ ആഗ്രഹിക്കില്ലായിരിക്കാം. പിന്‍വാങ്ങലിനു മാന്യമായ കാരണം നിരത്തിയതാകാം. നഗരത്തിലെ പ്രമുഖ ഹോട്ടലിന്റെ ലോബിയില് വച്ചാണ് സൈയിദ് ബസൂനി സൈദയെ കണ്ടുമുട്ടിയത്.\nമാമൂന്‍സിദ്ധിഖി തലാഖ് ചൊല്ലിയ ബുഷ്‌റ തിരികെയെത്താ നുള്ള സാധ്യത ഞാന് അബുഹസ്സനോട് ആരാഞ്ഞുവെങ്കിലും അഭിമാനിയായ ബുഷ്‌റ മടങ്ങിവരവിനു തയ്യാറാവില്ല എന്ന് അയാള് പറഞ്ഞു. മാന്യമായ വിവാഹമോചനം പോലും അവര്‍ക്കു നല്‍കിയില്ലല്ലോ?\nഞങ്ങള് പ്രതീക്ഷിച്ചതുപോലെ ഓഫിസ് കാര്യങ്ങളില് ഒരു ശ്രദ്ധയുമില്ലാത്ത ജീവിതമായിരുന്നു ആ നാളുകളില് മാമൂന് സിദ്ധിഖി നയിച്ചത്. എങ്കിലും കഫീലിന് അയാള് പ്രിയ പ്പെട്ടവനായി തന്നെ തുടര്‍ന്നു. കഫീല് ഈ ശീതികരണ യന്ത്ര നിര്‍മാണ കമ്പനി തുടങ്ങിയപ്പോള് അയാള് ഒപ്പം കൂടിയതാണ്. മൂന്നു പതിറ്റാണ്ടായി കമ്പനിയുടെ നെടുംതൂണായി തുടരുന്ന ജീവിതം. കമ്പനിയുടെ കാണപ്പെട്ട മേലധികാരി. കാരണമൊന്നും കൂടാതെ ആരെയും ജോലിയില് നിന്നു പിരിച്ചു വിടാന് അധികാരമുള്ള ആള്.\nപ്രായമായ അമ്മ മരണകിടക്കയില്, ഉടനെ നാട്ടില് പോകണ മെന്ന അപേക്ഷയുമായി ഫോര്‍മാന് രാജേന്ദ്രന് ഓഫിസിലേക്കു വന്ന ദിവസമാണ് പ്രശ്‌നത്തിന്റെ സങ്കീര്‍ണതയെനിക്കു ബോധ്യ മായത്. രാജേന്ദ്രന്റെ യാത്രാരേഖകളും ശമ്പള ചെക്കും, ഒപ്പിടാ നായി അഞ്ചു ദിവസം കാത്തെങ്കിലും മാമൂന് സിദ്ധിഖി വന്നില്ല. കരഞ്ഞു കലങ്ങിയ കണ്ണുകളുമായി രാജേന്ദ്രന് എച്ച്.ആര് മാനേ ജരായ എന്റെ ക്യാബിനില് രാവിലെ മുതല് അന്തിയോളം കാത്തിരുന്നു. സ്ഥലം എം. പി വിളിച്ചു പറഞ്ഞതിനാല് എംബസ്സിയില് നിന്ന് എച്ച്. ആര് മാനേജരായ എന്നെ മുറയ്ക്കു ഫോണില് വിളിച്ചു കൊണ്ടിരുന്നു. അമ്മയുടെ അവസ്ഥ തീര്‍ത്തും പരിതാ പകരമായ അവസ്ഥയിലേക്കു മാറിയതു മൂലമുള്ള ആത്മ സംഘര്‍ഷത്തില് രാജേന്ദ്രന് എനിക്കതിരെ അലറി. ”താന് ഏതു കോപ്പി ലെ എച്ച്. ആര് മാനേജരാ” എന്നു തുടങ്ങിയ ശകാര വാക്കുകള് പരിസര ബോധമില്ലാതെ പ്രയോഗിച്ചു. വീണ്ടും ഒരു ദിവസം കൂടെ കാത്തിരിക്കൂവെന്നു പറയാന് നിവൃത്തിയില്ലാത്തതിനാലാണ് ഓഫീസ് ബോയ് മുറാദിനെയും കൂട്ടി ഞാന് മാമൂന്റെ ഫ്‌ളാറ്റിലെത്തിയത്.\nഓഫീസില് നിന്ന് ആരെയെങ്കിലും പ്രതീക്ഷിച്ച പോലെയാ യിരുന്നു മാമൂന്‍സിദ്ധിഖി. സന്തോഷത്തോടെ ഞങ്ങളെ സ്വീകരിച്ചു. വിശാലമായ ഫ്‌ളാറ്റില് ആതിഥേയന് ഒറ്റയ്ക്ക്. പോര്‍ട്ടുഗീസ് ആര്‍മോരിയല് കാര്‍പ്പറ്റ് വിരിച്ച ഹാളില് എവിടെ നിന്നോ പകല് വെളിച്ചം കിട്ടുന്നുണ്ടായിരുന്നു. അലങ്കാര വിളക്കുകള് ചിരിതൂകി നിന്നു. ടിവിയില് പുതിയ ഹിന്ദി സിനിമ. ഷോക്കേസില് ലാമിനേറ്റ് ചെയ്ത വലിയ ഫോട്ടോ പിരമിഡിന്റെ പശ്ചാത്തലത്തില് പുഞ്ചിരിച്ചു നില്‍ക്കുന്ന മാമൂന്. കൂടെ നില്‍ക്കുന്നത് സൈദ മാഡം ആണെന്ന് മൂറാദ് മന്ത്രിച്ചു. പ്രണയം പൂക്കുന്ന ആ കണ്ണുകളിലേക്കു നോക്കി നിന്നപ്പോള് അശരീരി പോലെ മാമൂന് പിന്നില് നിന്നു പറഞ്ഞു.\n”ഈ വലിയ ഫ്‌ളാറ്റില് എന്നെ തനിച്ചാക്കി അവള് മടങ്ങി പോയി… അവളുടേത് മാത്രമായ ലോകത്തിലേക്ക്. ഈ ലോകത്തില് എന്നെപ്പോലെ ഏകനും അശരണനുമായി മറ്റൊരാള് ഉണ്ടാവില്ല.”\nഞാന് ആവശ്യപ്പെടാതെ, മാമൂന്‍സിദ്ധിഖി ചെക്കുകളിലും കത്തുകളിലും യാത്രാ രേഖകളിലും ഒപ്പിട്ടു. മുറാദിനെ ഗവ* തയ്യാറാക്കാന് അടുക്കളയിലേക്ക് പറഞ്ഞയച്ചിട്ട് മാമൂന് അപേക്ഷ സ്വരത്തില് പറഞ്ഞു. ”താങ്കള് എനിക്ക് ഒരു ഭാരത സ്ത്രീയെ കണ്ടെത്തിതരണം. ഞാന് ഒരിക്കല് കൂടെ വിവാഹം കഴിക്കാന് ആഗ്രഹിക്കുന്നു. ഒറ്റയ്ക്കുള്ള ജീവിതം എന്നെ ഭ്രാന്ത് പിടിപ്പിക്കുന്നു. ഒരു ഭാരതസ്ത്രീക്കേ തന്നെ തിരികെ കൊണ്ടുവരാനാവൂ.”\nഞാന് അത്ഭുതത്തോടെ മാമൂനെ നോക്കി. തമാശ പറയുകയാണെന്നാണ് കരുതിയത്. ഒരാള് അഞ്ചു വിവാഹം കഴിക്കുക എന്നതിലെ അസ്വഭാവികത എന്നെ വല്ലാതെ കുഴക്കി.\nമാമൂന്‍സിദ്ധിഖി തന്റെ അപേക്ഷ ന്യായീകരിക്കാനെന്നവണ്ണം പറഞ്ഞു.\n”ഇന്ത്യാക്കാരിയാകുമ്പോള്, അടങ്ങിയൊതുങ്ങി കുടുംബം നോക്കി ജീവിക്കും. ഭര്‍ത്താവിനെ ദൈവത്തെ പോലെ കരുതും. അവന്റെ കുറവുകള് ക്ഷമിക്കും. ആപത്ഘട്ടത്തില് തണലായി നില്‍ക്കും. വാത്സായനന്റെ നാട്ടുകാരിയായതു കൊണ്ട് മറ്റു കാര്യങ്ങള് പ്രത്യേകിച്ചൊന്നും പഠിപ്പിക്കേണ്ടല്ലോ?” മാമൂന് അശ്ലീല ചുവയോടെ ചിരിച്ചു. എന്നിട്ടയാള് ടീപ്പോയുടെ അടിയില് ഭദ്രമായി സൂക്ഷിച്ചിരുന്ന ഡയറിയില് കുറിച്ച് വച്ചിരുന്ന ഒരു ശ്ലോകം അറബി ഉച്ചാരണത്തില് ചൊല്ലാന് തുടങ്ങി.\nചൊല്ലിയത് ശരിയല്ലേ എന്ന ചോദ്യവുമായി മാമൂന് എന്നെ നോക്കി. വികൃതമായ ആ ചൊല്ലല് എന്നില് അറപ്പാണ് ഉളവാക്കിയത്. ഒരു വക മൂരി ശൃംഗാരം. ഒന്നുമേ പ്രകടിപ്പിക്കാതെ, കൂടുതലൊന്നും സംസാരിക്കാന് നില്‍ക്കാതെ ഞാനും മുറാദും അവിടം വിട്ടിറങ്ങി.\nഒരാഴ്ച പിന്നിട്ട ദിവസം, രാവിലെ തന്നെ മാമൂന്‍സിദ്ധിഖി എന്റെ ക്യാബിനിലേക്ക് വന്നു. പ്രസന്നവദനനായി സലാം പറഞ്ഞ് കസേര നീക്കിയിട്ടിരുന്ന് എനിക്കുള്ള വധുവിനെ നീ കണ്ടെത്തി യോ എന്ന് ചോദിച്ചപ്പോഴാണ് അയാള് പറഞ്ഞതൊന്നും നേരം പോക്കല്ലെന്ന് എനിക്ക് ബോധ്യമായത്. ആ അറിവ് എന്നെ വല്ലാതെ നീറ്റി. ഒഴിയാ ബാധയായി ഈ ബാധ്യത മാറുമെന്ന ചിന്ത എന്റെ മുഴുവന് സ്വാസ്ഥ്യവും കെടുത്തി. മാമൂന് എന്റെ മറുപടിയ്ക്കായി കാക്കുന്നു. അറിവിലുള്ള ചില മാട്രിമോണിയല് വെബ് സൈറ്റുകളുടെ പേരുകളെഴുതി നല്‍കിയെങ്കിലും, അതിലൂടെ കണ്ണോടിക്കാന് പോലും അയാള് മിനക്കെട്ടില്ല. ”വെബ് സൈറ്റുകളുടെ അഡ്രസ്സുകള് എത്ര വേണമെങ്കിലും ഗൂഗിളില് തിരഞ്ഞാല് കിട്ടും. എനിക്കു വേണ്ടത് നിന്റെ പരിചയത്തിലുള്ള ഒരു ഭാരത സ്ത്രീയെയാണ്. നീ ദയവായി അന്വേഷിക്കു. ഭര്‍ത്താവിനെ അനുസരിക്കുന്ന ഒരു സുന്ദരിയെ എനിക്കായി കണ്ടെത്തു. എല്ലാം രഹസ്യമായിരിക്കണം.” അയാള് യാതൊരു സങ്കോചവും കൂടാതെ തന്റെ ആഗ്രഹം പറഞ്ഞു.\n”എനിക്കവള് പ്രിയപ്പെട്ടവളായി മാറുന്ന നിമിഷം എന്റെ ഭാരിച്ച സ്വത്തിന്റെ നേര്‍പകുതി അവള്‍ക്കു കൊടുക്കും. ഇത് മാമൂന്റെ വാക്ക്.” അത് ശരിവയ്ക്കുന്ന മട്ടില് അയാളുടെ മോബൈയില് പ്രാര്‍ഥനാ വാക്യം ഉരുവിടാന് തുടങ്ങി. കഫീലായിരുന്നു. തികഞ്ഞ ഭവ്യതയോടെ, ഉപചാര വാക്കുകള് മുറ തെറ്റിക്കാതെ ഫോണിലൂടെ പറഞ്ഞ് അയാള് സ്വന്തം ക്യാബിനിലേക്ക് പോയി.\nസമയം പത്തു മണി കഴിഞ്ഞതെയുള്ളൂവെങ്കിലും, പുറത്തു തീ പോലെ വെയില് പെയ്യുന്നു. പുറത്തു നിരയായി പാര്‍ക്ക് ചെയ്തിരിക്കുന്ന വാഹനങ്ങള്‍ക്കിടയിലൂടെ അബുഹസ്സന് ഫയലുകളുമായി വരുന്നത് സ്ഫടിക ജാലകത്തിലൂടെ കണ്ടു. പുതിയ വിശേഷങ്ങള് ഉടനെ അറിയാനാവും. പക്ഷെ, ഒന്നും കേള്‍ക്കാനുള്ള മനസ്സുണ്ടായിരുന്നില്ല. ഗാലറിയില് കളികണ്ടിരുന്ന അവസ്ഥയില് നിന്ന് പൊടുന്നനെ കളിക്കളത്തിലേക്ക് മാറ്റപ്പെട്ട അനുഭവം.\nഓര്‍മ്മയില് നിരവധി മുഖങ്ങളെ വിസ്തരിച്ചെങ്കിലും മറ്റൊരു രാജ്യക്കാരനായ അറുപത്തിയഞ്ച് കഴിഞ്ഞ വൃദ്ധനെ ജീവിത പങ്കാളിയായി സ്വീകരിക്കാന് സാധ്യതയുള്ള ഒരു സ്ത്രീയുടെ മുഖവും മനസ്സില് തെളിഞ്ഞില്ല. അന്വേഷണത്തിന് പോലുമുള്ള അവസരം തരാതെ മാമൂന് ഫോണില് വിളിച്ചുകൊണ്ടേയിരുന്നു. ചിലപ്പോഴൊക്കെ അയാള് ‘ശയനേശു വേശ്യ’ എന്ന ശ്ലോകവും അസഹനീയമായ വിധം ചൊല്ലി. അയാള് ചൊല്ലുമ്പോഴോക്കെ ഞാന് റിസീവര് ചെവിയില് നിന്ന് അകലത്തേക്ക് മാറ്റി പിടിച്ചു.\nഇന്ത്യാ മഹാരാജ്യത്തെ സ്ത്രീകളെല്ലാം ആ പുരാണ ശ്ലോക മൂശയില് തീര്‍ത്തവരാണെന്നു പാവം ധരിക്കുന്നതായി തോന്നി. ലോക വിവരത്തിന്റെ കാര്യത്തില് അയാള് പിന്നിലാണെന്നു നേര ത്തെ അറിയാമായിരുന്നു. മെട്രിക്കുലേഷനപ്പുറമുള്ള എല്ലാ വിദ്യാഭ്യാസ യോഗ്യതകളും അഞ്ഞൂറു ഡോളര് കൊടുത്ത് അമേരിക്കന് പ്രൈവറ്റ് യൂണിവേഴ്‌സിറ്റികളില് നിന്നു വാങ്ങിയതാണെന്നു ഞാന് കണ്ടെത്തിയിരുന്നു. മനോഹരമായ സര്‍ട്ടിഫിക്കറ്റുകളില് യു.എസ്. എ എന്ന മുദ്രണം കണ്ടു കഫീല് മയങ്ങി പോയിരിക്കാം. ഇയാളുടെ കയ്യില് തന്റെ സ്ഥാപനം ഭദ്രമായിരിക്കുമെന്ന് കരുതിയിരിക്കാം. വിവിധ രാജ്യക്കാരായ, സമര്‍ഥരായ കീഴുദ്യോഗസ്ഥരുള്ളതു കൊണ്ട് അയാള് ഒരിക്കലും പരാജയമറിഞ്ഞില്ല. വിവിധ ഡിപ്പാര്‍ട്ടുമെന്റുകളിലെ ചുമതലകള് ഏകോപിപ്പിക്കുന്നതിനും, ബാലന്‍സ് ഷീറ്റില് മനോഹരമായി ഒപ്പിടുന്നതിനും, പ്രതിഫലമായി അയാള് ലക്ഷങ്ങള് വാങ്ങുന്നു.\nമാധുരി ദീക്ഷിതിന്റെയും പ്രിയങ്കാ ചോപ്രയുടെയും ഐശ്വര്യ റോയിയുടെയും ആരാധകനായ അയാള് ധാരാളം ഹിന്ദി സിനിമകള് കാണാറുണ്ടായിരുന്നു. ഒരു പഴയകാല ചിത്രത്തില് പ്രഭാതത്തില് ഉണരുമ്പോള് ഉറങ്ങിക്കിടക്കുന്ന ഭര്‍ത്താവിന്റെ കാല്‍തൊട്ട് വന്ദിച്ച് വീട്ടു ജോലിയില് മുഴുകുന്ന ഭാര്യയെ കണ്ടുവെന്നും ആ ദൃശ്യം കണ്ട് താന് ആനന്ദക്കണ്ണീര് പൊഴിച്ചുവന്നും അയാള് പറഞ്ഞു. ഒരടിമയെയാണോ നിങ്ങള് അന്വേഷിക്കുന്നതെന്ന ചോദ്യത്തിനു നീ എന്നെ തെറ്റിദ്ധരിച്ചുവന്നു പറഞ്ഞ് അയാള് സുന്ദരമായി ചിരിച്ചു. ഹിന്ദി സിനിമകള് കണ്ട് മനസ്സില് രൂപപ്പെടുത്തിയ സ്വപ്ന സുന്ദരിയെ അയാള് അന്വേഷിക്കു ന്നുണ്ടാവാം. അതോ പുരാണ ശ്ലോകത്തില് പറയുന്ന പോലെ എല്ലാ ഗുണങ്ങളും ഒത്തിണങ്ങിയ ഒരു സ്ത്രീയെയോ?\nതടിച്ച നിതംബമുള്ള, കറുത്ത് ആരോഗ്യവതികളായ ആഫ്രി ക്കന് സ്ത്രീകളെയും, മാതളപ്പഴ കവിളുകളും, മാന്‍കുട്ടിയെ പോലെ തുള്ളുന്ന മാറിടമുള്ള ഈജിപ്ഷ്യന് സുന്ദരിമാരെയും വിസ്മരിച്ച്, വിദൂരതയിലുള്ള ഇന്ത്യന് സ്ത്രീയെ ഈ മധ്യവയസ്‌കന് പ്രണയിക്കുന്നു.\nഒരാള് ഭാര്യാസമേതനായി ജീവിക്കേണ്ടത് സഹപ്രവര്‍ത്ത കരുടെ കൂടെ ആവശ്യമായി മാറുന്ന വിചിത്രമായ അവസ്ഥ. അധികാരങ്ങളെല്ലാം ഒരാളിലേക്കു കേന്ദ്രികരിച്ചിരിക്കുന്ന ഒരിടത്തരം കമ്പനിയാണ് ഞങ്ങളുടേത്. മാമൂന്‍സിദ്ധിഖി യഥാസമയം ചെക്കുകളും കത്തുകളും ഒപ്പിട്ടില്ലെങ്കില്, കമ്പനി ജീവനക്കാരായ ഞങ്ങളുടെ ജീവിതം നിസ്സഹായതയുടെ പൊരിവെയിലിലേക്ക് ദയാരഹിതമായി ആഞ്ഞു പതിക്കും. എന്തെങ്കിലും, ഉടനെ ചെയ്യണമെന്നു മനസ്സ് പറഞ്ഞു. ഓഫീസില് ഇരിക്കുമ്പോഴോക്കെയും എന്റെ ആലോചന അതായിരുന്നു. ”നിനക്ക് എന്തെങ്കിലും ആവശ്യമായി വന്നാല് അതു നേടിയെടുക്കുന്നതിന്, നിന്നെ സഹായിക്കാനായി ഈ പ്രപഞ്ചമാകെത്തന്നെ ഗൂഢാലോചന നടത്തുന്നുവെന്ന” പൗലോ കൊയ്‌ലോയുടെ ആല്‍കെമിസ്റ്റിലെ വാക്കുകള് ലാപ് ടോപ്പ് സ്‌ക്രീനിലെ ഇരുളില് പ്രകാശ പൂര്‍ണതയോടെ ചുറ്റിത്തിരിയു ന്നുണ്ടായിരുന്നു. നോവല് വായിച്ചപ്പോള് പ്രിയപ്പെട്ട വാചകമായി തോന്നിയതിനാല് സ്‌ക്രീനിലേക്ക് ചേര്‍ത്തതാണ്. മഹത്തായ ലക്ഷ്യത്തിന്റെ കാര്യത്തില് അത് ശരിയായിരിക്കും.\nകാലം എനിക്ക് സമ്മാനിച്ചത് കൂട്ടിക്കൊടുപ്പുകാരന്റെ റോളല്ലെന്നു വിശ്വസിക്കാന് ഞാന് ശ്രമിച്ചു. പവിത്രമായ ദാമ്പത്യ ജീവിതം തുടങ്ങാന് ഒരു സുഹൃത്തിനെ സഹായിക്കുക മാത്രം. പ്രാദേശികമായ രീതികളും മത നിയമങ്ങളും അഞ്ചാം വിവാഹം അനുവദിക്കുമ്പോള്, അതിനുള്ള സഹായിയായി വര്‍ത്തിക്കുന്നതില് അസ്വാഭാവികമായി എന്താണുള്ളത്?.\nഏറെ നാളുകള്‍ക്ക് ശേഷം, വാരാന്ത്യ അവധി ദിനത്തില്, ഞാന് ഫേസ്ബുക്ക് തുറന്നു. സുഹൃത്തുക്കളുടെ വിശേഷങ്ങള ടങ്ങിയ നിരവധി പോസ്റ്റുകള് ഉണ്ടായിരുന്നു. വേനലവധിക്ക് മിക്കവരും നാട്ടിലേക്കു പോയിരിക്കുന്നു. ലോഗൗട്ട് ആക്കുന്നതിനു മുമ്പ് സൗഹൃദാഭ്യര്‍ഥനകളിലൂടെ കണ്ണോടിച്ചു. പതിവുപോലെ, ഒരു സ്ത്രീയും സൗഹൃദത്തിനായി ക്ഷണിച്ചില്ലല്ലോയെന്നു ഖിന്നനാകവെയാണ് നാട്ടുകാരിയായ ഷെമിയയുടെ മുഖം ഫ്രണ്ട് റിക്വസ്റ്റില് മിന്നിയത്.\nമിനി സ്‌കര്‍ട്ടും, ടോപ്പും ധരിച്ച്, ഈന്തപ്പനയുടെ ചുവട്ടില് നിന്നുള്ള ഷെമിയയുടെ കിടിലന് പ്രൊഫൈല് ഫോട്ടോ. കൊതിപ്പിക്കുന്ന മാദക സൗന്ദര്യം. ഉടന്‍തന്നെ അവരുടെ സൗഹൃദം സ്വീകരിച്ച്, ലൈനിലുണ്ടെന്ന ഹരിത സൂചന ലഭിച്ചതിനാല് വീഡിയോ കോളിംഗിലൂടെ വിളിച്ചു. ഷെമിയ പെട്ടന്നു തന്നെ ലൈന് എടുത്തു. പരിചയപ്പെടുത്തിയപ്പോള് വലിയ സന്തോഷ ത്തോടെ നാട്ടിലെത്തിയോ എന്ന് അന്വേഷിച്ചു.\nഒടുവില് കണ്ടപ്പോള്, ഒരു വിസ സംഘടിപ്പിച്ചുതരണമെന്ന് ഷെമിയ പറഞ്ഞത് ഞാനോര്‍ത്തു. ഏതോ കാരണങ്ങളാല് അവര് ഭര്‍ത്താവുമായി തെറ്റി നില്‍ക്കുകയായിരുന്ന സമയം ആയിരുന്നത്. കുറഞ്ഞ വിദ്യാഭ്യാസ യോഗ്യതയായതിനാല് വീട്ടു വേലക്കാ രിയുടെ ജോലിയില് കവിഞ്ഞൊന്നും അവര്‍ക്ക് അനുയോ ജ്യമായിരുന്നില്ല. എന്നാല്, ഇന്ത്യയില് നിന്നുള്ള വീട്ടു വേലക്കാരികളുടെ റിക്രൂട്ടുമെന്റ്് ഞാന് താമസിക്കുന്ന ഗള്‍ഫ് രാജ്യത്തേക്ക് നിര്‍ത്തി വച്ചിരുന്നതിനാല് അവരെ അതിലും സഹായിക്കാന് കഴിഞ്ഞില്ല. ഷെമിയ പരിഭവിക്കുമെന്നു കരുതിയിരുന്നെങ്കിലും, അതൊക്കെ വിസ്മരിച്ച വിധമാണ് സംസാരിച്ചത്. മാസങ്ങള്‍ക്ക് മുമ്പ് ദുബായിലെ ബ്യൂട്ടി പാര്‍ലറില് ജോലിയില് പ്രവേശിച്ചിരുന്നു.\nഅരമണിക്കൂറോളം ഞങ്ങള് നാട്ടു വിശേഷങ്ങള് പറഞ്ഞു. എന്തും തുറന്നു പറയാന് പറ്റുന്ന സൗഹൃദ തിരിവില് മുഖവുരകളൊന്നും കൂടാതെ ഞാന് നേരിടുന്ന പ്രതിസന്ധി യെക്കുറിച്ചും. ഷെമിയ മുഖേന മാമൂനു വധുവിനെ കണ്ടെത്താം എന്നാണു കരുതിയത്. പക്ഷേ ‘ഞാന് മതിയോ’ എന്ന ഒറ്റ ചോദ്യത്തിലൂടെ അവര് എന്നെ തോല്‍പ്പിച്ചു. ധാരാളം എന്ന വാക്കല്ല മറുപടിയായി പറയേണ്ടതെങ്കിലും, ഞാന് ആ പദമാണ് അപ്പോള് ഉപയോഗിച്ചത്.\nമരുഭൂവില് ദിശ തെറ്റിയ യാത്രക്കാരന് മനുഷ്യ വാസമുള്ളയിടത്തേക്കുള്ള വഴി കണ്ടെത്തിയ സന്തോഷത്തോടെ ഷെമിയയെ സുഹൃത്തായി സ്വീകരിക്കാനാവശ്യപെട്ട് ഞാന് മാമൂന് സിദ്ധിഖിയ്ക്ക് റിക്വസ്റ്റ് അയച്ചു. അര മണിക്കൂര് കഴിഞ്ഞ് അയാളുടെ ഫ്രണ്ട്‌സ് ലിസ്റ്റ് നോക്കുമ്പോള് ഷെമിയ അതിലുണ്ട്. പിറ്റേ ദിവസം ഓഫീസില് വച്ച് കണ്ടപ്പോള് ഷെമിയയെ പോലെ ഒരു സുന്ദരിയെയാണു താന് തേടുന്നതെന്ന് അയാള് പറഞ്ഞു. ആ വിവരം അറിയിച്ചപ്പോള് ഷെമിയ അതിയായ ആഹ്‌ളാദം പ്രകടിപ്പിച്ചു കൊണ്ടുള്ള ചിരി ചിഹ്നം മറുപടിയായി അയച്ചു.\nഒരാഴ്ച പിന്നിട്ടപ്പോള്, അബുഹസ്സനില് നിന്നാണ് മാമൂന്‍സിദ്ധിഖിയുടെ അഞ്ചാം വിവാഹം കഴിഞ്ഞെന്നും, ഭാര്യ ദുബായില് കുടിയേറിയ ഏതോ ഹിന്ദിക്കാരിയാണെന്നും അറിഞ്ഞത്. ഞാന് ഒന്നുമേ വെളിപ്പെടുത്തിയില്ല. വധു ഷെമിയ ആയിരിക്കു മെന്ന് ഉറപ്പുണ്ടായിരുന്നു. അവരുടെ എഫ്.ബി പേജില് മാമൂനുമൊ പ്പമുള്ള നിരവധി വിവാഹ ഫോട്ടോകളുണ്ടായിരുന്നു. ചിത്രപ്പണികളുള്ള ഗൗണില് എന്റെ മലയോര നാട്ടുകാരി പ്രഭുകുമാരിയെ പ്പോലെ തിളങ്ങി. കമ്പനിയുടെ ഉയര്‍ന്ന അധികാര ശ്രേണിയിലുള്ള ഒരാളുടെ ഭാര്യ എന്റെ പരിചയക്കാരിയും നാട്ടുകാരിയുമായി മാറിയതില് ഞാന് അഭിമാനം കൊണ്ടു.\nമനോഹരമായ ബൊക്കയും കയ്യിലേന്തിയുള്ള ആ വിവാഹ ഫോട്ടോയ്ക്ക് ഇരുന്നൂറു ലൈക്കുകള് വരെ ഉണ്ടായിരുന്നു. നോക്കിയിരിക്കുമ്പോള് തന്നെ അഞ്ചെണ്ണം തുരുതുരെ വന്നു. സൂപ്പര്, അടിപൊളി, ഹണിമൂണ് എവിടെ തുടങ്ങിയ കമന്റുകള്‍ക്കിടയില് കൊച്ചാട്ടന് എന്നൊരാള് അപ്പോള് ‘ഷെമിയ സെക്‌സ് റാക്കറ്റ് ബിസിനസ്സ് ഉപേക്ഷിച്ച് നല്ല കുട്ടിയായോ?’ എന്ന് ചോദിച്ചിരിക്കുന്നത് കണ്ടു ഞാന് പകച്ചു. എന്താണ് ആ ചോദ്യത്തിന് പിന്നിലെന്ന് എനിക്ക് പിടികിട്ടിയില്ല. ഭര്‍ത്താവുമായി തെറ്റിനിന്ന നാളുകളില് സ്ഥലം സര്‍ക്കിള് ഇന്‍സ്‌പെക്ടര് സമയത്തും അസമയത്തും അവരുടെ വീട്ടില് വന്നുപോകുമാ യിരുന്നു എന്നു കേട്ടിട്ടുണ്ട്. ആ വഴി നടന്നു പോകുന്ന നാട്ടുകാര് ഏമാന്റെ വണ്ടി കണ്ടു ഭയന്നിട്ടോ, എന്തെങ്കിലും അപശബ്ദം കേള്‍ക്കാമെന്നു വ്യാമോഹിച്ചോ നിശബ്ദരായി കടന്നു പോയി. സര്‍ക്കിള് ഇന്‍സ്‌പെക്ടറുടെ ഭാര്യ ഒരിക്കല് വന്നു ഇരുവരെയും കയ്യോടെ പിടിക്കുകയും, എന്റെ കുടുംബം അനാഥമാക്കരുതെ യെന്നു കരഞ്ഞു പറയുകയും ചെയ്തതില് പിന്നെ ദയാലുവായ ഷെമിയ ആ അദ്ധ്യായം എന്നേക്കുമായി അടയ്ക്കുകയായിരുന്നു. കാര്യങ്ങളെല്ലാം ഒന്നു ഭദ്രമായി വരുമ്പോള്, എന്തെങ്കിലും ഒരപശകുനം പ്രത്യക്ഷപ്പെടുന്നത് എനിക്ക് പുതുമയായിരുന്നില്ല. എങ്കിലും എന്തു കൊണ്ട് ഈ കൊച്ചാട്ടന് അങ്ങനെ എഴുതിയെന്ന ആശങ്ക എന്നെ വല്ലാതെ മഥിക്കാന് തുടങ്ങി. ഒടുവില് എന്ത് പറഞ്ഞു തുടങ്ങണമെന്നറിയാതെ കൊച്ചാട്ടന്റെ പ്രൊഫൈലില് നിന്നെടുത്ത ഇന്ത്യന് നമ്പറിലേക്ക് വിളിച്ചു. സ്വയം പരിചയപ്പെടുത്തിയപ്പോള് ആ പരുക്കന് സ്വരം നാട്ടില് എവിടെയാണ് എന്ന് ചോദിച്ചു. നാട് പറഞ്ഞപ്പോള് തന്നെ എന്നെ തിരിച്ചറിഞ്ഞതിലുള്ള വലിയ സന്തോഷം അപ്പുറത്ത് അലതല്ലി. ”എടാ പ്രവാസി ….നിനക്കെന്നെ മനസ്സിലായില്ലേടാ” എന്ന് ചോദിച്ച നിമിഷം പത്തു എ യില് എന്നോടൊപ്പം പഠിച്ച സുനില്‍കുമാറിന്റെ മുഖം മനസ്സില് തെളിഞ്ഞു പ്രായത്തില് കവിഞ്ഞുള്ള അവന്റെ ഉപദേശം കാരണം കൊച്ചാട്ടന് എന്ന് ആദ്യം വിളിച്ചത് ഞാനായിരുന്നു.\nഷാര്‍ജയിലെ സെക്‌സ് റാക്കറ്റിന്റെ കണ്ണിയായ നാട്ടുകാരി ഷെമിയയെക്കുറിച്ചുള്ള പത്ര വാര്‍ത്തകളൊന്നും നീ കണ്ടില്ലേ യെന്ന അവന്റെ ചോദ്യം കേട്ടപ്പോള് ബോധം മറഞ്ഞെങ്കിലെന്നു ആശിച്ചു. കൂടുതലൊന്നും പറയാനാകാതെ പിന്നീട് വിളിക്കാ മെന്നു പറഞ്ഞു ഞാന് ഫോണ് കട്ട് ചെയ്തു.\nമാമൂന്‍സിദ്ധിഖിയുടെ അഞ്ചാം ദാമ്പത്യ ജീവിതം സുഗമമായി മുന്നോട്ട് പോകുന്നതില് കമ്പനിയിലെ ജീവനക്കാര് സന്തോഷിച്ചു. വാരാന്ത്യങ്ങളില് മുറതെറ്റാതെ ദുബായിലേക്കു പോയിരുന്ന അയാള് പിന്നീട് ഷെമിയയെ വിസയെടുത്ത് കൂട്ടി കൊണ്ടുവന്നു. സ്വപ്നം കാണാന് കഴിയാതിരുന്ന ജീവിത സൗഭാഗ്യങ്ങള്‍ക്കു പകരമായി ഷെമിയ ഭര്‍ത്താവിനോട് പറഞ്ഞ് എന്റെ ശമ്പളത്തില് വര്‍ദ്ധനവ് വരുത്തി. നാട്ടില് ജോലിയില്ലാതെ ചുറ്റിത്തിരിഞ്ഞിരുന്ന പത്തോളം ചെറുപ്പക്കാരെ ഫാക്ടറിയിലെ വിവിധ തസ്തികകളില് നിയമിച്ചു.\nഇടയ്ക്കു നാട്ടിലെത്തിയ ഞാന് ഷെമിയയെക്കുറിച്ചുള്ള മതിപ്പ് നാട്ടില് വര്‍ദ്ധിക്കുന്നത് അറിഞ്ഞു. ദുബായില് ഏതോ വലിയ ബിസിനസ് ആണെന്നു മാത്രമേ അവരുടെ ബന്ധുക്കള്‍ക്കു പോലും അറിയുമായിരുന്നുള്ളു. പഴയ വീട് പൊളിച്ചിടത്ത് ആധുനിക സജ്ജീകരണത്തോട് കൂടിയ അറബി വില്ല ഇതിനോടകം പണി തീര്‍ത്തിരുന്നു. അനാകാര്‍ഷകമായ പുറംചട്ടയായിരുന്നെങ്കിലും, നീന്തല്‍ക്കുളം, വിശാലമായ ഹോം തീയറ്റര് തുടങ്ങിയ എല്ലാ സൗകര്യങ്ങളും അതിനുണ്ടായിരുന്നു. പുറംമോടിക്കായി വ്യത്യസ്തയാകുന്ന ‘ഷെമിയയുടെ വീട്’ പ്രമുഖ ടി.വി ഷോയിലും ഇടം പിടിച്ചു.\nവേനലവധിക്ക് എത്തിയതിന്റെ നാലാം നാള് രാവിലെ പത്രം വായിച്ചു കൊണ്ടിരിക്കുമ്പോഴാണ് ലാന്റ് ഫോണ് തുടര്‍ച്ചായി ഒച്ചവെച്ചത്. ബിന്ദു ‘ആരാ, എന്താ, എവിടുന്നാ’ എന്നൊക്കെ ഇംഗ്ലീഷില് ചോദിക്കുന്നതു കേട്ടാണ് ഞാന് ഫോണ് വാങ്ങിയത്. മറു തലയ്ക്കല് അബുഹസ്സനായിരുന്നു. ഓരോവരിയിലും അതീവ സങ്കടം നിറച്ച് അയാള് പറഞ്ഞു. ”നമ്മുടെ മാമൂന്‍സിദ്ധിഖി മരിച്ചു. ദുബായിലെ ഹോട്ടലിലെ നീന്തല്‍ക്കുളത്തിലാണു ബോഡി കണ്ടത്. നീ അടുത്ത ഫ്‌ളൈറ്റില് തന്നെ വരാന് കഫീല് പറഞ്ഞു. ടിക്കറ്റ് ഈമെയില് ചെയ്തിട്ടുണ്ട്.”\n”എന്ത് പറ്റി, ആരായിരുന്നു ലൈനില്” എന്നീ ചോദ്യങ്ങളുമായി ബിന്ദു പുറകെ വന്നു. അവധി വെട്ടിച്ചുരുക്കി പെട്ടെന്ന് തിരികെയെത്താനുള്ള കഫീലിന്റെ ഉത്തരവിനെക്കുറിച്ച് ഞാന് പറഞ്ഞു. അവളുടെ മുഖത്തിന്റെ ശോഭകെടുന്നത് കാണാന് പ്രയാസമായത് കൊണ്ട് മുറിയിലേക്ക് കടന്നു യാത്രയ്ക്കായുള്ള ബാഗ് ക്രമീകരിക്കാന് തുടങ്ങി.\nരാത്രി ഭക്ഷണം കഴിഞ്ഞപാടെ എയര്‍പോര്‍ട്ടിലേക്ക് തിരിച്ചു. വഴിനീളെ മഴ കനത്തും നേര്‍ത്തും പെയ്തുകൊണ്ടിരുന്നു. ചിലനേരം, ഇപ്പോള് എല്ലാം തകര്‍ക്കുമെന്നാക്രോശിച്ച് കാറ്റ് ആഞ്ഞു വീശി. എതിര്‍ദിശയില് നിന്നുവരുന്ന വാഹനം അടുത്തുവരുമ്പോള് ആരോ പ്രകാശഗോളം കണ്ണിലേക്ക് എറിയുന്നതായി തോന്നി. റോഡില് പലയിടത്തും, വെള്ളം കയറിയ നിലയിലായിരുന്നുവെങ്കിലും ചെക്കിംഗ് സമയ പരിധിയില് തന്നെ നെടുമ്പാശ്ശേരിയില് എത്താന് കഴിഞ്ഞു. ബോര്‍ഡിങ് പാസ്സും, എമിഗ്രഷനും കഴിഞ്ഞ് ഡിപ്പാര്‍ച്ചര് ലോഞ്ചില് ഇരിക്കുമ്പോള്, അപ്പോള് ലാന്‍ഡ് ചെയ്ത എമിറേറ്റ്‌സ് വിമാനത്തില് നിന്നിറങ്ങിയ യാത്രികരുടെ കൂട്ടത്തില് മാമൂന്‍സിദ്ധിഖിയുടെ അഞ്ചാം ഭാര്യ ഒരപ്സ്സരസ്സിനെ പോലെ കടന്നു വരുന്നതായി എനിക്ക് തോന്നി. സ്ഫടിക ഭിത്തിയ്ക്കിപ്പുറം എന്നെ കണ്ടു ആദ്യം പകച്ചുപോയ അവര് പെട്ടന്നു സമനില വീണ്ടെടുത്ത് പുഞ്ചിരിക്കുന്നു. പിന്നെ, എല്ലാറ്റിനുമുളള നന്ദി സൂചകമായി, കൈകള് അന്തരീക്ഷത്തിലേക്ക് ചലിപ്പിച്ച് മുന്നോട്ട് ഉയര്‍ത്തി മന്ദം വീശി നീങ്ങുന്നു. അപ്പോള്, അസഹ്യമായ വിധമുള്ള വെളുത്തുള്ളി മണം അവിടമെങ്ങും പരക്കാന് തുടങ്ങി.\nകഫീല്: സ്‌പോന്‍സര്, മുദീര്: മാനേജര്. കസം ബില്ലായി: ആണയിടുക, ഗവ: അറേബ്യന് കോഫി\nപേജ് ലൈക്ക് ചെയ്യൂ കൂടുതല് കഥകളും കവിതകളും വായിക്കൂ..\nJOSEPH ATHIRUNKAL KATHA\nJOSEPH ATHIRUNKAL SHORT STORY\nPrevious articleകോവിഡ് രോഗം; 80 ശതമാനം പേര്‍ക്കും ചികിത്സ വേണ്ട, മൂര്‍ച്ഛിച്ചയാള്‍ക്ക് പൂര്‍ണ ആരോഗ്യത്തിലെത്താന് ഒന്നര വര്‍ഷം എടുക്കും


റോക്ക് ആന്‍ഡ് റോള് ഇതിഹാസം ചക് ബെറി അന്തരിച്ചു | Reporter Live\nറോക്ക് ആന്‍ഡ് റോള് ഇതിഹാസം ചക് ബെറി അന്തരിച്ചു\nBy Web Desk\tMarch 19, 2017 1:23 pm A+ A-\nമിസോറി: റോക്ക് ആന്‍ഡ് റോള് സംഗീതലോകത്തിന്റെ പിതാവായി കണക്കാക്കുന്ന ചക് ബെറി അന്തരിച്ചു. 90 വയസ്സായിരുന്നു. മിസൂറി സെന്റ് ചാള്‍സ് കൌണ്ടിയിലെ വസതിയില് വെച്ചായിരുന്നു അന്ത്യം.മരണവിവരം ബെറിയുടെ ഒഫീഷ്യല് ഫേസ്ബുക്ക് പേജിലൂടെയാണ് ലോകത്തെ അറിയിച്ചത്.\nമികച്ച ഗിറ്റാറിസ്റ്റ് മാത്രമല്ല, ഗായകനും, പാട്ടെഴുത്തുകാരനുമൊക്കെയായി സംഗീതലോകത്തെ വിസ്മയിപ്പിച്ച പ്രതിഭാശാലിയാണ് ചക്ക് ബെറി. സംഗീത ലോകത്ത് എത്തുന്നതിനു മുമ്പ് ഫോട്ടോഗ്രാഫറായും ബാര്‍ബറായും ചക് ബറി ജോലി ചെയ്തിട്ടുണ്ട്. നൊബേല് സമ്മാനം നേടിയ ഗായകന് ബോബ് ഡിലന്, ചക് ബെറിയുടെ കടുത്ത ആരാധകനാണ്.\nപല പ്രദേശങ്ങളിലായി ചിതറിക്കിടന്ന പാട്ടു സംസ്‌കാരങ്ങള് എല്ലാം കൂടെ ഒത്തുചേര്‍ന്ന് റോക്ക് ആന്‍ഡ് റോള് എന്ന പേരില് അറിയപ്പെട്ടു തുടങ്ങിയത് അമ്പതുകളോടെയാണ്. ബെറിയുടെ റോക്ക് ആന്‍ഡ് റോള് മ്യൂസിക് എന്ന ആല്‍ബം ചരിത്രം കുറിച്ചു. ആഫ്രിക്കന് – അമേരിക്കന് സംഗീതശൈലികള് കലര്‍ന്നുകിടക്കുന്ന ഒരു ലോകത്താണ് ബെറി തന്റെ ഗാനങ്ങള് ഉയര്‍ത്തിവിട്ടത്. ലളിതമായ ഈണങ്ങളിലാണ് ബെറിയുടെ പാട്ടുകള് ഏറെയും.\nറോക്ക് ആന്‍ഡ് റോള് സംഗീതത്തിന്, ലോകം തരുന്ന അഭിനന്ദനങ്ങള്‍ക്ക് താന് അര്‍ഹനല്ലെന്ന് ബെറി 1987ല് പ്രസിദ്ധീകരിച്ച തന്റെ ആത്മകഥയില് പറയുന്നു. ബ്രൗണ് ഐയ്ഡ് ഹാന്‍ഡ്‌സം മാന്, മായ്ബലെന്, നോ പര്‍ട്ടിക്കുലര് പ്ലേസ് റ്റു ഗോ, റോള് ഓവര് ബീഥോവന്, സ്‌കൂള് ഡേയ്‌സ് തുടങ്ങിയവയാണ് ബെറിയുടെ ലോകം സഞ്ചരിച്ച പാട്ടുകള്.\nജോണി ബി ഗുഡ്ഡീ, റോള് ഓവര് ബീഥോവന്, മായ്ബലെന് തുടങ്ങിയവ ചക് ബറിയുടെ ഏറെ ജനപ്രിയ ഗാനങ്ങളാണ്. 1984 ല് സമഗ്രസംഭാവനയക്ക് ഗ്രാമി അവാര്‍ഡ് നല്‍കി ചക് ബറിയെ ആദരിച്ചിട്ടുണ്ട്.\nMar 19, 2017 1:23 pm\nപ്രമുഖ പോപ്പ് ഗായകന് പ്രിന്‍സ് ലിഫ്റ്റിനുള്ളില് മരിച്ച നിലയില്